സെറ്റിൽ നടന്ന ആ അപകടം! അന്ന് തന്നെ കാര്യങ്ങള് അവസാനിക്കുമായിരുന്നു; മോഹൻലാൽ - metromatinee.com Lifestyle Entertainment & Sports\nസെറ്റിൽ നടന്ന ആ അപകടം! അന്ന് തന്നെ കാര്യങ്ങള് അവസാനിക്കുമായിരുന്നു; മോഹൻലാൽ\nഒരുകാലത്തെ മലയാളത്തിന്റെ വേറിട്ട സിനിമക്കാഴ്‍ചയാണ് കടത്തനാടൻ അമ്പാടി. വടക്കൻ പാട്ടിലെ കഥാപാത്രങ്ങളായി മോഹൻലാലും പ്രേം നസീറും ഒന്നിച്ചെത്തിയ സിനിമ. പക്ഷേ വിവാദത്തീയിലായിരുന്നു സിനിമയുടെ തുടക്കം മുതലുള്ള കാര്യങ്ങള്.1990ല് പ്രിയദർശനാണ് ചിത്രം സംവിധനാനം ചെയ്തത്\nസിനിമ ആദ്യ ആഴ്‍ചയില് വൻ വിജയം നേടിയിരുന്നു. ചിത്രത്തിലെ ക്ലൈമാക്സ് രംഗത്തുണ്ടായ അപകടം അന്ന് വലിയ ചർച്ചാവിഷയമായിരുന്നു. ഇപ്പോഴിതാ വർഷങ്ങൾക്ക് ശേഷം സ്റ്റാര് ആന്‍ഡ് സ്‌റ്റൈലിന് നല്‍കിയ അഭിമുഖത്തിൽ അന്ന് നടന്ന സംഭവം പങ്കു വെച്ചിരിക്കുകയാണ് മോഹൻലാൽ.\n‘ സിനിമയുടെ ഒരു രംഗത്തില് അമ്പാടി ഓടി വരുമ്പോള് പിന്‍വശത്തു നിന്ന് വെള്ളം ചീറ്റിവരണം. അതിനായി അന്ന് സെറ്റില് വലിയൊരു ടാങ്ക് നിര്‍മ്മിച്ച് അതില് വെള്ളം നിറച്ചു. ടാങ്കിന്റെ ഒരു ഭാഗത്തുള്ള ഇരുമ്പുഷട്ടര് പൊക്കുമ്പോള് വെള്ളം ഇരച്ച് പുറത്തേക്ക് വരുന്ന തരത്തിലാണ് കാര്യങ്ങള് ഒരുക്കിയത്. സംവിധായകന് ആക്ഷന് പറഞ്ഞു. ഞാന് ഓടാന് തുടങ്ങി. പക്ഷേ ടാങ്കിന്റെ ഷട്ടര് പൊങ്ങിയില്ല. വെള്ളത്തിന്റെ മര്‍ദ്ദം കൊണ്ട് ഷട്ടറിന്റെ ഇരുമ്പുഷീറ്റുകള് വളഞ്ഞുപോകുകയായിരുന്നു.\nപിന്നീട് എഞ്ചിനീയറെ കൊണ്ടുവന്നപ്പോള് അദ്ദേഹം ആദ്യം ചോദിച്ചത് ആരാണ് ഇത്തരത്തിലൊരു ടാങ്ക് നിര്‍മിച്ചത് എന്നാണ്. ഷട്ടര് തുറന്നിരുന്നെങ്കില് വെള്ളത്തിന്റെ കുത്തൊഴുക്ക് വിചാരിച്ചതിലും എത്രയോ ശക്തമായിരിക്കും. മുന്‍പിലോടുന്ന ഞാന് വെള്ളത്തിന്റെ പ്രഹരത്തില് തെറിച്ചുപോകുമായിരുന്നു. മിക്കവാറും അന്ന് തന്നെ കാര്യങ്ങള് അവസാനിച്ചിരിക്കും’ മോഹന്‍ലാല് പറഞ്ഞു.\nആദ്യ എലിമിനേഷൻ ബിഗ് ബോസില് നിന്നും ആ മത്സരാര്‍ഥി പുറത്തേക്ക് ! ഞെട്ടിത്തരിച്ച് മത്സരാർത്ഥികൾ…. കണ്ണീരോടെ യാത്രയയപ്പ്… ഇത്രയും പ്രതീക്ഷിച്ചില്ല\nമോഹൻലാലിൻറെ പുതിയ ‘പഴയ’ ലുക്ക് ! ഇതാണ് റെട്രോ-മോഡേൺ!\n‘ഞാന് കുരങ്ങനായിട്ട് നില്‍ക്കുകയാണോ’ പൊട്ടിത്തെറിച്ച് ലാലേട്ടൻ ഷോയിൽ നിന്ന് പുറത്തേക്ക്?\nഹായ് ലാല്…ദൃശ്യം 2നെക്കുറിച്ച് എനിക്ക് തോന്നിയത്! മോഹന്‍ലാലിനോട് സംവിധായകന് ഭദ്രന് പറയുന്നു\nലക്ഷ്മി ജയൻ ബിഗ് ബോസ് ഹൗസിൽ നിന്നും പുറത്തേക്ക്…മോഹന്‍ലാലിനോട് പറഞ്ഞ വേദനിപ്പിക്കുന്ന വാക്കുകൾ ഇങ്ങനെ…\nബിഗ് ബോസ് മലയാളം സീസണ് 3ലെ ആദ്യ എലിമിനേഷനാണ് ഞായറാഴ്‍ച എപ്പിസോഡ് സാക്ഷ്യം വഹിച്ചത്. എട്ടു പേരില് നിന്നാണ് പ്രേക്ഷകരുടെ വോട്ടിംഗ്...\nആ ചോദ്യം, കളളത്തരം കാണിച്ച് ഭാഗ്യലക്ഷ്മി , കയ്യോടെ പിടികൂടി… പൊട്ടിത്തെറിച്ച് ലാലേട്ടൻ… ആ തെളിവിൽ എല്ലാം തകിടം മറിഞ്ഞു\nമികച്ച പ്രേക്ഷക സ്വീകാര്യത നേടി ബിഗ് ബോസ് മലയാളം സീസൺ3മുന്നേറുകയാണ്. ഫെബ്രുവരി 14 ന് ആരംഭിച്ച ഷോ രണ്ടാഴ്ച...\nതമിഴ് സിനിമയെക്കുറിച്ച് തുറന്നടിച്ച് നെടുമുടി വേണു\nതനതായ അഭിനയ ശൈലി കൊണ്ടു പ്രേക്ഷകരുടെ മനസ്സിൽ സ്ഥാനം പിടിച്ച നടനാണ് നെടുമുടി വേണു. എന്നാൽ മലയാള ഭാഷ വിട്ട് അന്യഭാഷ...\nനടിയെ ആക്രമിച്ച കേസ് നാളെ അത് സംഭവിക്കുമോ? അതിനിർണ്ണായകം\nBy Noora T Noora T February 28, 2021\nകൊച്ചിയിൽ നടിയെ ആക്രമിച്ച കേസിലെ വിചാരണ പൂര്‍ത്തിയാക്കാന് ആറ് മാസം കൂടി സമയം അനുവദിക്കണമെന്ന് ആവശ്യപ്പെട്ട് പ്രത്യേക കോടതി ജഡ്ജി സുപ്രീംകോടതിയെ...\nബിഗ് ബോസ് എലിമിനേഷൻ രഹസ്യം ലീക്കായി? ആരൊക്കെ പുറത്തുപോകുമെന്ന് പങ്കുവച്ച് സോഷ്യൽ മീഡിയ !\nബിഗ് ബോസിൽ ഇനി പ്രേക്ഷകർ ഉറ്റുനോക്കുന്നത് എലിമിനേഷനാണ്. കഴിഞ്ഞ ആഴ്ചയിലെ പ്രകടനം വിലയിരുത്തിയായിരുന്നു എലിമിനേഷന് നോമിനേഷന് നടത്തിയത്. രണ്ടുപേരെയായിരുന്നു ഒരാള്‍ക്ക് നോമിനേറ്റ്...\nആ ഫോട്ടോ കണ്ട് ഞെട്ടിപ്പോയി! തെളിവുകള് ആയിരുന്നു എല്ലാം; തുറന്നു പറഞ്ഞ് കണ്ണന് സാഗര്\nസാരിയിൽ അതീവ സുന്ദരികളായി മലയാളത്തിലെ പ്രിയ നായികമാർ; ചിത്രം പങ്കുവെച്ച് പൂർണ്ണിമ


സ്‌കൂള് തലത്തില് നടപ്പിലാക്കിവരുന്ന മികച്ച വിദ്യാഭ്യാസ മാതൃകകള് കണ്ടെത്തി അംഗീകരിക്കുന്നതിനും രേഖപ്പെടുത്തി വ്യാപിപ്പിക്കുന്നതിനും സംസ്ഥാന വിദ്യാഭ്യാസ ഗവേഷണ പരിശീലന സമിതി (എസ്.സി.ഇ.ആര്.ടി) പദ്ധതി ആവിഷ്‌കരിച്ചു. പ്രി-പ്രൈമറി മുതല് ഹയര് സെക്കന്ററി വരെയുള്ള സ്ഥാപനങ്ങള്‍ക്കും അധ്യാപക വിദ്യാഭ്യാസ സ്ഥാപനങ്ങള്‍ക്കും അവര് നടപ്പിലാക്കിയതോ നടപ്പിലാക്കിവരുന്നതോ ആയ പദ്ധതികള് ഇതില് ഉള്‍പ്പെടുത്താം. വിദ്യാഭ്യാസ വ്യാപനം, ഗുണമേന്മ വര്‍ദ്ധിപ്പിക്കല്, അക്കാദമിക മികവ്, വിലയിരുത്തല് പിന്തുണകള്, അടിസ്ഥാനസൗകര്യ വികസനം തുടങ്ങിയവയിലെ മികച്ച മാതൃകകളാണ് SCERT അന്വേഷിക്കുന്നത്. ഇത്തരം പ്രവര്‍ത്തനങ്ങള്‍ക്ക് പ്രോത്സാഹനം നല്‍കുന്നതോടൊപ്പം വിശദമായ ഡോക്യുമെന്റേഷനിലൂടെ വ്യാപനത്തിനുള്ള പ്രവര്‍ത്തനങ്ങളും ഏറ്റെടുക്കും. സ്‌കൂളുകള്, തദ്ദേശ സ്വയംഭരണ സ്ഥാപനങ്ങള്, ജനപ്രതിനിധികള് തുടങ്ങിയവയുടെ നേതൃത്വത്തിലുള്ള പദ്ധതികള് ഇതില് ഉള്‍പ്പെടുത്താം. പദ്ധതിയുടെ വിശദാംശങ്ങള് ഉള്‍പ്പെടുന്ന (ചിത്രങ്ങള്, ഡിജിറ്റല് രേഖകള് ഉള്‍പ്പെടെ) നോമിനേഷനുകള് നവംബര് 30 നു മുമ്പ് ഡയറക്ടര്, എസ്.സി.ഇ.ആര്.ടി, പൂജപ്പുര, തിരുവനന്തപുരം-695 012 എന്ന വിലാസത്തില് സമര്‍പ്പിക്കണം. സ്‌കൂള് അധികാരികള്‍ക്കും ജനപ്രതിനിധികള്‍ക്കും വിദ്യാഭ്യാസ പ്രവര്‍ത്തകര്‍ക്കും അധ്യാപക പരിശീലന സ്ഥാപനങ്ങള്‍ക്കും നോമിനേഷന് സമര്‍പ്പിക്കാം.\nസംസ്ഥാന വിദ്യാഭ്യാസ ഗവേഷണ പരിശീലന സമിതി (SCERT) കേരളത്തിലെ ഗവണ്‍മെന്റ് - എയ്ഡഡ് സ്‌കൂള് അധ്യാപകരില് നിന്ന് ഗവേഷണ പ്രോജക്ടുകള് ക്ഷണിച്ചു. പ്രീ പ്രൈമറി മുതല് ഹയര്‍സെക്കന്ററി വരെ വിവിധ തലങ്ങളിലെ സ്‌കൂള് വിദ്യാഭ്യാസവുമായി ബന്ധപ്പെട്ട ഗവേഷണ പ്രോജക്ടുകള് സമര്‍പ്പിക്കാം. വിശദമായ പ്രോജക്ട് രൂപരേഖയും ആവശ്യമായ സാമ്പത്തിക സഹായം സംബന്ധിച്ച വിവരങ്ങളും ഉള്‍പ്പെടുത്തിയ പ്രൊപ്പോസലുകള് സ്‌കൂള് മേലധികാരിയുടെ സാക്ഷ്യപത്രത്തോടെ സമര്‍പ്പിക്കണം. അധ്യാപകര്‍ക്ക് ഒറ്റയ്‌ക്കോ കൂട്ടായോ പ്രോജക്ട് ഏറ്റെടുക്കാം. അപേക്ഷകര് വ്യക്തിപരമായ വിവരങ്ങളും അപേക്ഷയോടൊപ്പം സമര്‍പ്പിക്കണം. തിരഞ്ഞെടുക്കപ്പെടുന്ന പ്രോജക്ടുകള്‍ക്ക് സാമ്പത്തിക സഹായവും അക്കാദമിക പിന്തുണയും എസ്.സി.ഇ.ആര്.ടി. നല്‍കും. അപേക്ഷകള് ഒക്ടോബര് 30 നു മുമ്പ് ഡയറക്ടര്, എസ്.സി.ഇ.ആര്.ടി, വിദ്യാഭവന്, പൂജപ്പുര, തിരുവനന്തപുരം - 695025 എന്ന വിലാസത്തില് അയയ്ക്കണം.\nPosted by SITC Palakkad at Saturday, September 30, 2017


വലിയ അശുദ്ധി (ജനാബത്ത് കുളി)\nവലിയ അശുദ്ധിക്ക് ജനാബത്ത് എന്നും പേരുണ്ട്. വലിയ അശുദ്ധി ദൂരീകരിക്കാനുള്ള കുളിക്ക് ജനാബത്ത് കുളി എന്നും പറയുന്നു...\nകുളിയുടെ ഫര്‍ളുകള് താഴെ പറയുന്നവയാണ്\nവലിയ അശുദ്ധിയെ ഉയര്‍ത്തുന്നു എന്നോ, ജനാബത്ത് കുളി കുളിക്കുന്നു എന്നോ, ആര്‍ത്തവക്കുളി കുളിക്കുന്നു എന്നോ മറ്റോ മനസ്സില് കരുതുക.., കുളിച്ചു തുടങ്ങുന്നതോടൊപ്പം തന്നെ നിയ്യത്ത് ഉണ്ടായിരിക്കണം. മനസ്സില് കരുതുന്നതോടൊപ്പം നാവുകൊണ്ട് ഉച്ചരിക്കുകയും കൂടി ചെയ്യുന്നത് ഉത്തമമാണ്.\n2).ശരീരം മുഴുവനും വെള്ളമൊഴിച്ച് കഴുകുക:\nതൊലിയും മുടിയും എല്ലാം നനയും വിധം വെള്ളമൊഴിക്കണം. ഒരു മുടിയെങ്കിലും നനയാതെ ബാക്കിയായാല് കുളി ശരിയാവുകയില്ല. നഖം മുറിച്ചെങ്കിലേ അതിനകത്തേക്ക് വെള്ളം കടക്കു എന്നുണ്ടെങ്കില് നിര്‍ബന്ധമായും നഖം മുറിക്കണം.\n1). ബിസ്മില്ലാഹിറഹ്മാനിറഹിം എന്ന് ചൊല്ലിക്കൊണ്ട് കുളി തുടങ്ങുക.\n2). കുളിക്കുന്നതിനു മുമ്പായി ശരീരത്തിലെ അഴുക്കുകളെല്ലാം നീക്കിക്കളയുക.\n3). കുളിക്കുന്നതിനു മുമ്പായി പൂര്‍ണമായ വുളൂഅ് എടുക്കുക.\n4). മൂക്കിന്‍റെ ദ്വാരം, ചെവി, കക്ഷം തുടങ്ങിയ സ്ഥലങ്ങള് ഉരച്ചു കഴുകുക.\n5). ഖിബ് ലയുടെ ഭാഗത്തേക്ക് തിരിഞ്ഞുനിന്ന് കുളിക്കുക.\n6). കുളിക്കുമ്പോള് തലമുടി വിടര്‍ത്തിയിടുക.\n7). വെള്ളം ഒഴിച്ചു കുളിക്കുന്നവര് ആദ്യം തലയിലും പിന്നെ വലതുഭാഗത്തും പിന്നെ ഇടതുഭാഗത്തും വെള്ളം ഒഴിക്കുക.\n8). വെള്ളം ഒഴിക്കുന്നതും മുങ്ങിക്കുളിക്കുന്നവര് മുങ്ങുന്നതും മൂന്ന് പ്രാവശ്യം വീതമായിരിക്കുക.\n9). ദേഹം മുഴുവനും തേച്ചുരച്ചു കഴുകുക.\n10). കുളിച്ച് കഴിഞ്ഞതിനു ശേഷം ശഹാദത്തും പ്രാര്‍ത്ഥനയും ചൊല്ലുക. വുളൂഇന് ശേഷം ചൊല്ലുന്ന പ്രാര്‍ത്ഥന ചൊല്ലിയാല് മതിയാകുന്നതാണ്...\nകുളി കഴിഞ്ഞ ഉടനെ ഖിബ്ലയിലേക്ക് മുന്നിട്ട് രണ്ടു കൈകളും ഉയര്‍ത്തി ആകാശത്തേക്ക് നോക്കി ഇങ്ങനെ മൂന്നു പ്രാവശ്യം പറയുക\nﺃَﺷْﻬَﺪُ ﺃَﻥْ ﻻَ ﺇِﻟﻪَ ﺇِﻻَّ ﺍﻟﻠﻪُ ﻭَﺣْﺪَﻩُ ﻻَ ﺷَﺮِﻳﻚَ ﻟَﻪُ ﻭَﺃَﺷْﻬَﺪُ ﺃَﻥَّ ﻣُﺤَﻤَّﺪًﺍ ﻋَﺒْﺪُﻩُ ﻭَﺭَﺳُﻮﻟًﻪُ – ﺳًﺒْﺤَﺎﻧَﻚَ ﺍﻟﻠَّﻬُﻢَّ ﻭَﺑِﺤَﻤْﺪِﻙَ، ﻭَﺃَﺷْﻬَﺪُ ﺃَﻥْ ﻻَ ﺇِﻟﻪَ ﺇِﻻَّ ﺃَﻧْﺖَ ﺃَﺳْﺘَﻐْﻔِﺮُﻙَ ﻭَﺃَﺗُﻮﺏُ ﺇِﻟَﻴﻚَ، ﺍﻟﻠَّﻬُﻢَّ ﺍﺟْﻌَﻠْﻨِﻲ ﻣِﻦَ ﺍﻟﺘَّﻮَّﺍﺑِﻴﻦَ ﻭَﺍﺟْﻌَﻠْﻨِﻲ ﻣِﻦَ ﺍﻟْﻤُﺘَﻄَﻬِّﺮِﻱﻥَ ﻭَﺍﺟْﻌَﻠْﻨِﻲ ﻣِﻦَ ﻋِﺒَﺎﺩِﻙَ ﺍﻟﺼَّﺎﻟِﺤِﻴﻦَ ﻭَﺍﺟْﻌَﻠْﻨِﻲ ﺻَﺒُﻮﺭًﺍ ﺷَﻜُﻮﺭًﺍ ﻭَﺃَﺫْﻛُﺮُﻙَ ﺫِﻛْﺮًﺍ ﻛَﺜِﻴﺮًﺍ ﻭَﺃُﺳَﺒِّﺤُﻚَ ﺑُﻜْﺮَﺓً ﻭَﺃَﺻِﻴﻼً\nപിന്നീട് ഇതിനു ശേഷം മൂന്നു പ്രാവശ്യം നബിﷺയുടെ മേല് സ്വലാത്തും സലാമും ചൊല്ലുക. കൈ താഴ്ത്തിയതിനു ശേഷം മൂന്നു പ്രാവശ്യം സുറതുല് ഖദ്റ് (ഇന്നാ അന്‍സല്‍നാഹു) ഓതുക. സുന്നത്തു കുളികളും മേല്പറഞ്ഞ പോലെയാണ്. നിയ്യത്തില് മാത്രം മാറ്റം വരുത്തണം. ഉദാഹരണത്തിനു ജുമുഅയുടെ സുന്നത്ത് കുളി ഞാന് കുളിക്കുന്നു എന്നു കരുതണം...\nവലിയ അശുദ്ധിയുടെ കുളി: (ശ്രദ്ധിക്കേണ്ട കാര്യം..)\nവലിയ അശുദ്ധിയുണ്ടായി കുളിക്കുമ്പോള് സഹോദരങ്ങള് ശ്രദ്ധിക്കാഞ്ഞാല് തുടര്‍ന്നുള്ള ഫര്‍ളും, സുന്നത്തുകളും എല്ലാം നഷ്ടപ്പെട്ടു പോകും. സൂക്ഷിക്കുക... കാരണം. ബാത്രൂമിലെ ബക്കറ്റിലെ വെള്ളത്തില് അശുദ്ധിയായ കൈ വിരല് തട്ടിയാലും വെള്ളം ആശുദ്ധിയാകുമെന്ന് ഈയിടെ പള്ളിയിലെ ഉസ്താദ് പറഞ്ഞു. നമ്മള് ആരും അത്ര ശ്രദ്ധിക്കാത്ത വിഷയം. ഫലമോ കഷ്ടപ്പെട്ട് സമ്പാദിച്ച അമലുകള് വെള്ളത്തില് വരച്ച വര പോലെയാകും.\nആയതു കൊണ്ട്, ആദ്യം കപ്പില് ഒരു കപ്പു വെള്ളം എടുത്തു (കൈ നനയാതെ) ഇടതു കൈ കൊണ്ട് വലതു കൈ മുഴുവനായി കഴുകുക. അപ്പോള് നിയ്യത്ത് ചെയ്യുക. തുടര്‍ന്ന്, ഇടതു കൈയും അത് പോലെ കഴുകുക. അപ്പോള് നിയ്യത്ത് ഇപ്രകാരം വെക്കാം. വലിയ അശുദ്ധിയില് നിന്നും ശുദ്ധിയാവാന് വേണ്ടി കുളി എന്ന ഫര്‍ളിനെ വീട്ടുന്നതിനു മുന്നോടിയായി കൈകള് ഞാന് അശുദ്ധിയില് നിന്നും ഉയര്‍ത്തുന്നു. തുടര്‍ന്ന് വിരല് വെള്ളത്തില് തട്ടിയാലും വെള്ളം അശുദ്ധിയാവില്ലെന്നു ഉസ്താദ് പറഞ്ഞു. ഷവറില് കുളിക്കുന്നവര്‍ക്ക് അതാണ് ഏറ്റവും നല്ലത്. നിയ്യത്ത് ചെയ്ത് മൂന്നു തവണയായി വെള്ളം തലയില് ഒഴിച്ച് (വീഴ്ത്തിയോ) കുളിക്കാം\n✍🏼 (അബൂ ഹിബതൈനി [നിസാമുദ്ദീൻ] പരിക്കപ്പാറ)\nചില ഹദീസുകൾ പരിശോധിക്കാം\n📚ആയിശ (റ) നിവേദനം: തിരുമേനി ﷺ ജനാബത്തു കുളിക്കുമ്പോള് ആദ്യം രണ്ടു കയ്യും കഴുകും അനന്തരം നമസ്കാരത്തിന് വേണ്ടിയെന്ന പോലെ വുളൂഅ് എടുക്കും. പിന്നീട് തന്റെ കൈവിരലുകള് വെള്ളത്തില് മുക്കി ആ വിരലുകള് തല മുടിയില് കടത്തിയിട്ട് ആ മുടിയുടെ ജട തീര്‍ക്കും. ശേഷം മൂന്നു പ്രാവശ്യം ഇരു കൈകൊണ്ടും വെള്ളമെടുത്തു തലയിലൊഴിക്കും. അനന്തരം ചര്‍മ്മം മുഴുവന് വെള്ളമൊഴിക്കും... (ബുഖാരി. 1.5.248)\n📚 മൈമൂന (റ) നിവേദനം: തിരുമേനി ﷺ കുളിക്ക് മുമ്പ് നമസ്കാരത്തിന് എന്നതുപോലെ വുളൂഅ് എടുക്കും. എന്നാല് രണ്ടു കാലും കഴുകുകയില്ല. തന്റെ ഗുഹ്യസ്ഥാനം കഴുകും. അശുദ്ധിയായ ഭാഗങ്ങളും. എന്നിട്ട് ശരീരത്തിലാകമാനം വെള്ളമൊഴിക്കും. അനന്തരം അല്പം മാറി നിന്ന് രണ്ടു കാലും കഴുകും. ഇങ്ങനെയായിരുന്നു അവിടുത്തെ ജനാബത്തു കുളി... (ബുഖാരി. 1.5.249)\n📚 ജൂബൈര്‍റ്ബ്നു മുത്വ്ഇം (റ) നിവേദനം: തിരുമേനി ﷺ അരുളി: എന്നാല് ഞാന് കുളിക്കുമ്പോള് മൂന്ന് പ്രാവശ്യം എന്റെ തലയില് വെള്ളം ഒഴിക്കും. ഇത് പറഞ്ഞ് തിരുമേനി ﷺ തന്റെ രണ്ടു കൈകൊണ്ട് ആംഗ്യം കാണിച്ചു... (ബുഖാരി. 1.5.254)\n📚 ആയിശ (റ) നിവേദനം: തിരുമേനി ﷺ ജനാബത്തു കുളിക്കാനൊരുങ്ങിയാല് രണ്ടു കയ്യും കഴുകും. നമസ്കാരത്തിനെന്ന പോലെ വുളൂഅ്‌ചെയ്യും. പിന്നീട് കുളിയില് പ്രവേശിക്കും. തന്റെ രണ്ടു കൈകൊണ്ടും ജടനീക്കും. മുടിയുടെ അടിഭാഗത്തിന്റെ ഉഷ്ണം ശമിച്ചുവെന്ന് കണ്ടാല് മൂന്നു പ്രാവശ്യം അതിന്‍മേല് വെള്ളമൊഴിക്കും ശേഷം ശരീരത്തിലെ ബാക്കി ഭാഗങ്ങള് കഴുകും... (ബുഖാരി. 1.5.272)\n📚 ആയിശ (റ) നിവേദനം: തിരുമേനി ﷺ ജനാബത്തുകാരനായി ഉറങ്ങാന് ഉദ്ദേശിച്ചാല് ഗുഹ്യസ്ഥാനം കഴുകി വുളൂഅ് എടുക്കും. നമസ്ക്കാരത്തിന് എന്നതു പോലെ... (ബുഖാരി. 1.5.287)\n📚 ഉമര് (റ) നിവേദനം: അദ്ദേഹത്തിന് രാത്രിയില് വലിയ അശുദ്ധിയുണ്ടാവും. അപ്പോള് നബി ﷺ അദ്ദേഹത്തോട് പറഞ്ഞു. നീ നിന്റെ ലിംഗം കഴുകിയ ശേഷം ഉറങ്ങുക... (ബുഖാരി. 1.5.288)\n📚 അബുഹുറൈറ (റ) പറഞ്ഞു: അല്ലാഹുﷻവിന്റെ ദൂതന് ﷺ പറഞ്ഞു: മൃതശരീരം കുളിപ്പിക്കുന്നയാള് കുളിക്കേണ്ടതാണ്... (ഇബ്നുമാജാ)\n📚 ഖയിസ്ബ്നു ആസിം (റ) നിവേദനം ചെയ്തു: അദ്ദേഹം ഇസ്ലാംമതം സ്വീകരിച്ചു. അപ്പോള് പ്രവാചകന് ﷺ അദ്ദേഹത്തോടു വെള്ളം കൊണ്ടും സിദിര് (ലോട്ടുവൃക്ഷത്തിന്റെ ഇല) കൊണ്ടും കുളിക്കുവാന് ആജ്ഞാപിച്ചു ... (തിര്‍മിദി)\n📚 ആയിശ (റ) നിവേദനം ചെയ്തു: നാലവസരത്തില് പ്രവാചകന് ﷺ കുളിക്കുമായിരുന്നു. ജനാബത്തു കാരണത്താലും, വെള്ളിയാഴ്ചകളിലും, (കൊമ്പുവച്ച്) രക്തമെടുക്കുന്നതിനാലും, മൃതശരീരം കുളിപ്പിച്ചതിനാലും... (അബൂദാവൂദ്)\nചില ചോദ്യങ്ങൾ (സംശയങ്ങൾ മറുപടി )\n1).ഭാര്യയോടുള്ള സംസാരം, സ്പര്‍ശനം എന്നിവയിലൂടെ ലിംഗത്തിലൂടെ വെളുത്ത ദ്രാവകം വന്നാല് കുളി നിര്‍ബന്ധം ആണോ..?\n🅰 മനിയ്യല്ലാത്ത ദ്രാവകങ്ങള് വരുന്നത് കൊണ്ട് കുളി നിര്‍ബന്ധമാവില്ല. പക്ഷെ അവകള് നജസാണ് കഴുകിക്കളയല് നിര്‍ബന്ധമാണ്.\nലൈംഗിക മൂര്‍ധന്യതയില് ലിംഗത്തിലൂടെ സ്രവിക്കപ്പെടുന്ന കൊഴുപ്പുള്ള ദ്രാവകമാണ് മനിയ്യ്. സ്രവിക്കുന്ന സമയത്ത് സുഖം അനുഭവപ്പെടുക, തെറിച്ചു തെറിച്ചു പുറപ്പെടുക, ദ്രാവകാവസ്ഥയില് അതിനു ഗോതമ്പു മാവിന്‍റെ മണമുണ്ടാവുക, ഉണങ്ങിയ അവസ്ഥയില് കോഴിമുട്ടയുടെ വെള്ളയുടെ മണമുണ്ടാവുക എന്നീ പ്രത്യേകതകളില് ഏതെങ്കിലുമൊന്നുണ്ടെങ്കില് അത് മനിയ്യായി കണക്കാക്കാം. ചോദ്യത്തില് പറയപ്പെട്ട രണ്ട് സമയങ്ങളില് മാത്രമേ അതുണ്ടാവൂ എന്ന് പറയാവതല്ല.\nലൈംഗിക വികാരം ശക്തി പ്രാപിച്ചു വരുമ്പോള് ലിംഗത്തിലൂടെ സ്രവിക്കുന്ന വെളുത്തതോ മഞ്ഞയോ ആയ നേരിയ ദ്രാവകമാണ് മദ്‍യ്.\n2). മനിയ്യ്, മദിയ്യ് എന്നിവ എന്ത്, ഇവ എങ്ങിനെ തിരിച്ചറിയാം..?\n(✍🏼മറുപടി നൽകിയത് : അബ്ദുല് ജലീല് ഹുദവി വേങ്ങൂര്)\n🅰 ലൈംഗിക മൂര്‍ദ്ധന്യതയില് ലിംഗത്തിലൂടെ സ്രവിക്കപ്പെടുന്ന കൊഴുപ്പുള്ള ദ്രാവകമാണ് മനിയ്യ്. സ്രവിക്കുന്ന സമയത്ത് സുഖം അനുഭവപ്പെടുക, തെറിച്ചു തെറിച്ചു പുറപ്പെടുക, ദ്രാവകാവസ്ഥയില് അതിനു ഗോതമ്പു മാവിന്‍റെ മണമുണ്ടാവുക, ഉണങ്ങിയ അവസ്ഥയില് കോഴിമുട്ടയുടെ വെള്ളയുടെ മണമുണ്ടാവുക എന്നീ പ്രത്യേകതകളില് ഏതെങ്കിലുമൊന്നുണ്ടെങ്കില് അത് മനിയ്യായി കണക്കാക്കാം. അപ്പോള് കുളി നിര്‍ബന്ധവുമാണ്...\nലൈംഗിക വികാരം ശക്തി പ്രാപിച്ചു വരുമ്പോള് ലിംഗത്തിലൂടെ സ്രവിക്കുന്ന വെളുത്തതോ മഞ്ഞയോ ആയ നേരിയ ദ്രാവകമാണ് മദ്‍യ്. ഇതു സ്രവിച്ചതു കാരണം കുളി നിര്‍ബന്ധമാവുകയില്ല. പക്ഷേ, മദ്‍യ് നജ്‍സ് ആണ്. അതു കഴുകി ശുദ്ധിയാക്കണം...\n3).ജനാബത്ത് കുളിച്ചു കഴിഞ്ഞ് രണ്ടാമതും മനിയ്യ് കണ്ടാൽ വീണ്ടും കുളിക്കണോ..?\n🅰 ജനാബത്തുകാരൻ കുളിക്കുന്നതിന് മുമ്പ് മൂത്രം ഒഴിച്ചാലും മൂത്രം ഒഴിച്ചില്ലെങ്കിലും കുളിച്ചതിന് ശേഷം മനിയ്യ് വീണ്ടും പുറത്തു വന്നാൽ വീണ്ടും കുളിക്കൽ നിർബ്ബന്ധമാണ്... (ശറഹുൽ മുഹദ്ദബ്, തുഹ്ഫ, നിഹായ)\nജനാബത്തുകാരൻ കുളിക്കുന്നതിന് മുമ്പ് മുത്രം ഒഴിക്കൽ സുന്നത്താണ്. കാരണം മനിയ്യ് വല്ലതും വഴിയിൽ തങ്ങിയിട്ടുണ്ടെങ്കിൽ അതു കൂടി പുറത്തു വരാൻ മൂത്രം ഒഴിക്കുന്നതിലൂടെ സാധിക്കും. എന്നാൽ അവശേഷിച്ച മനിയ്യ് കുളിച്ചതിന് ശേഷം പുറത്തു വന്നാൽ വീണ്ടും കുളിക്കൽ നിർബ്ബന്ധമാണ്... (ഇആനത്ത്)\nചുരുക്കത്തിൽ ജനാബത്തുകാരൻ കുളിക്കുന്നതിന് മുമ്പ് മൂത്രം ഒഴിച്ചാൽ സാധാരണ ഗതിയിൽ വഴിയിൽ തങ്ങിയ മനിയ്യ് കൂടി പുറത്തേക്ക് വരും. അതിനാൽ മുത്രം ഒഴിക്കൽ സുന്നത്താണ്. എന്നാൽ വഴിൽ അവശേഷിച്ച മനിയ്യ് കുളിച്ചതിന് ശേഷം വീണ്ടും പുറത്തു വന്നാൽ കുളിക്ക് മുമ്പ് മൂത്രം ഒഴിച്ചാലും ഇല്ലെങ്കിലും വീണ്ടും കുളിക്കൽ നിർബ്ബന്ധമാണ്. ഇതാണ് മദ്ഹബ്.\n4).ജനാബത്തുണ്ടാവുമ്പോള് ധരിച്ചിരുന്ന വസ്ത്രം കഴുകാതെ ഫര്‍ള് കുളി കുളിച്ച ശേഷം ആ വസ്ത്രം ധരിച്ച് നിസ്കരിക്കാമോ..?\n🅰 മനുഷ്യന്‍റെ ഇന്ദ്രിയം നജസ് അല്ലെന്നാണ് ശാഫീ മദ്ഹബിലെ പണ്ഡിതരുടെ പക്ഷം. മനിയ്യ് ആയ വസ്ത്രം ഉടുത്ത് നിസ്കരിക്കാവുന്നതാണ്. പ്രവാചകര് ﷺ യുടെ വസ്ത്രത്തില് പറ്റിപ്പിടിച്ചിരുന്ന ഇന്ദ്രിയം താന് ചുരണ്ടിക്കൊടുക്കാറുണ്ടായിരുന്നെന്നും പ്രവാചകര് ﷺ അത് ഉടുത്ത് നിസ്കരിക്കാറുണ്ടായിരുന്നുവെന്നും ആഇശ (റ) നിവേദനം ചെയ്യുന്ന ഹദീസില് കാണാവുന്നതാണ്. മറ്റുചില നിവേദനങ്ങളില്, ഉണങ്ങിയതാണെങ്കില് ചുരണ്ടുകയും ഉണങ്ങിയിട്ടില്ലെങ്കില് കഴുകുകയും ചെയ്യാറുണ്ടായിരുന്നു എന്നും കാണാവുന്നതാണ്...\nമേല്‍പറഞ്ഞതും സമാനവുമായ ഹദീസുകളുടെ വെളിച്ചത്തില്, ശാഫീ മദ്ഹബിലെയും ഹമ്പലീ മദ്ഹബിലെയും പണ്ഡിതര് മനിയ്യ് നജസ് അല്ലെന്നാണ് അഭിപ്രായപ്പെടുന്നത്. എന്നാല് ഹനഫീ മദ്ഹബിന്‍റെയും മാലികീ മദ്ഹബിന്‍റെയും അഭിപ്രായം മനിയ്യ് നജസാണെന്നാണ്. പക്ഷെ, ഉണങ്ങിയതാണെങ്കില് അത് കഴുകേണ്ടതില്ലെന്നും ചുരണ്ടിക്കളഞ്ഞാല് മതിയെന്നുമാണ് ഹനഫീ മദ്ഹബിന്‍റെ അഭിപ്രായം.\n5).വസ്ത്രത്തിൽ മനിയ്യിന്‍റെ അടയാളങ്ങൾ കാണുന്നു. ആ വസ്ത്രം രണ്ട് ദിവസമായി ധരിക്കുന്നു. എന്നാണ് എപ്പോളാണ് വലിയ അശുദ്ധി ഉണ്ടായതെന്ന് അറിയില്ല. എങ്കിൽ ഏത് മുതലുള്ള നിസ്കാരമാണ് മടക്കി നിർവ്വഹിക്കേണ്ടത്..?\n🅰 നാം മാത്രം ധരിക്കുന്ന വസ്ത്രം, അതു പോലെ നാമല്ലാതെ മറ്റാരും ഉപയോഗിക്കാത്ത വിരിപ്പ് എന്നിവയില് ഇന്ദ്രിയം കണ്ടാല് കുളി നിര്‍ബന്ധമാണ്. ഇന്ദ്രിയം പുറത്ത് വന്ന കൃത്യ സമയം ഓര്‍ക്കുന്നില്ലെങ്കില് സാധ്യമായ സമയം കണക്കാക്കി ആ കാലയളവിലെ നിസ്കാരങ്ങള് മടക്കി നിസ്കരിക്കണം.\n6).ശുക്ലം ശരീരത്തിലുണ്ടായിരിക്കെ നിസ്കാരം ശരിയാവുമോ..? (✍🏼മറുപടി നൽകിയത് : സിറാജുദ്ദീന് ഹുദവി മേല്‍മുറി)\n🅰 ശുക്ലം നജസല്ല. മദ്‍യുമായി കലരാത്ത ശുക്ലം ശരീരത്തിലുണ്ടായിരിക്കേ നിസ്കരിച്ചാല് നിസ്കാരം ശരിയാവും. എന്നാല് അത് കഴുകിക്കളയലാണുത്തമം. മദ്‍യുമായി കലര്‍ന്ന ബീജമാണെങ്കില് അത് നജസാണ്.\n🅰 നിര്‍ബന്ധ കുളിയുടെ ഏറ്റവും ചെറിയ രൂപം വലിയ അശുദ്ധിയെ ഉയര്‍ത്തുന്നു എന്ന നിയ്യത്തോടെ ത്വഹൂറായ വെള്ളം ശരീരമാസകലം ഒലിപ്പിക്കലാണ്.\n▪കുളിയുടെ ശര്‍ഥുകള് അഞ്ച് : ത്വഹൂറായ വെള്ളം ഉപയോഗിക്കുക, അവയവങ്ങളില് വെള്ളം ഒലിപ്പിക്കുക, അയവങ്ങളില് വെള്ളം പകര്‍ച്ചയാകുന്ന വസ്തുക്കള് ഇല്ലാതിരിക്കല്, അയവങ്ങളില് വെളളം ചേരുന്നതിനെ തടയുന്നത് ഇല്ലാതിരിക്കല്, നിത്യ അശുദ്ധിയുള്ളവന് നിസ്കാര സമയം പ്രവേശിക്കല് എന്നിവയാണവ.\n▪കുളിയുടെ ഫര്‍ളുകള് രണ്ട് : നിയ്യത്ത്, മുടിയും രോമങ്ങളും അടക്കം ശരീരമാസകലം വെള്ളം വ്യാപിക്കുക.\n8).നിര്‍ബന്ധമായ കുളി കുളിക്കുമ്പോള് ലിംഗത്തില് സ്പര്‍ശിക്കുന്നതിന്‍റെ വിധി പറയാമോ..?\n🅰 വലത് കൈ കൊണ്ട് ലിംഗത്തില് സ്പര്‍ശിക്കുന്നത് കറാഹതാണ്. വൃത്തിയാക്കുക തുടങ്ങിയ ആവശ്യങ്ങള്‍ക്കായി ഇടത് കൈ ആണ് ഉപയോഗിക്കേണ്ടത്. നിര്‍ബന്ധമായ കുളിയോട് കൂടെ രണ്ട് അശുദ്ധിയില് നിന്നും ശുദ്ധിയുള്ളവനായി. പിന്നീട് വുളൂഅ് ചെയ്യേണ്ടതില്ല. പക്ഷെ കുളിക്കിടെ വുളൂഅ് മുറിയുന്ന കാര്യങ്ങളുണ്ടായാല് വുളൂഅ് മുറിയുന്നതാണ്.\n9).കൈ മുഴുവന് പ്ലാസ്റ്റര് ഇട്ട സമയത്ത് ജനാബത്ത് ഉണ്ടായാല് എങ്ങനെയാണ് കുളിക്കുക..? എങ്ങനെ തയമ്മും ചെയ്യാം..?\n🅰 ബാന്‍ഡേജ് ഇട്ട ഭാഗമല്ലാത്തത് കഴുകുകയും ബാന്‍ഡേജിനു മുകളില് തടവുകയും ചെയ്യുക. ശേഷം തയമ്മും ചെയ്യുക. കൈയ്യിലാണ് ബാന്‍റേജ് എങ്കില് തയമ്മുമില് ബാന്‍റേജ് ഇല്ലാത്ത ഭാഗത്തും മുഖത്തുമാണ് മണ്ണ് കൊണ്ട് തടവേണ്ടത്. ബാന്‍റേജിന് മുകളിലൂടെ മണ്ണ് കൊണ്ട് കൈ നടത്തല് സുന്നതാണ്...\nബാന്‍ഡേജ് തയമ്മുമിന്‍റെ അവയവത്തിലാവുമ്പോള് ബാന്‍ഡേജ് ഇടുന്ന സമയത്ത് ശുദ്ധി ഉണ്ടെങ്കില് പോലും പിന്നീട് ആ നിസ്കാരങ്ങളെല്ലാം മടക്കി നിസ്കരിക്കേണ്ടതാണ് എന്നാണ് ശാഫിഈ മദ്ഹബിലെ പ്രബലാഭിപ്രായം.\n10).എപ്പോഴാണ് കുളി നിര്‍ബന്ധമാവുന്നത്..?\n🅰 ഇന്ദ്രിയം പുറപ്പെടല്, ഗുഹ്യസ്ഥാനത്ത് ഹശ്ഫ പ്രവേശിക്കല്, ഹൈള് രക്തം മുറിയല്, നിഫാസ് രക്തം മുറിയല്, പ്രസവം എന്നിവയാണ് കുളി നിര്‍ബന്ധമാവുന്ന കാര്യങ്ങള്... രക്തസാക്ഷിത്വമല്ലാത്ത മരണവും കുളി നിര്‍ബന്ധമാവുന്ന കാരണമാണ്.\n11).മുങ്ങിക്കുളിച്ച് വുളൂഅ് ചെയ്യുന്നവന്റെ നിയ്യത്തിന്റെ രൂപം എങ്ങനെ..?\n🅰 വുളൂഇല് നിയ്യത്ത് വെക്കുമ്പോള് നിസ്കാരത്തെ ഹലാലാക്കുവാന് എന്നോ വുളൂഇന്‍റെ ഫര്‍ളിനെ വീട്ടുന്നുവെന്നോ ചെറിയ അശുദ്ധിയെ ഉയര്‍ത്തുന്നുവെന്നോ വുളൂഅ് നിര്‍ബന്ധമായ ഏതെങ്കിലും ഒരു കാര്യം പറഞ്ഞ് അതിനെ ഹലാലാക്കുന്നു എന്നോ ഒക്കെ കരുതാവുന്നതാണ്. മുങ്ങിക്കുളിച്ച് വുളൂഅ് ചെയ്യുമ്പോഴും ഇതേ നിയ്യത്ത് തന്നെയാണ് ചെയ്യേണ്ടത്.\n12).ശഹീദായി മരിച്ച ആളെ കുളിപ്പിക്കുകയോ അദ്ദേഹത്തിന്റെ പേരില് നിസ്കരിക്കുകയോ അരുതെന്ന് പറയാന് കാരണമെന്ത്..?\n🅰 ശഹീദായി മരിച്ച ആളെ കുളിപ്പിക്കുകയോ അദ്ദേഹത്തിന്റെ പേരില് നിസ്കരിക്കുകയോ അരുതെന്നാണ് ശരീഅത്തിന്റെ നിയമം. ഉഹ്ദില് ശഹീദായവരെ കുളിപ്പിക്കാതെയും നിസ്കരിക്കാതെയും മറമാടാന് നബി ﷺ കല്‍പിച്ചുവെന്ന് ഹദീസില് കാണാം. രക്തസാക്ഷിത്വത്തിന്റ അടയാളം മായ്‍ക്കപ്പെടാതെ നില നില്‍ക്കാനും മറ്റുള്ളവരുടെ പ്രാര്‍ത്ഥന ആവശ്യമില്ലാത്ത വിധം അവര് ബഹുമാനിക്കപ്പെട്ടതു കൊണ്ടുമാണത്. രക്തം ഒലിക്കുന്നവരായാണ് അവര് പുനര്‍ജന്മം ചെയ്യപ്പെടുകയെന്ന് ഹദീസില് കാണാം.\n13).വലിയ അശുദ്ധി കുളിച്ച് കഴിഞ്ഞതിനു ശേഷം നനയാത്ത ഭാഗം കണ്ടാല് എന്ത് ചെയ്യണം..?\n🅰 വലിയ അശുദ്ധി കുളിച്ച് കഴിഞ്ഞതിനു ശേഷം നനയാത്ത ഭാഗം കണ്ടാല് ആ ഭാഗം കഴുകണം. രണ്ടാമത് കുളിക്കേണ്ടതില്ല. കാരണം കുളിയിലും വുളൂഇലും മുവാലാത് (വഴിക്ക് വഴിയായി ചെയ്യല്) നിര്‍ബന്ധമില്ല. സുന്നത്താണ്.\n14).സ്വപ്നസ്ഖലനം സംഭവിച്ചോ എന്ന് സംശയിച്ചാല് കുളിക്കണോ..? കുളി ശരിയായില്ല എന്ന് സംശയിച്ചാല് രണ്ടാമത് കുളിക്കണോ..? ശുദ്ധിയില്ലാതെ നിസ്കരിച്ചാല് കാഫിറാകുമോ..? ഇത്തരം വസ്‍വാസ് ഉണ്ടായാല് എന്ത് ചെയ്യണം..?\n🅰 സ്വപ്ന സ്ഖലനമുണ്ടായോ എന്നു സംശയിക്കുകയും അതിനു ഉപോല്‍ബലകമായി അതിന്‍റെ അടയാളങ്ങള് കാണുകയും അത് മറ്റൊരാളുടേതാവാനുള്ള സാധാരണ നിലക്കു സാധ്യതയില്ലാതിരിക്കുകയും ചെയ്താല് അവന് അശുദ്ധിയുള്ളവനായി ഗണിക്കണം. അതിനാല് അവന് കുളിച്ചു ശുദ്ധിയാകുകയും ശുദ്ധിയാകുന്നതിനു മുമ്പ് നിസ്കരിച്ചവ ഖളാഅ് വീട്ടുകയും വേണം. എന്നാല് കേവലം സംശയത്തിനു സ്ഥാനമില്ല...\nകുളി കഴിഞ്ഞതിന് ശേഷം കുളി ശരിയായില്ലേ എന്ന് സംശയിച്ചാല് രണ്ടാമത് കുളിക്കേണ്ടതില്ല. നിയ്യത്തിലാണ് സംശയമെങ്കിലും രണ്ടാമത് കുളിക്കേണ്ടതില്ല... (ഫത്ഹുല് മുഈന്)\nശുദ്ധിയില്ലാതെ നിസ്കരിക്കുന്നവന് കാഫിറാവുകയില്ല. മറിച്ച് മന:പൂര്‍വ്വം അങ്ങനെ ചെയ്യുന്നവന് വന്‍കുറ്റം ചെയ്തവനാണ്. അറിയാതെ ചെയ്യുന്നവന് കുറ്റക്കാരനല്ലെങ്കിലും അല്ലാഹുﷻവിന്റെ അടുത്ത് അവന്റെ നിസ്കാരം നിസ്കാരമായി എഴുതപ്പെടില്ല. നിസ്കാരം സ്വഹീഹുമില്ല. പിന്നീട് അറിഞ്ഞാല് മടക്കി നിസ്കരിക്കല് നിര്‍ബന്ധമാണ്...\nഇത്തരം കാര്യങ്ങളില് കൂടുതല് ആലോചിച്ച് വസവാസ് ആകേണ്ടതില്ല. അത് പിശാചിന്റെ പ്രവര്‍ത്തനഫലമാണെന്ന് മനസ്സിലാക്കി മനസ്സുറപ്പോടെ നിസ്കാരം നിര്‍വ്വഹിക്കുക. പിശാചിന്റെ അത്തരം ബോധനങ്ങള്‍ക്കും സംശയം ജനിപ്പിക്കലുകള്‍ക്കും കൂടുതല് ശ്രദ്ധ കൊടുത്താല് അത് നമ്മുടെ ആരാധനാകര്‍മ്മങ്ങള് നിഷ്ഫലമായിപ്പോവാനേ പലപ്പോഴും സഹായിക്കുകയുള്ളൂ. അതാണല്ലോ പിശാചിന്റെ പരമമായ ലക്ഷ്യവും.\n15).ഇഷാ മഗ്‍രിബിനിടയില് കുളിക്കല് കറാഹത്താണോ..?\n🅰 ഹമാം പോലോത്ത പിശാചിന്റെ വിഹാര കേന്ദ്രങ്ങളില് പിശാചിന്റെ വിഹാര സമയമായ മഗ്‍രിബിനു തൊട്ടു മുമ്പും ഇശാ മഗ്‍രിബിന്റെ ഇടയിലും പ്രവേശിക്കല് കറാഹത്താണ് എന്ന് കര്‍മ്മശാസ്ത്രഗ്രന്ഥങ്ങളില് രേഖപ്പെടുത്തിയിട്ടുണ്ട്...\nഎന്നാല്, ഇശാമഗ്‍രിബിനിടയില് കുളി കറാഹത്തല്ല. പ്രത്യേകിച്ച് റമളാനില് ഈ സമയത്ത് നബിﷺതങ്ങള് കുളിക്കാറുണ്ടായിരുന്നുവെന്ന് ഹദീസുകളില് കാണാം.\n16).മുടി വെട്ടി കുളിക്കുന്നതിന്റെ മുമ്പ് നമസ്ക്കരിക്കുന്നതിന്റെ വിധി എന്ത്..?\n🅰 മുടി വെട്ടുക, മീശ വെട്ടുക, കക്ഷം വൃത്തിയാക്കുക തുടങ്ങിയവക്കു ശേഷം കുളിക്കല് സുന്നത്താണ്. പക്ഷേ, മുടി വെട്ടിയിട്ട് കുളിക്കുന്നതിനു മുമ്പ് നിസ്കരിക്കുന്നതില് ഒരു വിരോധവും ഇല്ല. അതു അനുവദനീയവും അങ്ങനെയുള്ള നിസ്കാരം സ്വീകാര്യവുമാണ്.\n17).ജനാബത്ത് കുളിക്കുമ്പോള് ദേഹത്ത് നിന്നു വെള്ളം ബക്കറ്റിലേക്ക് തെറിച്ചാല് ബക്കറ്റിലുള്ള മുഴുവന് വെള്ളവും നജസാവുമോ..?\n🅰 ഒരിക്കല് ശറഇയ്യായ നിര്‍ബന്ധ ശുദ്ധീകരണത്തില് ഉപയോഗിച്ച വെള്ളത്തിനു മുസ്തഅ്മിലായ വെള്ളം എന്നാണു പറയുക. നജസ് കലര്‍ന്നിട്ടില്ലാത്ത മുസ്തഅ്മിലായ വെള്ളം ഥാഹിറാണ് (സ്വയം ശുദ്ധിയുള്ളതാണ്) പക്ഷെ ഥഹൂര് (സ്വയം ശുദ്ധിയുള്ളതും മറ്റൊന്നിനെ ശുദ്ധിയാക്കാനുതകുന്നതും) അല്ല.\nജനാബത്ത് കുളിക്കുമ്പോള് ദേഹത്തു നിന്നു വേര്‍പെട്ട വെള്ളം രണ്ടു കുല്ലത്തില് കുറവാണെങ്കില് മുസ്തഅ്മിലാണ്. അത് ഥാഹിറാണ് പക്ഷേ, ഥഹൂറല്ല. അത് നജസോ മുതനജ്ജിസോ ആവണമെന്നില്ല...\nഅതു പോലെ ഥഹൂറായ വെള്ളത്തിന്‍റെ മറ്റൊരു നിബന്ധനയാണ് അതിന്‍റെ നിറം, മണം, രുചി എന്നിവയിലൊന്നും പകര്‍ച്ചയാകാതിരിക്കുക. ഇവിടെ മുസ്തഅ്മിലായ വെള്ളം രണ്ടു ഖുല്ലത്തില് കുറവു വെള്ളമുള്ള ബകറ്റിലേക്കായാല് അവിടെ പകര്‍ച്ചയാകാന് സാധ്യതയുള്ള ഒരു ഇടത്തരം വസ്തു ഇതേ അളവില് ആ വെള്ളത്തില് കലര്‍ന്നാല് പകര്‍ച്ച വരുമെങ്കില് ബക്കറ്റിലെ വെള്ളം ഥഹൂറല്ല. അതു ശുദ്ധീകരണത്തില് ഉപയോഗിക്കാന് പറ്റുകയില്ല. (ഥഹൂറല്ല എന്നാല് അത് നജസാണ് എന്നര്‍ത്ഥമില്ല) പകര്‍ച്ചയുണ്ടാവില്ലെങ്കില് ഒരു പ്രശ്നവും ഇല്ല. അഥവാ ചെറിയ വല്ല തുള്ളിയും ബക്കറ്റിലേക്ക് തെറിച്ചാല് അതിന്‍റെ ശുദ്ധീകരണ യോഗ്യതയെ അത് ബാധിക്കുകയില്ല. കൂടുതല് തെറിച്ചിട്ടുണ്ടെങ്കില് അത് പകര്‍ച്ചയുള്ളതായി കണക്കാക്കപ്പെടും. പകര്‍ച്ചയായോ ഇല്ലയോ എന്നു സംശയിച്ചാല് പകര്‍ച്ചയായിട്ടില്ലെന്നു വെക്കണം.\n18).ജനാബത്തുകാരന്, കുളിക്കുന്നതിന് മുമ്പ് നഖം മുറിക്കല്, മുടി നീക്കം ചെയ്യല് എന്നിവ ചെയ്യുന്നതിന്‍റെ വിധി എന്താണ്..?\n🅰 ആര്‍ത്തവം പോലോത്ത എല്ലാ വലിയ അശുദ്ധി സമയങ്ങളിലും ശരീരത്തില്‍നിന്ന് മുടി, നഖം പോലോത്തവ നീക്കം ചെയ്യുന്നതിനെക്കുറിച്ച് പണ്ഡിതര് ചര്‍ച്ച ചെയ്യുന്നുണ്ട്. വലിയ അശുദ്ധി സമയങ്ങളില് അവ നീക്കം ചെയ്യാതിരിക്കല് സുന്നത്താണ്. എന്നാല് വേര്‍പിരിഞ്ഞുപോവുന്ന ഇത്തരം ഭാഗങ്ങള് സൂക്ഷിച്ചുവെക്കണമെന്ന് ആരും അഭിപ്രായപ്പെട്ടതായി കാണുന്നില്ല. വലിയ അശുദ്ധി സമയത്ത് പിരിഞ്ഞുപോവുന്നത് ഖിയാമത് നാളില് വലിയ അശുദ്ധിയുള്ളതായി പുനര്‍ജീവിപ്പിക്കപ്പെടും എന്ന് ഇമാം ഗസാലി (റ) പറഞ്ഞിട്ടുണ്ട്.\n19).ഫര്‍ള് കുളിയില് മൂന്നുപ്രാവശ്യം കഴുകല് നിര്‍ബന്ധമോ..?\n🅰 നിര്‍ബന്ധമായ കുളി നിര്‍വ്വഹിക്കുന്നു എന്നോ നിസ്കാരത്തെ ഹലാലാക്കാന് കുളിക്കുന്നു എന്നോ നിയ്യത് ചെയ്ത് ശരീരത്തില് മുഴുവനും വെള്ളമാക്കലാണ് നിര്‍ബന്ധമായ കുളിയുടെ ഏറ്റവും ചുരുങ്ങിയ രൂപം. ഇത് പുരുഷനും സ്ത്രീക്കും ഇതുതന്നെയാണ്. മൂന്ന് പ്രാവശ്യം ആക്കല് സുന്നത്താണ് എന്ന് മാത്രം.\n20).കുളി നിര്‍ബന്ധമുള്ള സമയത്ത്, പ്രത്യേകം നിയ്യത്ത് ചെയ്യാതെ, ഫര്‍ള് കുള�


UUKMA News നിങ്ങളുടെ കാറിന്റെ താക്കോൽ രാത്രികാലങ്ങളിൽ എവിടെയാണ് സൂക്ഷിക്കുന്നത്? ഡ്രായറിനുള്ളിൽ? ബെഡിനടുത്ത്? അതോ മുൻവശത്തെ വാതിലിനടുത്തുള്ള ഹൂക്കിലോ? സൂക്ഷിക്കുക! കാർ മോഷ്ടിക്കാൻ കള്ളന്മാർക്ക് താക്കോൽ പോലും വേണ്ട - UUKMA News നിങ്ങളുടെ കാറിന്റെ താക്കോൽ രാത്രികാലങ്ങളിൽ എവിടെയാണ് സൂക്ഷിക്കുന്നത്? ഡ്രായറിനുള്ളിൽ? ബെഡിനടുത്ത്? അതോ മുൻവശത്തെ വാതിലിനടുത്തുള്ള ഹൂക്കിലോ? സൂക്ഷിക്കുക! കാർ മോഷ്ടിക്കാൻ കള്ളന്മാർക്ക് താക്കോൽ പോലും വേണ്ട - UUKMA News\nലണ്ടൻ: ബ്രിട്ടനിൽ കാർ മോഷണങ്ങൾ പതിവായി നടക്കുന്നത് പലപ്പോഴും റിപ്പോർട്ട് ചെയ്യപ്പെട്ടിട്ടുണ്ട്. എന്നാലിപ്പോൾ അത് ക്രമാതീതമായി വർദ്ധിച്ചിട്ടുണ്ട്. പ്രത്യേകിച്ച് വിലകൂടിയ പ്രീമിയർ കാറുകൾ. യുകെയിലെ മലയാളികളും പഴയ കാറുകൾക്ക് പകരം പുതിയ ലക്ഷ്വറി കാറുകളിലേക്ക് മാറിയിട്ടുണ്ട്. പുത്തൻ സാങ്കേതിക വിദ്യയുപയോഗിച്ച് വിലകൂടിയ കാറുകളിലാണ് മോഷ്ടാക്കളുടെ നോട്ടം. ഇതുവരെയും മലയാളികളുടെ കാറുകൾ മോഷണം പോയെന്ന റിപ്പോർട്ടുകൾ വന്നിട്ടില്ലെങ്കിലും കൂടുതൽ കരുതൽ എടുക്കേണ്ടിയിരിക്കുന്നു.\nറിലേ അറ്റാക്ക് എന്നറിയപ്പെടുന്ന മോഷണവിദ്യയിലൂടെ മാഞ്ചസ്റ്ററിൽ നടന്ന മോഷണം നേരത്തേ യുക്മ ന്യൂസ് റിപ്പോർട്ട് ചെയ്തിരുന്നു. രണ്ടു റിലേ ബോക്സുകളുപയോഗിച്ച് ഒരു മിനിറ്റ് മാത്രമെടുത്ത് കാറുകൾ കൈക്കലാക്കുകയാണ് മോഷണ രീതി. ഒരു മോഷ്ടാവ് കാറിനടുത്തും മറ്റൊരു മോഷ്ടാവ് വീടിന്റെ വാതിലിനടുത്തും റിലേ ബോക്സുകളുമായി നിലയുറപ്പിച്ച ശേഷം വീടിനകത്തുള്ള കാർ കീയിൽ നിന്നുള്ള സിഗ്നലുകൾ ആഗീകരണം ചെയ്ത് കാറിലെ സിസ്റ്റത്തിലേക്ക് മാറ്റുന്നതാണ് രീതി. സിഗ്നലുകൾ ആഗീകരണം ചെയ്യുന്ന സിസ്റ്റം കാർ ലോക്ക് സ്വയമേ തുറക്കുകയും മോഷ്ടാക്കൾക്ക് കാറുമായി കടന്നു കളയാൻ അവസരമൊരുക്കുകയും ചെയ്യും. ഇതൊക്കെ ചെയ്യുന്നതിന് ഒരു മിനിറ്റിൽ താഴെ മാത്രം സമയം മതി.\nകാർ സെക്യൂരിറ്റി സ്ഥാപനമായ ട്രാക്കർ പറയുന്നത് ഈ വർഷം മോഷണം പോയ കാറുകളിൽ 66 ശതമാനവും ഇത്തരത്തിലാണ് മോഷ്ടിക്കപ്പെട്ടതെന്നാണ്. പ്രത്യേക മോഷണ സംഘങ്ങൾ ഇത്തരത്തിൽ പ്രവർത്തിക്കുന്നുണ്ടെന്നാണ് പോലീസ് പറയുന്നത്. അന്വേഷണത്തിൽ ആമസോണിലും ഈബേയിലും വളരെ കുറഞ്ഞ വിലയ്ക്ക് റിലേ ബോക്സുകൾ സുലഭവുമാണ്. എന്തിനേറെ റിലേ ബോക്സുകളുടെ ഉപയോഗം സംബന്ധിച്ച വിവരങ്ങൾ അറിയാൻ പറ്റുന്ന വീഡിയോകളും ഓൺലൈനിൽ ലഭ്യമാണ്.\nമോഷണങ്ങൾ തടയുന്നതിന് ചില ചെറിയ പരിഹാര മാർഗ്ഗങ്ങളും ഉണ്ടെന്ന് ട്രാക്കറിന്റെ പോലീസ് ലെയ്സൺ മേധാവി ആൻഡി ബാർസ് പറയുന്നു. റിലേ ബോക്സുകളിലേക്ക് സിഗ്നൽ ചുമരുകൾക്കുള്ളിലൂടെയും, ജനൽ വാതിൽ തുടങ്ങിയവക്കുള്ളിലൂടെയും പായും. എന്നാൽ ലോഹമാണ് ഇതിന്റെ പ്രധാന ശത്രു. ലോഹത്തിനുള്ളിലൂടെ റിലേ ബോക്സുകൾക്ക് സിഗ്നലുകൾ അഗീകരണം ചെയ്യാൻ കഴിയില്ല. ഒരു മെറ്റൽ ബോക്സിനുള്ളിൽ കാർ താക്കോലുകൾ സൂക്ഷിക്കുന്നതാണ് നല്ലത്. ഫ്രിഡ്ജിനകത്തോ മൈക്രോവേവിനുള്ളിലോ സൂക്ഷിക്കുന്നത് സുരക്ഷിതമെന്ന് ആൻഡി പറയുന്നു. എന്നാൽ അതൊന്നും നമുക്ക് മലയാളികൾക്ക് പ്രായോഗികമല്ല, മെറ്റൽ ബോക്സ് തന്നെയാണ് ഫലപ്രദം.


സൗദി: ഒന്നേകാല് വര്‍ഷത്തിനിടെ ജോലി പോയത് ഏഴുലക്ഷം വിദേശികള്‍ക്ക്\nTue Feb 19 2019 14:04:42 GMT+0530 (IST)\nറിയാദ്: സ്വദേശിവല്‍ക്കരണ നടപടികള് കാരണം സൗദിയില് 15 മാസത്തിനിടെ സൗദിയില് തൊഴില് നഷ്ടപ്പെട്ടത് ഏഴു ലക്ഷത്തിലേറെ വിദേശികള്‍ക്ക്. ജനറല് അതോറിറ്റി ഫോര് സ്റ്റാറ്റിസ്റ്റിക്‌സാണ് ഈ കണക്കു പുറത്തുവിട്ടത്. എന്നാല് ഇതേ കാലത്തു സൗദി ജീവനക്കാരുടെ എണ്ണത്തില് 89,000 പേരുടെ വര്‍ധനവാണ് ഉണ്ടായത്.\nകഴിഞ്ഞ വര്‍ഷത്തിന്റെ തുടക്കം മുതല് മാര്‍ച്ച് 31 വരെയുള്ള കാലത്ത് തൊഴില് വിപണിയില് വിദേശികളുടെ എണ്ണത്തില് 7,00,200ഓളം പേരുടെ കുറവാണ് ഉണ്ടായത്. ഏറ്റവും പുതിയ കണക്കുകള് പ്രകാരം സര്‍ക്കാര്, സ്വകാര്യ മേഖലകളില് ജോലി ചെയ്യുന്ന സൗദികള് 31,50,409 ആണ്.\n1,01,83,104 വിദേശ തൊഴിലാളികളും സൗദിയിലുണ്ട്. ഈ വര്‍ഷം ആദ്യ പാദത്തില് വിദേശ തൊഴിലാളികളുടെ എണ്ണത്തില് 2,34,191 പേരുടെ കുറവുണ്ടായി. മൂന്നു മാസത്തിനിടെ ഇത്രയും പേര്‍ക്കു സൗദിയില് തൊഴില് നഷ്ടപ്പെട്ടു. ഈ വര്‍ഷം ആദ്യ പാദാവസാനത്തെ കണക്കുകള് പ്രകാരം സൗദിയില് 10.18 ദശലക്ഷം വിദേശ തൊഴിലാളികളാണുള്ളത്. കഴിഞ്ഞ വര്‍ഷം അവസാന പാദത്തില് വിദേശ തൊഴിലാളികള് 10.42 ദശലക്ഷം ആയിരുന്നു.\nഇക്കാലയളവില് പുതിയ വിസകളില് സൗദിയിലെത്തിയ വിദേശികളുടെ എണ്ണം കൂടി കണക്കിലെടുത്താല് സൗദിയില് തൊഴില് നഷ്ടപ്പെട്ടവരുടെ എണ്ണം ജനറല് അതോറിറ്റി ഫോര് സ്റ്റാറ്റിസ്റ്റിക്‌സ് പുറത്തുവിട്ടതിനേക്കാള് കൂടുതലായിരിക്കും.\nസൗദിയിലെ വിദേശികള് നിയമാനുസൃത രീതിയില് നാട്ടിലേക്ക് അയച്ച പണത്തിന്റെ കണക്കും പുറത്തുവന്നു. ഈ വര്‍ഷം ആദ്യത്തെ അഞ്ചു മാസത്തിനിടെ സൗദിയിലെ വിദേശികള് നിയമാനുസൃത മാര്‍ഗങ്ങളിലൂടെ 6046 കോടി റിയാല് സ്വദേശങ്ങളിലേക്ക് അയച്ചതായി സൗദി അറേബ്യന് മോണിറ്ററി അതോറിറ്റി കണക്കുകള് വ്യക്തമാക്കുന്നു. കഴിഞ്ഞ വര്‍ഷം ആദ്യത്തെ അഞ്ചു മാസത്തിനിടെ വിദേശികളുടെ റെമിറ്റന്‍സ് 6060 കോടി റിയാലായിരുന്നു. മെയില് മാത്രം വിദേശികള് 1275 കോടി അയച്ചു. ഏപ്രിലില് ഇത് 1170 കോടിയായിരുന്നു. എന്നാല് കഴിഞ്ഞ വര്‍ഷം മെയ് മാസത്തെ അപേക്ഷിച്ച് ഇക്കഴിഞ്ഞ മെയില് വിദേശികളുടെ പണമയക്കലില് രണ്ടു ശതമാനം കുറവു രേഖപ്പെടുത്തി. അതേസമയം\nമെയില് സൗദികള് വിദേശങ്ങളിലേക്ക് അയച്ച പണം 590 കോടി റിയാലായി ഉയര്‍ന്നു.\nഏപ്രിലിനെ അപേക്ഷിച്ച് 20 ശതമാനം കൂടുതലാണിത്. ഏപ്രിലില് 490 കോടി റിയാലാണു വ്യക്തിപരമായ ആവശ്യങ്ങള്‍ക്ക് സൗദികള് വിദേശങ്ങളിലേക്ക് അയച്ചത്.


കുടവയര് കളയും പുഴുങ്ങിയ മുട്ടക്കൂട്ട് പ്രാതലിന് | Boiled Egg Benefits For Breakfast To Reduce Belly Fat And Weight - Malayalam BoldSky\n52 min ago അംഗീകാരവും വിജയമധുരവും ഈ രാശിഫലം\nമുട്ടയുടെ ആരോഗ്യ ഗുണങ്ങളെക്കുറിച്ചു കൂടുതല് പറയേണ്ടതില്ല. നല്ലൊരു സമീകൃതാഹാരം, അതായത് മിക്കവാറും പോഷകങ്ങള് അടങ്ങിയ ഒന്നാണിത്. ഏതു പ്രായക്കാര്‍ക്കു വേണമെങ്കിലും കഴിയ്ക്കാവുന്ന നല്ലൊരു ഭക്ഷണ വസ്തുവുമാണിത്.\nമുട്ട കാല്‍സ്യം, പ്രോട്ടീനുകള്, വൈറ്റമിന് ഡി തുടങ്ങിയ ഒരു പിടി പോഷകങ്ങളുടെ കലവറയാണ്. പല ആരോഗ്യ പ്രശ്‌നങ്ങള്‍ക്കും പരിഹാരമാകുന്ന ഒന്നുമാണിത്.\nമുട്ട പല രൂപത്തിലും കഴിയ്ക്കാം. ഓംലറ്റ്, പൊരിച്ച മുട്ട അതായത് സ്‌ക്രാംബിള്‍ഡ് എഗ്, മുട്ടക്കറി, ബുള്‍സൈ എന്നിങ്ങനെ പോകുന്നു, ഈ ലിസ്റ്റ്. ഇതില് തന്നെ ഏറ്റവും ആരോഗ്യകരമായതാണ് പുഴുങ്ങിയ മുട്ട. പുഴുങ്ങിയ മുട്ട എന്നതു കൊണ്ട് ഉദ്ദേശിയ്ക്കുന്നത് വാട്ടിയ മുട്ടയല്ല, ഹാര്‍ഡ് ബോയില്‍ഡ് എഗ് അതായത് നല്ലപോലെ മുഴുങ്ങി മുട്ടയുടെ മഞ്ഞയും വെള്ളയും നല്ലപോലെ ഉറച്ച മുട്ടയാണ്.\nതടിയും വയറും കുറയ്ക്കാന് ഏറ്റവും സഹായകമായ പല ഭക്ഷണങ്ങളിലൊന്നാണ് ഹാര്‍ഡ് ബോയില്‍ഡ് എഗ് അഥവാ പുഴുങ്ങിയ മുട്ട. ഇത് പ്രാതലിന് കഴിയ്ക്കുന്നതാണ് തടിയും വയറും കുറയ്ക്കാന് ശ്രമിയ്ക്കുന്നവര്‍ക്ക് ഏറ്റവും ഗുണകരവും.\nഏതെല്ലാം വിധത്തിലാണ് ഹാര്‍ഡ് ബോയില്‍ഡ് എഗ് അഥവാ നല്ലപോലെ പുഴുങ്ങി ഉറച്ച മുട്ട തടിയും വയറും കുറയ്ക്കാന് സഹായകമാകുന്നതെന്നു നോക്കൂ.\nപുഴുങ്ങിയ മുട്ടയിലെ പ്രോട്ടീന് തോതു തന്നെയാണ് തടിയും വയറും കുറയ്ക്കാന് ഏറെ സഹായകമാകുന്ന ഘടകം. പ്രോട്ടീന് കലര്‍ന്ന ഭക്ഷണം തടി കുറയ്ക്കാന് സഹായകമാകുമെന്ന് അമേരിക്കന് ജേര്‍ണല് 2008 ല് നടത്തിയ പഠനങ്ങള് തെളിയിച്ചിട്ടുമുണ്ട്. പ്രോട്ടീന് സമ്പുഷ്ടമായ മുട്ട പ്രാതലിന് കഴിയ്ക്കുമ്പോള് വയറു നിറയുന്നു. വിശപ്പു കുറയുന്നു. ഇത് അമിതാഹാരം ഒഴിവാക്കാന് സഹായിക്കും. അതേ സമയം ശരീരത്തിന് ആവശ്യമായ എല്ലാ പോഷകങ്ങളും നല്‍കുകയും ചെയ്യുന്നു.\nശരീരത്തിന്റെ അപചയ പ്രക്രിയ ശക്തിപ്പെടുത്താന് പുഴുങ്ങിയ മുട്ട സഹായിക്കുന്നു. അപചയ പ്രക്രിയ ശക്തിപ്പെടുന്നത് തടി കുറയ്ക്കാന് സഹായിക്കുന്ന പ്രധാനപ്പെട്ട ഒരു ഘടകമാണ്. അപചയ പ്രക്രിയയിലൂടെ ശരീരത്തില് നിന്നും വേഗത്തില് കൊഴുപ്പു നീക്കം ചെയ്യപ്പെടുന്നു.\nമുട്ടയിലെ മുട്ട മഞ്ഞ കൊളസ്‌ട്രോള് ഉയര്‍ത്തുമെന്ന ധാരണ പലര്‍ക്കുമുണ്ട്. എന്നാല് ആരോഗ്യവാന്മാരായവര്‍ക്ക് ദിവസവും ഇതു പുഴുങ്ങിക്കഴിയ്ക്കുന്നതു ദോഷം വരുത്തുന്നില്ല. ആരോഗ്യ പ്രശ്‌നങ്ങളുള്ളവര് ദിവസവും മുട്ട മഞ്ഞ കഴിയ്ക്കാതെ ആഴ്ചയില് രണ്ടോ മൂന്നോ ദിവസമായി നിജപ്പെടുത്താം. എന്നാല് പുഴുങ്ങിയ മുട്ട വെള്ള ദിവസവും കഴിയ്ക്കാം. കാരണം മുട്ടവെള്ള കൊളസ്‌ട്രോള് ഫ്രീ ഭക്ഷണമാണ്. ഇതുപോലെ മറ്റു ഭഭക്ഷണങ്ങളിലെ കൊളസ്‌ട്രോള് പോലെ അപകടകരവുമല്ല, പുഴുങ്ങിയ മുട്ടയിലെ കൊളസ്‌ട്രോള് തോത്.\nവാസ്തവത്തില് അല്‍പം കൊളസ്‌ട്രോള് ശരീരത്തിന് ആവശ്യമുണ്ട്. ഇത്രയും കൊളസ്‌ട്രോള് മാത്രമേ പുഴുങ്ങിയ മുട്ട മഞ്ഞയില് അടങ്ങിയിട്ടുള്ളൂ. ശരീര കോശങ്ങളുടെ പ്രവര്‍ത്തനത്തിനും വൈറ്റമിന് ഡി ഉല്‍പാദനത്തിനും ഈസ്ട്രജന്, ടെസ്റ്റോസ്റ്റിറോണ് ഹോര്‍മോണ് ഉല്‍പാദനത്തിനുമെല്ലാം ഒരു പരിധി വരെ കൊളസ്‌ട്രോള് ആവശ്യമാണ്. പുഴുങ്ങിയ മുട്ട മുഴുവന് കഴിച്ച് മറ്റ് കൊഴുപ്പുകള് ഒഴിവാക്കിയാല് യാതൊരു ദോഷവുമല്ല. തടിയും കൂടില്ല, ആരോഗ്യപരമായ പ്രശ്‌നങ്ങള് ഉണ്ടാകുകകയും ചെയ്യില്ല.\nശരീരത്തിന് എച്ച്ഡിഎല് എന്ന നല്ല കൊളസ്‌ട്രോള് അടങ്ങിയിട്ടുണ്ട്. നല്ല കൊളസ്‌ട്രോള് ശരീരത്തിന് ഏറെ അത്യാവശ്യവുമാണ്. ആരോഗ്യവാന്മാരായവരില് ദിവസവും ഒരു പുഴുങ്ങിയ മുട്ട കഴിയ്ക്കുന്നത് ഹൃദയ പ്രശ്‌നങ്ങള് ഉണ്ടാക്കില്ലെന്ന് ഹാര്‍വാര്‍ഡ് യൂണിവേഴ്‌സിറ്റി നടത്തിയ പഠനത്തില് പറയുന്നു. എന്നാല് കഠിനമായ കൊളസ്‌ട്രോള്, പ്രമേഹ പ്രശ്‌നങ്ങളെങ്കില് ആഴ്ചയില് മൂന്നു ദിവസമായി ഇതു കുറയ്ക്കുക.\nതടിയും വയറും കുറയ്ക്കാന് ബോയില്‍ഡ് എഗ് ഡയറ്റെന്ന ഒരു ഡയറ്റു തന്നെയുണ്ട്. രണ്ടാഴ്ചയില് കാര്യമായ ഫലം തരുന്ന ഒന്നാണിത്. ഈ പുഴുങ്ങിയ മുട്ട ഡയറ്റ് പ്രകാരം തിങ്കാളാഴ്ച രാവിലെ പ്രാതലിന്2പുഴുങ്ങിയ മുട്ടയും ഏതെങ്കിലും ഫ്രൂട്ടും കഴിയ്ക്കാം. ഉച്ചഭക്ഷണത്തിന്2കഷ്ണം ബ്രെഡും ഫ്രൂട്ടും. രാത്രിയില് സാലഡും വേവിച്ച ചിക്കനും കഴിയ്ക്കാം.ചൊവ്വാഴ്ച രാവിലെ2പുഴുങ്ങിയ മുട്ടയും ഏതെങ്കിലും ഫ്രൂ്ട്ടുമാകാം. ഉച്ചഭക്ഷണത്തിന് വേവിച്ച ചിക്കനും ഗ്രീന് സാലഡും. രാത്രി ഭക്ഷണത്തിന് രണ്ടു പുഴുങ്ങിയ മുട്ട, സാലഡ്, ഒരു ഓറഞ്ച്.\nബുധനാഴ്ച2പുഴുങ്ങിയ മുട്ടയും ഫ്രൂട്ടുമാകാം. ഉച്ചയ്ക്ക് ഒരു തക്കാളി, ഒരു കഷ്ണം ബ്രെഡും ഒരല്‍പം കൊഴുപ്പു കുറഞ്ഞ ചീസുമാകാം. രാത്രിയില് വേവിച്ച ചിക്കന്. വ്യാഴാഴ്ച പ്രാതലിന് രണ്ടു മുട്ട പുഴുങ്ങിയതും ഒരു ഫ്രൂട്ടുമാകാം. ഉച്ചയ്ക്കു ഫ്രഷ് ഫ്രൂട്‌സ് മാത്രം കഴിയ്ക്കുക. രാത്രിയില് ആവിയില് വേവിച്ച ചിക്കനാകാം.\nവെള്ളിയാഴ്ച പ്രാതലിന് രണ്ടു പുഴുങ്ങിയ മുട്ടയാകാം. ഉച്ചയ്ക്കു രണ്ടു പുഴുങ്ങിയ മുട്ടയും ആവിയില് വേവിച്ച പച്ചക്കറികളും. രാത്രിയില് ബാര്‍ബക്യൂ ചെയ്ത മത്സ്യവും സാലഡുമാകാം.ശനിയാഴ്ച പ്രാതലിന് രണ്ടു പുഴുങ്ങിയ മുട്ടയും ഉച്ചയ്ക്ക് ഫ്രൂട്‌സും. രാത്രിയില് ആവി കയറ്റിയ ചിക്കനും സാലഡും. ഞായറാഴ്ച പ്രാതലിന് രണ്ടു പുഴുങ്ങിയ മുട്ട, ഏതെങ്കിലും ഫ്രൂട്‌സ്. ഉച്ചയ്ക്ക് തക്കാളി സാലഡും ആവി കയറ്റിയ പച്ചക്കറികളും ചിക്കനും. രാത്രിയില് ആവി കയറ്റിയ പച്ചക്കറികള്.മൂന്നാഴ്ച അടുപ്പിച്ച് ഇതേ രീതിയില് ഈ ഡയറ്റ് പാലിയ്ക്കുക. തടിയും കൊഴുപ്പും ഗണ്യമായി കുറയും.\nഇതു കൂടാതെ ഒരു പിടി ആരോഗ്യപരമായ മറ്റു പല ഗുണങ്ങളും പുഴുങ്ങിയ മുട്ടയ്ക്കുണ്ട്.\nമുളകുപൊടി, കുരുമുളകു പൊടി, മഞ്ഞള്‍പ്പൊടി, ലേശം ഉപ്പ്\nമുളകുപൊടി, കുരുമുളകു പൊടി, മഞ്ഞള്‍പ്പൊടി, ലേശം ഉപ്പ് എന്നിവ കൂട്ടിയിളക്കുക. ഇത് പുഴുങ്ങിയ മുട്ട തോടു കളഞ്ഞ് വരഞ്ഞ് ഇതില് പുരട്ടുക. ഇത് കഴിയ്ക്കുന്നതാണ് പ്രാതലിന് വയര് കുറയ്ക്കാന് ഏറ്റവും സഹായകമായ ഒരു വഴി.\nBoiled Egg Benefits For Breakfast To Reduce Belly Fat And Weight\nBoiled Egg Benefits For Breakfast To Reduce Belly Fat And Weight, read more to know about,


യുവതിയെ കത്തിക്കരിഞ്ഞ നിലയില് കണ്ടെത്തിയ സംഭവം കൊലപാതകമെന്ന് പോലീസ് - Leading Online News Websites In America | nerkazhcha.com\nHomeMain Storyയുവതിയെ കത്തിക്കരിഞ്ഞ നിലയില് കണ്ടെത്തിയ സംഭവം കൊലപാതകമെന്ന് പോലീസ്\nയുവതിയെ കത്തിക്കരിഞ്ഞ നിലയില് കണ്ടെത്തിയ സംഭവം കൊലപാതകമെന്ന് പോലീസ്\nപറവൂര്: പെരുവാരത്ത് യുവതിയെ കത്തിക്കരിഞ്ഞ നിലയില് കണ്ടെത്തിയ സംഭവം കൊലപാതകമെന്ന് പൊലീസിന്റെ പ്രാഥമികനിഗമനം. സാഹചര്യത്തെളിവുകളും മരിച്ചതായി കരുതുന്ന യുവതിയുടെ മാതാപിതാക്കളുടെ മൊഴികളുമാണ് കൊലപാതകത്തിലേക്ക് വിരല്‍ചൂണ്ടുന്നത്. എന്നാല്, ഡി.എന്.എ പരിശോധനഫലം പുറത്തുവന്ന ശേഷമേ ഔദ്യോഗിക സ്ഥിരീകരണമുണ്ടാകൂ. മരിച്ചത് 22നും 30 വയസ്സിനും മധ്യേയുള്ള യുവതിയാണെന്നാണ് പോസ്റ്റ്‌മോര്‍ട്ടം റിപ്പോര്‍ട്ട്.\nനഗരസഭ ഒമ്പതാം വാര്‍ഡില് പെരുവാരം പനോരമ നഗര് അറക്കപ്പറമ്പില് പ്രസാദത്തില് ശിവാനന്ദന്റെ വീടിനാണ് ചൊവ്വാഴ്ച വൈകീട്ട് മൂന്നോടെ തീപിടിച്ചത്. സംഭവസമയത്ത് ശിവാനന്ദനും ഭാര്യ ജിജിയും വീട്ടില് ഉണ്ടായിരുന്നില്ല. മക്കളായ വിസ്മയ (25), ജിത്തു (22) എന്നിവരാണ് ഉണ്ടായിരുന്നത്. തീപിടിത്തത്തില് രണ്ട് മുറി പൂര്‍ണമായി കത്തിനശിച്ചു. തിരിച്ചറിയാനാകാത്ത വിധത്തിലാണ് മൃതദേഹം കണ്ടെത്തിയത്.\nമൃതദേഹം ആരുടേതെന്നത് ആശയക്കുഴപ്പമുണ്ടാക്കിയിരുന്നു. മൃതദേഹത്തിലെ മാലയുടെ ലോക്കറ്റ് നോക്കി മരിച്ചത് മൂത്ത മകള് വിസ്മയയാണെന്ന് മാതാപിതാക്കള് പൊലീസിനെ അറിയിക്കുകയായിരുന്നു.\nഇതോടെ തീ പിടിത്തത്തിനുശേഷം കാണാതായ ജിത്തുവിനെ കണ്ടെത്താനുള്ള ശ്രമത്തിലാണ് പൊലീസ്. സി.സി ടി.വിയില്‍നിന്ന് ജിത്തു വീട്ടില്‍നിന്ന് പോകുന്ന ദൃശ്യങ്ങള് ലഭിച്ചിട്ടുണ്ട്. വിസ്മയയുടെ മൊബൈല് ഫോണുമായാണ് ജിത്തു വീടുവിട്ടത്. വൈകീട്ട് ആറോടെ എടവനക്കാട് ടവര് ലൊക്കേഷന് കണ്ടെത്തിയെങ്കിലും പിന്നീട് വിവരമൊന്നുമില്ലെന്നാണ് പൊലീസ് പറയുന്നത്. ഇതോടെയാണ് കൊലപാതകം നടത്തി ജിത്തു ഒളിവില് പോയതായി സംശയമുയര്‍ന്നത്.\nജിത്തുവിന് ഒരു യുവാവുമായി ഉണ്ടായിരുന്ന പ്രണയത്തെ വിസ്മയ എതിര്‍ത്തിരുന്നെന്നും ഇതേച്ചൊല്ലി വീട്ടില് പലവട്ടം വഴക്ക് ഉണ്ടായതായും പറയുന്നു. അടുത്തിടെ കുടുംബാംഗങ്ങളെ വീട്ടില് പൂട്ടിയിട്ട് ജിത്തു പുറത്ത് പോയിരുന്നെന്ന വിവരവും പൊലീസിന് ലഭിച്ചിട്ടുണ്ട്. ഏതാനും നാളുകളായി ജിത്തു മാനസികാസ്വാസ്ഥ്യത്തിന് ചികിത്സയിലാണെന്ന് കുടുംബം വെളിപ്പെടുത്തിയിട്ടുണ്ട്. ജിത്തുവിന്റെ ആണ്‍സുഹൃത്തിനെ സംഭവത്തിന് പിന്നാലെ പൊലീസ് കസ്റ്റഡിയിലെടുത്തിരുന്നു.\nമണ്ണെണ്ണ ഉപയോഗിച്ചാണ് തീ കൊളുത്തിയതെന്നാണ് പൊലീസ് പറയുന്നതെങ്കിലും തിന്നര് പോലെ തീ പടര്‍ന്നുപിടിക്കാന് ശേഷിയുള്ള ലായനി ഉപയോഗിച്ചിരിക്കാനുള്ള സാധ്യതയും തള്ളിക്കളയുന്നില്ല. സംഭവശേഷം ഒളിവില് പോയ ജിത്തുവിന് മറ്റാരുടെയെങ്കിലും സഹായം ലഭിച്ചിട്ടുണ്ടോയെന്നും അന്വേഷിക്കുന്നുണ്ട്.\nPrevious articleടെക്‌സസില് കോവിഡ് പോസിറ്റിവിറ്റി നിരക്ക് 22.9 ശതമാനത്തിലേക്ക് വര്‍ധിച്ചു\nNext articleകേരളത്തില് രാത്രികാല നിയന്ത്രണം ഇന്നുമുതല്; ശബരിമല, ശിവഗിരി തീര്‍ഥാടകര്‍ക്ക് ഇളവ്


പുതുവർഷത്തിലെ അച്ഛാദിൻ: ശമ്പളവും പെൻഷനും വൈകും; നോട്ടില്ലെന്ന് ആർ.ബി.ഐ - Kaaranavar.com\nപുതുവർഷത്തിലെ അച്ഛാദിൻ: ശമ്പളവും പെൻഷനും വൈകും; നോട്ടില്ലെന്ന് ആർ.ബി.ഐ\nപുതുവർഷത്തിൽ സംസ്ഥാനത്തെ ശമ്പള– പെൻഷൻ വിതരണം താറുമാറാകാൻ സാധ്യത.\nആവശ്യത്തിനു നോട്ട് നൽകാനാകില്ലെന്ന് റിസർവ് ബാങ്ക് കേരളത്തെ അറിയിച്ചു. ശമ്പളവും പെൻഷനും വിതരണം ചെയ്യാൻ കേരളത്തിന് ആവശ്യമുള്ളത് 1,391 കോടി രൂപയാണ്. 600 കോടി രൂപയേ ഉറപ്പ് നൽകാനാകൂവെന്ന് ആർബിഐ അറിയിച്ചു. മൂന്നാം തീയതി മുതൽ 13 തീയതി വരെയാണ് കേരളത്തിലെ ശമ്പള വിതരണം.\nഡിസംബർ മാസത്തെ ശമ്പള വിതരണത്തെക്കാൾ ഗുരുതരമായ പ്രതിസന്ധിയാണു വരുന്ന മാസത്തെ ശമ്പള വിതരണത്തിൽ സംസ്ഥാനം നേരിടാൻ പോകുന്നത്. ആവശ്യമുള്ളതിന്റെ 60% മാത്രം തുകയേ കൈമാറാനാകൂയെന്നാണ് ആർബിഐ അറിയിച്ചിരിക്കുന്നത്. ഇതുസംബന്ധിച്ചു പരിഹാരം തേടുന്നതിനായി ധനകാര്യ സെക്രട്ടറി റിസർവ് ബാങ്ക് പ്രതിനിധിയുമായും എസ്ബിടി, എസ്ബിഐ, കാനറ തുടങ്ങിയ ബാങ്കുകളുടെ പ്രതിനിധികളുമായും ഇന്നലെ ചർച്ച നടത്തിയിരുന്നു. സർക്കാരിന് ആവശ്യമുള്ള തുക ഈ മുന്നു ബാങ്കുകളിലേക്കുമായി ആർബിഐ കൈമാറും. ഇതോടെ ആവശ്യമുള്ള തുക ജനങ്ങൾക്കു പിൻവലിക്കാനാകില്ലെന്ന സാഹചര്യവും ഉയരും.\nഅതേസമയം, ജീവനക്കാർക്കു ശമ്പളം നൽകാൻ സർക്കാരിന്റെ കൈവശം പണമുണ്ട് പക്ഷേ ആവശ്യത്തിനു നോട്ടില്ലെന്ന് ധനമന്ത്രി തോമസ് ഐസക്ക് നേരത്തെ ചൂണ്ടിക്കാട്ടിയിരുന്നു. ഈ സാമ്പത്തിക വർഷം 19.5% നികുതി വളർച്ചയാണ് കേരള സർക്കാർ ഉന്നമിട്ടത്. ഇതിന്റെ പകുതി പോലും ഉണ്ടാകില്ലെന്നും ധനമന്ത്രി വിലയിരുത്തി. നോട്ട് പരിഷ്കാരം വരും മുൻപ് ഒക്ടോബറിൽ 3,000 കോടി രൂപയായിരുന്നു കേരളത്തിന്റെ നികുതി വരുമാനം. ഡിസംബറിൽ ഇത് 2,200 കോടി രൂപയായി. 800 കോടി രൂപയോളം ഒറ്റയടിക്കു കുറഞ്ഞു.


ആദ്യം ആലോചിച്ചത് മലയാളത്തില്, കഥ കേട്ടപ്പോള് മറാത്തിയില് ചെയ്യാന് തീരുമാനിച്ചു | Movies| Interview\nആദ്യം ആലോചിച്ചത് മലയാളത്തില്, കഥ കേട്ടപ്പോള് മറാത്തിയില് ചെയ്യാന് തീരുമാനിച്ചു\nഅതെല്ലാം പരിഗണിച്ച് മറാത്തിയില് തന്നെ ചെയ്യാമെന്ന് ഉറപ്പിക്കുകയായിരുന്നു.\nFeb 19, 2021, 02:24 PM IST\nഅന്യഭാഷകളിൽ സിനിമ നിരവധി മലയാളം സംവിധായകരുണ്ട്. എന്നാൽ ആദ്യസിനിമ തന്നെ അന്യഭാഷയിൽ ചെയ്തവർ ചുരുക്കമാണ്. അക്കൂട്ടത്തിൽ എടുത്തുപറയേണ്ട ഒരു പേരാണ് സിജോ റോക്കിയുടേത്. പല പ്രതിസന്ധികളെയും അതിജീവിച്ച് സിജോയുടെ 'പ്രീതം' തിയേറ്ററുകളിലെത്തിയിരിക്കുകയാണ്. കണ്ണൂർ പുലിക്കുരുമ്പ എന്ന ഗ്രാമത്തിൽ ജനിച്ച് പലവഴി തിരിഞ്ഞ് അവസാനം ആഗ്രഹിച്ച വഴിയിൽ തന്നെ എത്തിയിരിക്കുകയാണ്. പരസ്യചിത്രമേഖലയിൽ പ്രവർത്തിച്ച് കൊച്ചിയിലും ബോംബെയിലുമായി പ്രവർത്തിക്കുന്നതിനിടയിലാണ് സിജോയെത്തേടി ഒരു കഥയെത്തുന്നതും അത് സിനിമയാക്കാനുള്ള ശ്രമങ്ങൾ തുടങ്ങുന്നതും. അങ്ങനെ കഥ മഹാരാഷ്ട്രയുടെ മണ്ണിലേക്ക് മാറ്റി നടാമെന്ന് തീരുമാനിച്ചു. അങ്ങനെ 'പ്രീതം' മറാത്തിഭാഷയിൽ സംഭവിച്ചു. സിനിമ പിറന്ന വഴികളെപ്പറ്റിയും നേരിട്ട വെല്ലുവിളികളെപ്പറ്റിയും സിജോ റോക്കി സംസാരിക്കുന്നു...\nപ്രീതത്തിന്റെ കഥ സംഭവിക്കുന്നത് മഹാരാഷ്ട്രയിലാണ്. അതുകൊണ്ടാണ് മറാത്തിയിൽ ചെയ്യാമെന്ന ആലോചനയുണ്ടാകുന്നത്. മാത്രമല്ല, കൊച്ചിയിലും ബോംബെയിലുമാണ് ഞാൻ പ്രവർത്തിക്കുന്നത്. പരസ്യമേഖലയിൽ. അസിസ്റ്റന്റായി വർക്ക് ചെയ്തതും മറാത്തിയിലായിരുന്നു. മറാത്തിയിലും ബോംബെയിലും ഒരുപാട് ബന്ധങ്ങളുണ്ടായി. അതിന്റെയെല്ലാം പശ്ചാത്തലത്തിലാണ് ഈ സിനിമ സംഭവിക്കുന്നത്. പ്രധാനമായും സിനിമയുടെ കഥ ഏറ്റവും നന്നായി യോജിക്കുന്നത് മറാത്തിയിലാണ്. ഇവിടെ സംസ്കാരത്തോട് അടുത്തുനിൽക്കുന്ന കഥയാണ്. അതെല്ലാം പരിഗണിച്ച് മറാത്തിയിൽ തന്നെ ചെയ്യാമെന്ന് ഉറപ്പിക്കുകയായിരുന്നു.\nസസ്പെൻസും പ്രണയവും നിറഞ്ഞ പ്രീതം\nപ്രീതം ഒരു റൊമാന്റിക് ഡ്രാമയാണ്. പാട്ടുകളും സസ്പെൻസുകളും പ്രണയവുമൊക്കെ കടന്നുവരുന്നു. പാട്ടുകളാണ് സിനിമയിലെ മറ്റൊരു ആകർഷണം. വിശ്വജിത് മനോഹരമായി സംഗീതം നിർവഹിക്കുകയും ശങ്കർ മഹാദേവൻ സർ പാട്ട് ഇഷ്ടപ്പെട്ട് പാടാൻ സമ്മതം നൽകുകയും ചെയ്യുന്നു. ഇതെല്ലാം സിനിമയുടെ മുന്നോട്ടു പോക്കിനെ വേഗത്തിലാക്കി. മഹാരാഷ്ട്രയിലെ ഗ്രാമീണാന്തരീക്ഷവും അവിടുത്തെ മനുഷ്യജീവിതങ്ങളുമാണ് പ്രധാനമായി അവതരിപ്പിക്കാൻ ശ്രമിച്ചിരിക്കുന്നത്. മറ്റൊന്ന് കൊങ്കണിന്റെ സൗന്ദര്യം നല്ലരീതിയിൽ അവതരിപ്പിക്കാൻ ശ്രമിച്ചിട്ടുണ്ട്. തീർച്ചയായും പുതിയ, വേറിട്ട ഒരു കാഴ്ചാനുഭവം നൽകുന്ന സിനിമയായിരിക്കും പ്രീതം.\nഎന്റെ ഒരു സുഹൃത്ത് ആണ് കഥ പറയുന്നത്. ആ സമയത്ത് മലയാളത്തിൽ ചെയ്യാമെന്ന ഒരു ആലോചന ഉണ്ടായിരുന്നു. പക്ഷേ ചില പ്രതിസന്ധികൾ നേരിട്ടതിനെത്തുടർന്നാണ് തീരുമാനം മാറ്റേണ്ടിവന്നത്. അഭിനേതാക്കളെ കൃത്യസമയത്ത് കിട്ടാതിരുന്നതും പ്രൊഡ്യൂസറുടെ ചില പ്രശ്നങ്ങളും പിന്നെ സിനിമയിൽ എക്സ്പീരിയൻസ് ഇല്ലാതിരുന്നതുമെല്ലാം അതിൽചിലതാണ്.\nഒരു സിനിമ ചെയ്യാൻ മുപ്പത് സിനിമകൾ കണ്ടു\nസിനിമയുടെ തുടക്കം മുതൽ റിലീസിന്റെ സമയം വരെയും പലതരത്തിലുള്ള വെല്ലുവിളികൾ നേരിട്ടിരുന്നു. എനിക്ക് ആദ്യകാലത്ത് മറാത്തിഭാഷ അറിയില്ലായിരുന്നു. ഭാഷ അറിയാത്ത ഒരു സ്ഥലത്ത് വന്ന് സിനിമ ചെയ്യുന്നത് ശരിക്കും ഒരു സാഹസികത തന്നെയായിരുന്നു. കൂടെയുള്ള സംഗീതസംവിധായകൻ വിശ്വജിത്തിനും പ്രൊഡ്യൂസർക്കുമൊന്നും ഭാഷ അറിയില്ലായിരുന്നു. കൈവശമുണ്ടായിരുന്നത് കഥയാണ്. ആ കഥ എങ്ങനെ സിനിമയാക്കാമെന്ന് മാത്രമേ ആലോചിച്ചുള്ളൂ. മറാത്തി സിനിമകളുടെ പൊതുസ്വഭാവം, കഥ പറയുന്ന രീതി ഇതൊന്നും മനസിലാക്കിയിരുന്നില്ല.\nഅത്തരം കാര്യങ്ങൾ മനസിലാക്കാനായി ധാരാളം മറാത്തി സിനിമകൾ കാണാൻ തുടങ്ങി. മുപ്പതോളം മറാത്തി സിനിമകൾ കണ്ടു. അങ്ങനെ കണ്ട ഒരു സിനിമയിൽ ഡയലോഗ് എഴുതിയ ഗണേഷ് പണ്ഡിറ്റ് എന്ന വ്യക്തിയെ ഞങ്ങൾ പരിചയപ്പെട്ടു. അദ്ദേഹത്തോട് കഥ പറഞ്ഞു. കഥ ഇഷ്ടപ്പെട്ടപ്പോൾ അദ്ദേഹം സ്ക്രിപ്റ്റ് ചെയ്യാമെന്നേറ്റു. മറാത്തി സംസ്കാരവും ജീവിതങ്ങളുമെല്ലാം കഥയിൽ ഉൾപ്പെടുത്തി. പലഘട്ടങ്ങളിലും വെല്ലുവിളികൾ നേരിട്ടെങ്കിലും അതിനെയെല്ലാം അതിജീവിച്ച് മുന്നേറാൻ കഴിഞ്ഞു.\nഅന്നും ഇന്നും സിനിമ തന്നെ\nചെറുപ്പം മുതലേ സിനിമ ചെയ്യണമെന്ന ആഗ്രഹമുണ്ടായിരുന്നു. കണ്ണൂരിലെ പുലികുറുംമ്പ എന്ന ഗ്രാമത്തിലാണ് ജനിച്ചത്. സിനിമാപാരമ്പര്യമൊന്നും ഉണ്ടായിരുന്നില്ല. പഠനശേഷം സിനിമാമോഹവുമായി കൊച്ചിയിലെത്തി. സിനിമാസംവിധാനം തന്നെയാണ് എന്റെ മേഖല എന്ന് ആദ്യമേ മനസിലാക്കിയിരുന്നു. അഭിനയിക്കാനുള്ള അവസരങ്ങൾ പലതും വന്നിരുന്നെങ്കിലും അതെല്ലാം ഒഴിവാക്കി സംവിധാനത്തിൽ കൂടുതൽ ശ്രദ്ധചെലുത്തി. കോളേജ് കാലത്ത് നാടകങ്ങളിൽ പ്രവർത്തിച്ചത് പിന്നീട് സിനിമയിലേക്കെത്തിയപ്പോൾ ഏറെ ഗുണം ചെയ്തിരുന്നു.\nഎല്ലാം ഒത്തുവന്നാൽ മലയാളത്തിലും\nസിനിമയുടെ ഷൂട്ടിംഗ് 2019 ഡിസംബറിൽ തന്നെ പൂർത്തിയായിരുന്നു. സെൻസറിംഗിന് നൽകാനിരുന്നപ്പോഴാണ് കോവിഡും ലോക്ഡൗണുമെല്ലാം സംഭവിച്ചത്. അത് പിന്നെയും ഒരു വർഷത്തോളം നീണ്ടുപോയി. ലോക്ഡൗൺ സമയത്ത് പല സബ്ജറ്റുകളും ആലോചിക്കുകയും എഴുതി തയ്യാറാക്കിവെക്കുകയും ചെയ്തു. പല ഓഫറുകളും വരുന്നുണ്ട്. പക്ഷേ ഗൗരവമായ ആലോചനകളിലേക്കൊന്നും ഇതുവരെ പോയിട്ടില്ല. പ്രീതം റിലീസ് ചെയ്ത്, അതിന്റെ പ്രതികരണങ്ങൾ അനുസരിച്ചു മാത്രമേ പുതിയ സിനിമയെപ്പറ്റി ആലോചിക്കുകയുള്ളൂ. പല പ്രൊജക്റ്റുകളും മനസിലുണ്ട്. മഹാരാഷ്ട്രയിൽ പടം വിജയമാണെങ്കിൽ കേരളം തുടങ്ങിയ സംസ്ഥാനങ്ങളിലേക്കും റിലീസ് ചെയ്യുന്നതിനെപ്പറ്റി ആലോചിക്കും. മലയാളത്തിൽ ചെയ്യാൻ പറ്റിയ പല സബ്ജറ്റുകളും ഉണ്ട്. അഭിനേതാക്കളും മറ്റ് അണിയറപ്രവർത്തകരും ഒത്തുവന്നാൽ എന്തായാലും മലയാളത്തിൽ സിനിമ ചെയ്യും.\nContent highlights :marathi movie preetam director sijo rocky interview


Congress in its manifesto promises to amend AFSPA, scrap sedition law if voted to power | അഫ്‌സ്പ ഭേദഗതി ചെയ്യും; രാജ്യദ്രോഹ നിയമം റദ്ദാക്കും- വന് പ്രഖ്യാപനങ്ങളുമായി കോണ്‍ഗ്രസ് - Malayalam Oneindia\n5 min ago നിയമസഭ തിരഞ്ഞെടുപ്പ്: ആലപ്പുഴ ജില്ലയിൽ 2643 ബൂത്തുകൾ, 938 അധിക പോളിങ് സ്റ്റേഷനുകള്\n10 min ago 'ഉറുമ്പ് കുത്തിയ വേദന പോലുമില്ല', കൊവിഡ് വാക്സിനേഷൻ അനുഭവം പങ്കുവെച്ച് പികെ ശ്രീമതി\n23 min ago തിരുവനന്തപുരം ജില്ലയില് സമ്മതിദായകര് 27.7 ലക്ഷം; വോട്ടര് പട്ടികയില് ഇനിയും പേരു ചേര്‍ക്കാം\nUpdated: Tue, Apr 2, 2019, 17:24 [IST]\nദില്ലി: സൈനികര്‍ക്ക് പ്രത്യേക അധികാരം നല്‍കുന്ന വിവാദ നിയമമായ അഫ്‌സപ ഭേദഗതി ചെയ്യുമെന്ന് കോണ്‍ഗ്രസിന്റെ പ്രഖ്യാപനം. രാജ്യദ്രോഹ നിയമം ഒഴിവാക്കുമെന്നും കോണ്‍ഗ്രസ് പ്രകടന പത്രികയില് പറയുന്നു. ചൊവ്വാഴ്ച പുറത്തിറക്കിയ തിരഞ്ഞെടുപ്പ് പ്രകടന പത്രികയ്‌ക്കെതിരെ ബിജെപി രംഗത്തുവന്നിട്ടുണ്ട്. ജിഹാദികളെയും മാവോവാദികളെയും സഹായിക്കുന്നതാണ് കോണ്‍ഗ്രസിന്റെ പ്രഖ്യാപനങ്ങളെന്ന് അരുണ് ജെയ്റ്റ്‌ലി ആരോപിച്ചു.\nസംഘര്‍ഷ മേഖലയില് സൈനികര്‍ക്ക് പ്രത്യേക അധികാരം നല്‍കുന്ന നിയമമാണ് അഫ്‌സപ. മണിപ്പൂരിലും കശ്മീരിലും ഈ നിയമം പ്രയോഗിക്കുന്നതിനെതിരെ വ്യാപക പ്രതിഷേധം നിലനില്‍ക്കുന്നുണ്ട്. അന്താരാഷ്ട്ര മനുഷ്യാവകാശ സംഘടനകളും ഇതിനെതിരെ രംഗത്തുവന്നിരുന്നു. ഈ സാഹചര്യത്തിലാണ് കോണ്‍ഗ്രസ് നിയമം ഭേദഗതി ചെയ്യുമെന്ന് പ്രഖ്യാപിച്ചിരിക്കുന്നത്.\nലോക്‌സഭാ തിരഞ്ഞെടുപ്പില് അധികാരത്തിലെത്തിയാല് ശക്തമായ നടപടികള് സ്വീകരിക്കുമെന്നാണ് കോണ്‍ഗ്രസ് പ്രകടന പത്രിക പറയുന്നത്. സൈനികര്‍ക്ക് അധികാരമുള്ളപ്പോള് തന്നെ പൗരന്‍മാരുടെ മനുഷ്യാവകാശം സംരക്ഷിക്കുന്ന തരത്തില് നിയമം ഭേദഗതി ചെയ്യുമെന്ന് കോണ്‍ഗ്രസ് പറയുന്നു.\nകശ്മീര്, നാഗാലാന്റ്, മണിപ്പൂര്, തെക്കുകിഴക്കന് സംസ്ഥാനങ്ങളിലെ ചില പ്രദേശങ്ങള് എന്നിവിടങ്ങളിലെല്ലാം സൈന്യത്തിന് പ്രത്യേക അധികാരം നല്‍കുന്ന അഫ്‌സപ നിലവിലുണ്ട്. ക്രമസമാധാനം നിലനിര്‍ത്താന് വേണ്ടിയാണിതെന്ന് സൈന്യം പറയുന്നു. മൂന്ന് മാസത്തേക്കാണ് നിയമം പ്രഖ്യാപിക്കുക. ആവശ്യമെങ്കില് സമയ പരിധി വര്‍ധിപ്പിക്കുകയാണ് ചെയ്യുക.\n്അധികാരത്തിലെത്തിയാല് രാജ്യദ്രോഹ നിയമം റദ്ദാക്കുമെന്നും കോണ്‍ഗ്രസ് വാഗ്ദാനം ചെയ്യുന്നു. വളരെ അധികം ദുരുപയോഗം ചെയ്യുന്ന നിയമം ആയിട്ടാണ് രാഷ്ട്രീയ നിരീക്ഷകര് രാജ്യദ്രോഹ നിയമത്തെ വിലയിരുത്തുന്നത്. 2016ല് ജെഎന്‍യുവിലെ വിദ്യാര്‍തികള്‍ക്കെതിരെ ഈ നിയമം ചുമത്തിയത് ഏറെ വിവാദമായിരുന്നു.\ncongress manifesto lok sabha elections 2019 afspa


യൂണിവേഴ്‌സിറ്റി കോളെജ് വിഷയത്തില് കെഎസ്‌യു പ്രതിഷേധം: സുരക്ഷാ വലയം ഭേദിച്ച് മതില് ചാടി വനിതാ പ്രവര്‍ത്തകര് | Reporter Live\nBy Web Desk\tJuly 17, 2019 11:57 am A+ A-\nതിരുവനന്തപുരം: യൂണിവേഴ്‌സിറ്റി കോളേജ് വിഷത്തില് സെക്രട്ടേറിയറ്റ് വളപ്പില് കെഎസ്‌യു പ്രതിഷേധം. സുരക്ഷാവലയം ഭേദിച്ച് സെക്രട്ടേറിയറ്റിന്റെ മതില് ചാടി കെഎസ്‌യു പ്രവര്‍ത്തകരുടെ പ്രതിഷേധം. മൂന്ന് വനിതാ പ്രവര്‍ത്തകരാണ് പൊലീസ് ഒരുക്കിയ വലിയ സുരക്ഷാ വലയം ഭേദിച്ച് സെക്രട്ടേറിയറ്റിന് അകത്ത് കടന്ന് മുദ്രാവാക്യം വിളിച്ചത്. അതിലൊരാള് മുഖ്യമന്ത്രിയുടെ ഓഫീസിന് താഴെ വരെ എത്തി മുദ്രാവാക്യം വിളിച്ചു.\nalso read: സൂപ്പര് മേക്കോവറില് പാര്‍വതി; സോഷ്യല്‍മീഡിയ കീഴടക്കി പുതിയ ഫോട്ടോഷൂട്ട് വീഡിയോ\nവനിതാ പൊലീസുകാര് ശില്‍പയെ കസ്റ്റഡിയിലെടുത്തു. കെഎസ്‌യു പ്രവര്‍ത്തകര് സെക്രട്ടേറിയറ്റ് മതില് ചാടിക്കടന്നു. യൂണിവേഴ്‌സിറ്റി കോളെജ് സംഘര്‍ഷത്തിലും പരീക്ഷാ ക്രമക്കേടിലും നടപടി ആവശ്യപ്പെട്ട് കെഎസ്‌യു സെക്രട്ടേറിയറ്റിന് മുന്നില് പ്രതിഷേധം നടത്തുന്നുണ്ട്. പ്രതിഷേധക്കാര് സെക്രട്ടേറിയറ്റിനകത്തേക്ക് കടന്നേക്കുമെന്ന് ഇന്റലിജന്‍സ് റിപ്പോര്‍ട്ടും ഉണ്ടായിരുന്നു. ഇതെ തുടര്‍ന്ന് കര്‍ശന സുരക്ഷായാണ് സെക്രട്ടേറിയറ്റിനകത്തും പുറത്തും പൊലീസ് ഒരുക്കിയിരുന്നത്.\nalso read: ബീന ആന്റണിയുടെ ചിത്രം ഉപയോഗിച്ച് തട്ടിപ്പ്; പരാതി നല്‍കിയ വാര്‍ത്ത വന്നപ്പോള് കോഴിക്കോട് നിന്നുള്ള വീട്ടമ്മയാക്കി\nസമരപ്പന്തലില് കോണഗ്രസ് നേതാക്കളായ തിരുവഞ്ചൂര് രാധാകൃഷ്ണനും വിഡി സതീശനും അടക്കമുള്ളവരും ഉണ്ടായിരുന്നു. ഇതിനിടയ്ക്കാണ് മൂന്ന് വനിതാ പ്രവര്‍ത്തകര് സെക്രട്ടേറിയറ്റിന്റെ മതില് ചാടി സുരക്ഷാ ജീവനക്കാരെ എല്ലാം വെട്ടിച്ച് മുദ്രാവാക്യം വിളിച്ച് സെക്രട്ടേറിയറ്റിന് അകത്തെത്തിയത്.\nരണ്ട് പേരെ സുരക്ഷാ ജീവനക്കാരും പൊലീസും പിടികൂടിയെങ്കിലും അതിലൊരാള് നോര്‍ത്ത് ബ്ലോക്കില് മുഖ്യമന്ത്രി പിണറായി വിജയന്റെ ഓഫീസിന് മുന്നില് വരെ എത്തി മുദ്രാവാക്യം വിളിച്ചു.


മാരുതിക്ക് പിന്നാലെ നിസാനും, വാഹനങ്ങളുടെ വില വര്‍ധിപ്പിക്കും; ഏപ്രില് ഒന്നിന് പ്രാബല്യത്തില് – Chandrika Daily\nBy web desk3Tuesday March 23, 2021 19:14 pm\nതിങ്കളാഴ്ച മാരുതി സുസുക്കിയും വാഹനങ്ങളുടെ വില വര്‍ധിപ്പിച്ചതായി പ്രഖ്യാപിച്ചിരുന്നു\nഡല്‍ഹി: അസംസ്‌കൃത വസ്തുക്കളുടെ വില ഉയര്‍ന്ന പശ്ചാത്തലത്തില് എല്ലാ മോഡല് വാഹനങ്ങളുടെയും വില വര്‍ധിപ്പിച്ച് പ്രമുഖ വാഹന നിര്‍മ്മാതാക്കളായ നിസാന്. അടുത്ത മാസം ഒന്നാം തീയതി മുതല് പുതിയ വില പ്രാബല്യത്തില് വരുമെന്ന് കമ്പനി അറിയിച്ചു. തിങ്കളാഴ്ച മാരുതി സുസുക്കിയും വാഹനങ്ങളുടെ വില വര്‍ധിപ്പിച്ചതായി പ്രഖ്യാപിച്ചിരുന്നു.\nഅസംസ്‌കൃത വസ്തുക്കളുടെ വില തുടര്‍ച്ചയായി വര്‍ധിച്ചുവരികയാണ്. കഴിഞ്ഞ മാസങ്ങളില് അസംസ്‌കൃത വസ്തുക്കളുടെ വില വര്‍ധന ഉല്‍പ്പന്നങ്ങളെ ബാധിക്കാതിരിക്കാനാണ് നോക്കിയത്. എന്നാല് നിലവില് വില വര്‍ധിപ്പിക്കാന് നിര്‍ബന്ധിതരായെന്ന് കമ്പനി പ്രസ്താവനയില് അറിയിച്ചു.\nവില വ്യത്യാസം ഓരോ മോഡലിനെ അനുസരിച്ച് മാറും. നിലവില് ഇന്ത്യന് ഉപഭോക്താക്കള്‍ക്കായി ആകര്‍ഷണീയമായ വിലയിലാണ് ഉല്‍പ്പന്നങ്ങള് വില്‍ക്കുന്നതെന്നും കമ്പനി അറിയിച്ചു. ഓരോ മോഡലിനും ഉണ്ടാകുന്ന വില വ്യത്യാസം കമ്പനി പുറത്തുവിട്ടില്ല.


ഭൂട്ടിയ കൈപിടിക്കുന്നു; മാജിദിന് പ്രൊഫണഷല് ഫുട്‌ബോളറാവാം – Chandrika Daily\nBy ചന്ദ്രിക വെബ് ഡെസ്‌ക് Saturday November 18, 2017 17:00 pm\nഭൂട്ടിയ കൈപിടിക്കുന്നു; മാജിദിന് പ്രൊഫണഷല് ഫുട്‌ബോളറാവാം\nതീവ്രവാദ സംഘടന ലഷ്കറെ ത്വയ്ബയിൽ നിന്ന് സ്വമേധയാ പിന്മാറി സാധാരണ ജീവിതത്തിലേക്ക് മടങ്ങി വന്ന കശ്മീരി ഫുട്‌ബോളർ മാജിദ് ഇർഷാദ് ഖാന് മുൻ ഇന്ത്യൻ ക്യാപ്റ്റൻ ബൈചുങ്…\nതീവ്രവാദ സംഘടന ലഷ്കറെ ത്വയ്ബയിൽ നിന്ന് സ്വമേധയാ പിന്മാറി സാധാരണ ജീവിതത്തിലേക്ക് മടങ്ങി വന്ന കശ്മീരി ഫുട്‌ബോളർ മാജിദ് ഇർഷാദ് ഖാന് മുൻ ഇന്ത്യൻ ക്യാപ്റ്റൻ ബൈചുങ് ഭൂട്ടിയയുടെ ഓഫർ. ദക്ഷിണ കശ്മീരിലെ അനന്തനാഗിൽ പ്രാദേശിക ക്ലബ്ബിന്റെ ഗോൾകീപ്പറായ മാജിദിന് തന്റെ നേതൃത്വത്തിൽ നടത്തുന്ന ‘ബൈചുങ് ഭൂട്ടിയ ഫുട്‌ബോൾ സ്‌കൂളി’ൽ പരിശീലനം നടത്താമെന്ന് ഭൂട്ടിയ വ്യക്തമാക്കി. ഇന്ത്യയിലെ ആദ്യത്തെയും ഏറ്റവും വലുതുമായ ലോക നിലവാരത്തിലുള്ള ഫുട്ബോൾ സ്‌കൂൾ ആണ് ഭൂട്ടിയയുടേത്. ഡൽഹി, മുംബൈ തുടങ്ങി 10 നഗരങ്ങളിലാണ് സ്‌കൂൾ പ്രവർത്തിക്കുന്നത്.\nഏറ്റുമുട്ടലിൽ സൈന്യം തന്റെ ഉറ്റ സുഹൃത്തിനെ വധിച്ചതിൽ മനം നൊന്താണ് 20 കാരനായ മാജിദ് ഒരാഴ്ച മുമ്പ് ലഷ്കറിൽ ചേർന്നത്. എന്നാൽ, തീവ്രവാദ സംഘത്തിൽ നിന്ന് സ്വയം പിന്മാറിയ മാജിദ് വെള്ളിയാഴ്ച സുരക്ഷാ ഉദ്യോഗസ്ഥരുടെ മുന്നിൽ ഹാജരാവുകയായിരുന്നു. തോക്കെടുക്കാനുള്ള മകന്റെ തീരുമാനത്തിൽ മനം നൊന്ത മാജിദിന്റെ ഉമ്മയുടെ കരച്ചിൽ സോഷ്യൽ മീഡിയയിൽ വൈറലായിരുന്നു. ഈയിടെ മാജിദ് ഉൾപ്പെട്ട ലഷ്കർ സംഘവുമായി സൈന്യം ഏറ്റുമുട്ടുകയും ഒരാളെ വധിക്കുകയും ചെയ്തു.\nമാജിദ് കീഴടങ്ങുകയോ അറസ്റ്റ് ചെയ്യുകയോ ചെയ്തതല്ലെന്നും സ്വമേധയാ സാധാരണ ജീവിതത്തിലേക്ക് മടങ്ങുകയാണുണ്ടായതെന്നും കശ്മീരിലെ ഉന്നത പൊലീസ് ഉദ്യോഗസ്ഥന് മുനീര് ഖാന് പറഞ്ഞു. പൊതുജനങ്ങളുടെ താല്‍പര്യം മാനിച്ച് ലഷ്കറെ ത്വയ്ബ മാജിദിനെ മാതാപിതാക്കളെ സേവിക്കാന് വിടുകയാണ് ചെയ്തതെന്നും റിപ്പോർട്ടുകളുണ്ട്.\nമികച്ച ഗോൾകീപ്പറെന്ന ഖ്യാതി നേടിയ മാജിദിന് ട്വിറ്ററിലൂടെയാണ് ഭൂട്ടിയ പരിശീലന വാഗ്ദാനം നൽകിയത്. മാജിദിന്റെ വാർത്ത വായിച്ചറിഞ്ഞ താൻ ജമ്മു കശ്‌മീർ ഫുട്‌ബോൾ അസോസിയേഷനുമായി ബന്ധപ്പെട്ടെന്നും, മാജിദിനെ സഹായിക്കാനുള്ള സന്നദ്ധത അറിയിച്ചെന്നും മുൻ ക്യാപ്റ്റൻ ട്വീറ്റ് ചെയ്തു. ഡൽഹിയിലെ ഭൂട്ടിയ സ്‌കൂളിൽ പരിശീലനം നടത്തി പ്രൊഫഷണൽ ഫുട്ബോളർ ആകാൻ മാജിദിനെ സഹായിക്കണമെന്നും താരം വ്യക്തമാക്കി.\nCategories: Video Stories Tags: Bhutia, Football, JK, Kashmir, Lashkar-e-Taiba, Majid Khan


നാല്‍പ്പതിന്റെ നിറവില് മര്‍കസ് | Muhimmath\nHome » Articles , Institutionnews , Popular » നാല്‍പ്പതിന്റെ നിറവില് മര്‍കസ്\nനാല്‍പ്പതിന്റെ നിറവില് മര്‍കസ്\nWritten By Muhimmath News on Sunday,7January 2018 | 16:23\nമര്‍കസുസ്സഖാഫത്തിസ്സുന്നിയ്യ നാല്‍പ്പതിന്റെ തികവിലെത്തി നില്‍ക്കുകയാണ്. രാജ്യത്തെ ഇരുപത്തിരണ്ട് സംസ്ഥാനങ്ങളില് ശക്തമായ പ്രവര്‍ത്തനങ്ങളുള്ള, ലോകമാകെ വ്യാപിച്ച പൂര്‍വ വിദ്യാര്‍ഥികളുള്ള സ്ഥാപനമാണ് ഇന്ന് മര്‍കസ്.\n1978ല് മര്‍കസിന്റെ തുടക്കം തന്നെ അതിശയകരമായിരുന്നു. അക്കാലത്തെ ലോക പ്രശസ്ത പണ്ഡിതനായിരുന്ന സയ്യിദ് മുഹമ്മദ് അലവി മാലികി മക്കയാണ് മര്‍കസിന് ശിലപാകുന്നത്. ആധ്യാത്മിക നേതാക്കളുടെ അനുഗ്രഹം ആരംഭം മുതലേ മര്‍കസിനുണ്ടായിരുന്നു. മര്‍കസിന് സ്ഥലം കിട്ടാതെ വന്നപ്പോള് അനുഗ്രഹമായത് സി എം വലിയുല്ലാഹിയുടെ നിര്‍ദേശമായിരുന്നു.\nസമൂഹത്തിലെ മാറ്റിനിര്‍ത്തപ്പെട്ടവരുടെ മുന്നേറ്റമായിരുന്നു മര്‍കസിന്റെ മുഖ്യമായ ലക്ഷ്യം. അത് കൊണ്ട് തന്നെ യതീംഖാനയായിരുന്നു പ്രഥമ സ്ഥാപനം. ഇരുപത്തിയഞ്ച് വിദ്യാര്‍ഥികള്‍ക്ക് പ്രവേശനം നല്‍കി വിദ്യാഭ്യാസ മുന്നേറ്റത്തിന്റെ പ്രാരംഭം കുറിക്കുകയായിരുന്നു മര്‍കസ്.\nസുന്നികളുടെ അഭിമാന മുന്നേറ്റമാണ് ആരംഭിക്കുന്നതെന്ന് മനസ്സിലാക്കിയ ചില രാഷ്ട്രീയ തത്പരര് മര്‍കസിന്റെ പ്രവര്‍ത്തനങ്ങളെ തടയിടാന് അന്നേ ശ്രമിച്ചിരുന്നു. പക്ഷേ, ഇസ്‌ലാമിക പാരമ്പര്യത്തിന്റെയും പണ്ഡിതന്മാരുടെ നിലപാടുകളുടെയും അടിത്തറയില് രൂപവത്കരിക്കപ്പെട്ടത് കൊണ്ട് തന്നെ എല്ലാം അല്ലാഹുവില് സമര്‍പ്പിച്ച് കൊണ്ട് ശാന്തമായി മര്‍കസ് മുന്നോട്ട് പോയി. തടസ്സങ്ങള് ഒന്നൊന്നായി ഒഴിഞ്ഞുപോയി.\nഓരോ കാലത്തെയും മര്‍കസ് അഭിസംബോധന ചെയ്തത് വിദ്യാഭ്യാസത്തിലൂടെ സക്രിയമായ സമൂഹങ്ങളെ രൂപപ്പെടുത്തിക്കൊണ്ടായിരുന്നു. യതീംഖാനക്ക് പുറമെ മര്‍കസിന്റെ ഓരോ സ്ഥാപനങ്ങളും പതിയെ പതിയെ ഉയര്‍ന്നുവന്നു. ഈ സ്ഥാപനങ്ങള് വ്യത്യസ്തമായ ഒരു സംസ്‌കാരം രൂപപ്പെടുത്തി. 1986ലാണ് മര്‍കസ് ഹിഫല്‍ല് ഖുര്‍ആന് കോളജ് ആരംഭിക്കുന്നത്. കേരളത്തില് വ്യവസ്ഥാപിതമായി ആരംഭിച്ച ആദ്യത്തെ ഖുര്‍ആന് മനഃപാഠ കേന്ദ്രമായിരുന്നു അത്. പതിയെ മര്‍കസ് ഹിഫല് കോളജിന്റെ മാതൃകയില് പല സ്ഥാപനങ്ങളും വന്നു. കേവല വിദ്യാഭ്യാസമായിരുന്നില്ല മര്‍കസ് നല്‍കിയത്. വിദ്യാഭ്യാസത്തിന്റെ മൂല്യത്തെകുറിച്ച് ഓരോ വിദ്യാര്‍ഥിയെയും ബോധവത്കരിച്ചു. അറിവിലൂടെ ധാര്‍മികമായും വിദ്യാര്‍ഥികള് കരുത്ത് നേടണമെന്ന് ഞങ്ങള്‍ക്ക് നിര്‍ബന്ധമുണ്ടായിരുന്നു. അത്‌കൊണ്ട് തന്നെ ഓരോ സ്ഥാപനങ്ങള് നിരനിരയായി വന്നപ്പോഴും സമാനസ്വഭാവമുള്ള മറ്റു കലാലയങ്ങളില് നിന്ന് മര്‍കസ് പലപ്പോഴും വേറിട്ടു നിന്നു.\nസംസ്‌കാരമുള്ള പണ്ഡിതന്‍മാരെ സൃഷ്ടിക്കുക പ്രധാനപ്പെട്ട ലക്ഷ്യങ്ങളിലൊന്നായിരുന്നു. സഖാഫ(സംസ്‌കാരം)എന്ന പദം മര്‍കസിന്റെ നാമത്തില് തന്നെയുണ്ട്. സഖാഫികളിന്ന് വ്യവഹരിക്കാത്ത അറിവിന്റെ ലോകങ്ങളില്ല. മതവിദ്യാഭ്യാസത്തില് ആഴമുള്ള അവബോധം ഉണ്ടാക്കുമ്പോള് തന്നെ അക്കാദമികമായും സമാന്തരമായി മുന്നേറാന് മര്‍കസ് അവര്‍ക്ക് അവസരം നല്‍കി. ഏറെ സന്തോഷമുള്ള ഒരു കാര്യം ഈ സമ്മേളനത്തോടെ സഖാഫി ബിരുദം നേടുന്ന പത്തിലധികം സഖാഫികള് മര്‍കസ് ലോ കോളജില് നിന്ന് നിയമ പഠനത്തില് കൂടി ബിരുദം നേടാനിരിക്കുകയാണ്. പതിനായിരത്തിലധികം സഖാഫിമാര് മര്‍കസിലൂടെ പഠിച്ചിറങ്ങിയെന്നത് ഏറ്റവും സന്തോഷകരമായ കാര്യമാണ്.\nവിദ്യാഭ്യാസത്തോടൊപ്പം തന്നെ ജീവകാരുണ്യരംഗത്ത് മര്‍കസുണ്ടാക്കിയ മാറ്റങ്ങള് വളരെ വലുതാണ്. പാവങ്ങളെ സഹായിക്കുന്നതില് എപ്പോഴും മര്‍കസ് മുന്നിട്ട് നിന്നു. ഒന്നരക്കോടി ആളുകള്‍ക്ക് ജീവകാരുണ്യരംഗത്തെ മര്‍കസിന്റെ വിവിധ സംരംഭങ്ങളുടെ പ്രയോജനം ലഭ്യമാക്കാന് കഴിഞ്ഞുവെന്നതില് അതിയായ ചാരിതാര്‍ഥ്യമുണ്ട്.\nഇന്ത്യയിലാകെ പ്രവര്‍ത്തനം വ്യാപിപ്പിക്കുകയെന്നത് എളുപ്പമുള്ള കര്‍മമായിരുന്നില്ല. വൈജ്ഞാനികമായി ഒരവബോധവുമില്ലാത്ത ആളുകള് താമസിക്കുന്ന പലയിടങ്ങളും അറിവിന്റെ കര്‍മ മണ്ഡലങ്ങളാക്കി മാറ്റുകയായിരുന്നു മര്‍കസ്. വിദ്യാഭ്യാസം മാത്രമല്ല, അവര്‍ക്ക് നല്‍കിയത്. വിദ്യാഭ്യാസത്തെ പറ്റി ഒരു ജനതക്ക് ബോധമുണ്ടാകണമെങ്കില് ആദ്യം അവരുടെ അടിസ്ഥാന ജീവിത സൗകര്യങ്ങള് നിര്‍വഹിക്കപ്പെടേണ്ടതുണ്ടായിരുന്നു. അത് കൊണ്ട് പലയിടങ്ങളിലും ആദ്യം അവര്‍ക്ക് ഭക്ഷണവും വസ്ത്രവും കുടിവെള്ള സൗകര്യവുമെല്ലാം മര്‍കസ് നിര്‍മിച്ച് കൊടുത്തു. സാവധാനം അവരെല്ലാം വൈജ്ഞാനിക ബോധമുള്ളവരായി. മര്‍കസില് തന്നെ പഠിച്ചിറങ്ങിയ നൂറുകണക്കിന് വിദ്യാര്‍ഥികളാണ് പല സംസ്ഥാനങ്ങളിലും മര്‍കസിന്റെ ഇത്തരം പ്രവര്‍ത്തനങ്ങള് ഇന്ന് നടത്തിക്കൊണ്ടിരിക്കുന്നത്. സ്വന്തം ദേശവും മണ്ണും വിട്ട് അവര് ഇതര നാട്ടിലേക്ക് പോകുന്നത് സാമ്പത്തികമായ താത്പര്യം കൊണ്ടല്ല, മറിച്ച് ഇല്ലായ്മകളുടെ നടുവില് വിങ്ങിവിങ്ങിക്കഴിയുന്ന ആയിരങ്ങള്‍ക്ക് അറിവിന്റെ വെട്ടമെത്തിച്ച് മര്‍കസിന്റെ തണലില് ജീവിതം മഹത്തരമാക്കാനാണ്.\nനോളജ് സിറ്റി മര്‍കസിന്റെ വളര്‍ച്ചയുടെ തികവിനെ അടയാളപ്പെടുത്തുന്നു. ലോ കോളജും യൂനാനി മെഡിക്കല് കോളജും ഉയര്‍ന്നുവരുന്ന ക്വൂന്‍സ് ലാന്‍ഡും കള്‍ച്ചറല് സെന്ററും ഇന്റര് നാഷനല് സ്‌കൂളുമെല്ലാം രൂപപ്പെടുത്തുന്നത് ആധുനികമായ എല്ലാ സൗകര്യങ്ങളോടെയുമുള്ള അറിവും അനുഭവങ്ങളുമുള്ള ജനതയെയാണ്. ലോകത്തോളം വളര്‍ന്ന തലമുറകളെയാണ്. മര്‍കസ് നാല്പത് വര്‍ഷത്തെ അഭിമാനകരമായ ഈ ജൈത്രയാത്രയുടെ സവിശേഷമായ ഒരു തലത്തിലെത്തിനില്‍ക്കുമ്പോള് ഞങ്ങളോര്‍ക്കുന്നുണ്ട്, പ്രാര്‍ഥിക്കുന്നുണ്ട്, സ്വന്തം വീടിനേക്കാള് പ്രിയത്തോടെ മര്‍കസിനെ സ്‌നേഹിച്ച ലക്ഷക്കണക്കിന് വരുന്ന വിശ്വാസികളെ. ഈ സ്‌നേഹവും സഹായങ്ങളും എല്ലാം നാഥനില് നിന്നുള്ള പ്രതിഫലം കാംക്ഷിച്ചായിരുന്നു. മര്‍കസിനെ ജീവിതത്തിലെ ഏറ്റവും പ്രിയപ്പെട്ട ഇടമാക്കി ചേര്‍ത്തു നിറുത്തിയ എത്രയെത്ര പ്രിയപ്പെട്ടവരാണ് ലോകത്തോട് വിടപറഞ്ഞത്. അഭിവന്ദ്യരായ അവേലത്ത് തങ്ങള് മുതല് ഒരു വര്‍ഷം മുമ്പ് മര്‍കസ് റൂബി ജൂബിലി സ്വാഗതസംഘം രൂപവത്കരിച്ച വേദിയില് നിന്ന് പോയി അല്ലാഹുവിന്റെ വിളിക്കുത്തരം നല്‍കിയ വൈലത്തൂര് തങ്ങള് വരെയുള്ള നൂറുകണക്കിന് പണ്ഡിതന്‍മാരും സയ്യിദന്‍മാരും സാധാരണക്കാരും എത്രമാത്രം പ്രിയത്തോടെയാണ് മര്‍കസിനെ ജീവിതത്തിന്റെ ഭാഗമാക്കിയത്. അവര്‍ക്കെല്ലാം വേണ്ടി പ്രാര്‍ത്ഥിക്കണം ഇന്ന് ലക്ഷക്കണക്കിന് വിദ്യാര്‍ഥികളുടെ സാന്നിധ്യത്തില്. നിങ്ങളെ ഓരോരുത്തരെയും ക്ഷണിക്കുകയാണ് മര്‍കസ് റൂബി ജൂബിലി സമാപന സമ്മേളനത്തിലേക്ക്.\nLabels: Articles, Institutionnews, Popular


(Gold Smuggling Case) | സ്വപ്നയുടെ പുതിയ വെളിപ്പെടുത്തലുകള്; സര്‍ക്കാരിന്റെ 'ലൈഫ്' അപകടത്തിലോ? | enforcement directorate probe over gold smuggling and other projects pinarayi vijayan govt is in trouble\nസ്വപ്നയുടെ പുതിയ വെളിപ്പെടുത്തലുകള്; സര്‍ക്കാരിന്റെ 'ലൈഫ്' അപകടത്തിലോ?\n12 Nov 2020 1:14 AM GMT\nസ്വര്‍ണക്കടത്ത്-ഇലക്‌ട്രോണിക്‌സ് കളളക്കടത്തുകള്, ലൈഫ് മിഷന്, കെ ഫോണ് ഇടപാടുകള്; എന്‍ഫോഴ്‌സ്‌മെന്റ് അന്വേഷണം ഇനി പൂര്‍ണമായി മുഖ്യമന്ത്രിയുടെ ഓഫിസ് കേന്ദ്രീകരിച്ചായിരിക്കും നടക്കുകയെന്ന സൂചനകളാണ് പുറത്തു വന്നിരിക്കുന്നത്. മുഖ്യമന്ത്രിയുടെ പേഴ്‌സണല് സ്റ്റാഫ് അംഗങ്ങള്‍ക്കും അനധികൃത ഇടപാടുകളില് പങ്കുണ്ടെന്ന കണ്ടെത്തലുകളോടെയാണ് എല്ലാ വിരലുകളും പിണറായി വിജയന്റെ ഓഫീസിനു നേരെ ഉയര്‍ന്നിരിക്കുന്നത്. സ്വര്‍ണക്കടത്ത് ഉള്‍പ്പെടെയുള്ള വിഷയങ്ങളില് ഇതുവരെ എടുത്തിരുന്ന പ്രതിരോധങ്ങള് സര്‍ക്കാരിനും സിപിഎമ്മിനും ഒരുപോലെ പാളുന്ന അവസ്ഥയാണ് നിലവില് സൃഷ്ടിക്കപ്പെട്ടിരിക്കുന്നത്. സര്‍ക്കാരിന്റെ 'ലൈഫ്' തന്നെ അപകടത്തിലായിരിക്കുന്ന സാഹചര്യം.\nഎം ശിവശങ്കറിന്റെ കസ്റ്റഡി കാലാവധി നീട്ടിക്കിട്ടാന് സമര്‍പ്പിച്ച സത്യവാങ്മൂലത്തിലാണ് മുഖ്യമന്ത്രിയുടെ ഓഫീസിനെതിരേ ഗുരുതരമായ പരാതികള് എന്‍ഫോഴ്‌സ്‌മെന്റ് ഉയര്‍ത്തിയിരിക്കുന്നത്. സ്വപ്‌ന സുരേഷിന്റെ മൊഴിയടിസ്ഥാനമാക്കിയാണ് ഇഡി ഓരോരോ കുറ്റങ്ങള് ചൂണ്ടിക്കാണിക്കുന്നത്. നയതന്ത്ര ചാനല് ദുരുപയോഗം ചെയ്ത് തിരുവനന്തപുരം വിമാനത്താവളം വഴി നടത്തിയ സ്വര്‍ണ്ണക്കടത്തിനെ കുറിച്ച് എം ശിവശങ്കറിനു പുറമെ മുഖ്യമന്ത്രിയുടെ സ്റ്റാഫിലെ മറ്റു ചിലര്‍ക്കു കൂടി അറിയാമായിരുന്നുവെന്ന വെളിപ്പെടുത്തല് സര്‍ക്കാരിനെതിരേയുള്ള ഗുരുതരമായ ആക്ഷേപമാണ്. സ്വപ്‌ന നല്‍കിയ മൊഴി പ്രകാരം പിണറായി വിജയന്റെ രണ്ട് സ്റ്റാഫുകളെ ചോദ്യം ചെയ്യാനും ഇഡി തീരുമാനിച്ചിട്ടുണ്ട്. അഡീഷണല് പ്രൈവറ്റ് സെക്രട്ടറി സി എം രവീന്ദ്രനു പുറമെയാണിത്. കോവിഡ് ബാധിതനായ രവീന്ദ്രനെ ഇതുവരെ ചോദ്യം ചെയ്തിട്ടില്ല. പല നിര്‍ണായക വിവരങ്ങളും രവീന്ദ്രനില് നിന്നും ലഭിക്കുമെന്ന പ്രതീക്ഷയാണ് ഇഡിക്കുള്ളത്. എം ശിവശങ്കറിനെ തള്ളിയതുപോലെ എളുപ്പത്തില് സര്‍ക്കാരിനും മുഖ്യമന്ത്രിക്കും രവീന്ദ്രന്റെ കാര്യത്തില് കൈകഴുകി മാറാനും കഴിയില്ല. അദ്ദേഹത്തില് നിന്നും പ്രതികൂലമായ മൊഴികള് എന്തെങ്കിലും ഇഡിക്ക് കിട്ടുകയാണെങ്കില് മുഖ്യമന്ത്രി വ്യക്തിപരമായി തന്നെ പ്രതിരോധത്തിലാകും. ഇതിനു പുറമെയാണ് മറ്റ് രണ്ടു സ്റ്റാഫുകളെക്കൂടി ചോദ്യം ചെയ്യുന്നത്. അവിടം കൊണ്ട് അവസാനിക്കില്ലെന്ന സൂചന കൂടി ഇഡി നല്‍കുന്നതിനാല് വരുംദിവസങ്ങള് ഏറെ നിര്‍ണാകമാണ് പിണറായിക്ക്.\nസ്വര്‍ണക്കടത്തിനു പുറമെ ലൈഫ് മിഷന് ഇടപാടിലും കെ ഫോണ് പദ്ധതിയിലും മുഖ്യമന്ത്രിയുടെ ഓഫീസിലുള്ളവര് അനധികൃതമായി ഇടപെടല് നടത്തിയിട്ടുണ്ടെന്നാണ് ഇഡി പറയുന്നത്. ലൈഫ് മിഷന്, കെ ഫോണ് പദ്ധതികളുമായി ബന്ധപ്പെട്ട രഹസ്യ വിവരങ്ങള്, യൂണിടാക്ക് ബില്‍ഡേഴ്‌സുമായി പങ്കുവയ്ക്കാനായി ശിവശങ്കര് സ്വപ്‌നയ്ക്ക് കൈമാറിയിരുന്നുവെന്നാണ് ഇഡിയുടെ ആരോപണം. ഇതിനു പ്രതിഫലമായി കോടികള് സ്വപ്‌നയ്ക്ക് യൂണിടാക്കില് നിന്നും കൈക്കൂലിയായി കിട്ടി. ഈ പണത്തിന്റെ ഒരു പങ്ക് ശിവശങ്കറിനുള്ളതായിരുന്നു. ലൈഫ് മിഷന് പദ്ധതിയില് റെഡ് ക്രസന്റിന്റെ കരാര് നല്‍കിയതിന് പ്രതിഫലമായി യുഎഇ കോണ്‍സുലേറ്ററിലെ ഖാലിദിനും സ്വപ്‌നയ്ക്കും യൂണിടാക്ക് വന് തുക കോഴ നല്‍കിയത് ശിവശങ്കര് അറിഞ്ഞിരുന്നു. സ്വപ്‌നയുടെ ലോക്കറില് നിന്നും എന് ഐ എ പിടിച്ചെടുത്ത ഒരു കോടി രൂപ ശിവശങ്കറിന് കിട്ടിയ കോഴ തുകയായിരുന്നു. ഇത് സൂക്ഷിക്കാന് വേണ്ടിയായിരുന്നു ശിവശങ്കറിന്റെ വിശ്വസ്തന് വഴി സ്വപ്ന ലോക്കര് തുറക്കുന്നത്, ഇഡി പറയുന്നു.\nസ്മാര്‍ട് സിറ്റി, കെ ഫോണ്, ലൈഫ് മിഷന് തുടങ്ങിയ സര്‍ക്കാര് പദ്ധതികളുടെ മേല്‍നോട്ടം പ്രിന്‍സിപ്പല് സെക്രട്ടറിയായിരിക്കെ ശിവശങ്കറിനുണ്ടായിരുന്നു. ഇവയുടെയെല്ലാം വിവരങ്ങള് സ്വപ്‌നയ്ക്ക് ശിവശങ്കര് കൈമാറിയിരുന്നുവെന്നാണ് ഇരുവരുടെയും വാട്‌സ് ആപ്പ് സന്ദേശങ്ങളില് നിന്നും മനസിലാകുന്നത്. യൂണിടാക്ക് ബില്‍ഡേഴ്‌സും സെയിന് വെഞ്ചേഴ്‌സും വന് തുകകള് സ്വപ്‌നയ്ക്ക് കോഴയായി നല്‍കിയിട്ടുള്ളതിനാല് സര്‍ക്കാര് വിവരങ്ങള് ഈ കമ്പനികളുടെ കൈകളിലും എത്തിയിരിക്കാം; കോടതിയില് നല്‍കിയ സത്യവാങ്മൂലത്തില് പറയുന്നു.\nലൈഫ് മിഷന് കരാര്, കെ ഫോണ് പദ്ധതി എന്നിവയുടെ മറവില് നടന്നിരിക്കുന്ന അഴിമതിയെക്കുറിച്ചും മുഖ്യമന്ത്രിയുടെ സ്റ്റാഫ് അംഗങ്ങള്‍ക്ക് അറിയാമായിരുന്നുവെന്നാണ് ഇഡി കണ്ടെത്തിയിരിക്കുന്നത്. ഇക്കാര്യങ്ങള് കൂടി ചോദിച്ചറിയുകയും ഇഡിയുടെ ലക്ഷ്യമാണ്. കമ്മീഷന് വാങ്ങിച്ച് കരാറുകള് നല്‍കിയിരുന്ന സംഘത്തിലെ അംഗങ്ങളായിരുന്നു ഈ ഉദ്യോഗസ്ഥര് എന്നാണ് ഇഡി പറയുന്നത്. സ്വപ്‌നയുടെ വാട്‌സ് ആപ്പ് ചാറ്റുകളുടെ അടിസ്ഥാനത്തില് നടത്തിയ അന്വേഷണത്തില് സര്‍ക്കാരിന്റെ 26 പദ്ധതികളുടെ കരാര് രണ്ട് കമ്പനികള്‍ക്ക് മാത്രമായി കിട്ടിയതിനെക്കുറിച്ച് ഇഡിക്ക് വിവരം ലഭിച്ചിട്ടുണ്ട്. ടെന്‍ഡര് നടപടികള് ആരംഭിക്കുന്നതിനു മുമ്പ് തന്നെ പ്രസ്തുത കമ്പനികള്‍ക്ക് ശിവശങ്കര് ഉള്‍പ്പെട്ട സംഘം വിവരങ്ങള് ചോര്‍ത്തി നല്‍കിയിരുന്നുവെന്നാണ് ഇഡിയുടെ ആരോപണം. അതുപോലെ ലൈഫ് മിഷനുമായി ബന്ധപ്പെട്ട ഫയലുകളിലും കൃത്രിമം നടന്നിട്ടുണ്ട്. ഇക്കാര്യങ്ങളുടെയെല്ലാം നിജസ്ഥിതി വെളിച്ചെത്തു കൊണ്ടു വരണമെങ്കില് മുഖ്യമന്ത്രിയുടെ ഓഫിസിലുള്ളവരെ ചോദ്യം ചെയ്യണമെന്നാണ് കോടതിയോട് ഇഡി പറയുന്നത്.\n##GoldSmugglingCase #LifeMission #MSivasankar #SwapnaSuresh


ഫാസിസം: കാരാട്ടിനെ എതിര്‍ത്തും അനുകൂലിച്ചും സി.പി.എം. സൈദ്ധാന്തികര് | Prakash Karat\nഫാസിസം: കാരാട്ടിനെ എതിര്‍ത്തും അനുകൂലിച്ചും സി.പി.എം. സൈദ്ധാന്തികര്\nആര്.എസ്.എസ്. ഫാസിസ്റ്റ് സംഘടനയല്ലെന്നുള്ള കാരാട്ടിന്റെ സര്‍ട്ടിഫിക്കറ്റ് ഹിന്ദുത്വശക്തികള് വൈകാതെ വിതരണം ചെയ്യുമെന്ന് ഷംസുള് പരിഹസിച്ചു.\nന്യൂഡല്‍ഹി: ഫാസിസത്തെച്ചൊല്ലിയുള്ള തര്‍ക്കത്തില് ചേരിതിരിഞ്ഞ് സി.പി.എം. ബുദ്ധിജീവികളും. ബി.ജെ.പി. ഫാസിസ്റ്റ് പാര്‍ട്ടിയല്ലെന്ന് വാദിക്കുന്ന മുന്‍ജനറല് സെക്രട്ടറി പ്രകാശ് കാരാട്ടിനെ രൂക്ഷമായി വിമര്‍ശിച്ച് ഇടതു സൈദ്ധാന്തികന് ഷംസുള് ഇസ്ലാം രംഗത്തെത്തി. അതേസമയം, കാരാട്ടിനു പിന്തുണയ്ക്കാനെത്തിയത് പ്രഭീര് പുര്‍ക്കായസ്തയായിരുന്നു. ഇരുവരുടെയും ലേഖനങ്ങള് ഒരു വെബ് പോര്‍ട്ടല് പ്രസിദ്ധീകരിച്ചു.\nആര്.എസ്.എസ്. ഫാസിസ്റ്റ് സംഘടനയല്ലെന്നുള്ള കാരാട്ടിന്റെ സര്‍ട്ടിഫിക്കറ്റ് ഹിന്ദുത്വശക്തികള് വൈകാതെ വിതരണം ചെയ്യുമെന്ന് ഷംസുള് പരിഹസിച്ചു. മോദി ഗുജറാത്ത് മുഖ്യമന്ത്രിയായിരിക്കേ, ഹിന്ദുദേശീയവാദിയാണെന്ന് സ്വയം പ്രഖ്യാപിച്ചു. അങ്ങനെയൊരാള് പിന്നീട് രാജ്യത്തിന്റെ പ്രധാനമന്ത്രിയായത് കാരാട്ടിനെപ്പോലുള്ള നേതാക്കള് ഗൗരവത്തോടെ കാണുന്നില്ല. സ്വതന്ത്ര ഇന്ത്യയിലെ ഏറ്റവും വലിയ വെല്ലുവിളിയാണ് രാജ്യം അഭിമുഖീകരിക്കുന്നതെന്നും ഷംസുള് ഇസ്ലാം അഭിപ്രായപ്പെട്ടു.\nആഗോള സാമ്പത്തികനയത്തിന്റെ പശ്ചാത്തലത്തില് വേണം വലതുപക്ഷത്തെ വിലയിരുത്താനെന്നാണ് കാരാട്ടിനെ പിന്തുണച്ച് പ്രഭീര് പുര്‍ക്കായ്‌സ്തയുടെ വാദം. ഹിന്ദുത്വരാഷ്ട്രീയത്തെ ചെറുക്കാന് ദ്വിമുഖതന്ത്രം വേണം. ബഹുജനപ്രക്ഷോഭമാണ് ഒരു വഴി. രണ്ടാമത്തെ തിരഞ്ഞെടുപ്പുതന്ത്രം പരിപാടി അധിഷ്ഠിതമായിരിക്കണം. കോണ്‍ഗ്രസ്സുമായി സഹകരിച്ചാല് അതു വലതുപക്ഷം ശക്തിപ്പെടാനും വ്യാജസാംസ്‌കാരിക ദേശീയത ഉയര്‍ത്തിപ്പിടിക്കുന്ന ബി.ജെ.പി.ക്ക് ഇടം നല്‍കാനും മാത്രമേ സഹായിക്കൂവെന്നും പുര്‍ക്കായസ്ത വാദിക്കുന്നു.


ചിന്നസ്വാമിയിൽ കേരളത്തിനെതിരെ സെഞ്ച്വറി അടിച്ച് ദേവ്ദത്ത് പടിക്കല് : ടൂർണമെന്റിൽ സച്ചിൻ ബേബിക്കും സംഘത്തിന് ആദ്യ തോൽവി\nവിജയ് ഹസാരെ ട്രോഫിയിൽ കേരളത്തിന് ആദ്യ തോൽവി .\nടൂർണമെന്റിൽ ആദ്യ3മത്സരവും ജയിച്ച് ഗ്രൂപ്പിൽ അപരാജിതരായ സച്ചിൻ ബേബിയേയും സംഘത്തിനെയും കർണാടകയാണ് തോൽപ്പിച്ചത് .\nകേരളം ഉയർത്തിയ 279 റൺസ് വിജയലക്ഷ്യം കർണാടക ടീം നാല്പത്തിയാറാം ഓവറിൽ മറികടന്നു .\nകര്‍ണാടകക്ക് വേണ്ടി മലയാളി താരം ദേവ്ദത്ത് പടിക്കല് സെഞ്ച്വറി നേടിയ മത്സരത്തിൽ കെ വി സിദ്ധാര്‍ത്ഥ് (86*)\nഓപ്പണർ ആര് സമര്‍ത്ഥിന്റെ (62) വിക്കറ്റ് മാത്രമാണ് അവർക്ക് നഷ്ടമായത് .\nബംഗളൂരു ചിന്നസ്വാമി സ്റ്റേഡിയത്തില് നടന്ന മത്സരത്തില് ടോസ് നേടിയ കർണാടക കേരളത്തെ ബാറ്റിങ്ങിന് അയച്ചു .എന്നാൽ ആശാവഹമായ തുടക്കമല്ല കേരളത്തിന് ലഭിച്ചത് .സ്‌കോര് ബോര്‍ഡില് കേവലം നാല് റണ്‍സ് മാത്രമുള്ളപ്പോള് മികച്ച ഫോമിലുള്ള റോബിന് ഉത്തപ്പ (0), സഞ്ജു സാംസണ് (3) എന്നിവരെ കേരളത്തിന് നഷ്ടമായി. ഈ തകര്‍ച്ചയില് നിന്ന് കരകയറിയത് വിഷ്ണു വിനോദ് (29)- വത്സല് സഖ്യത്തിന്റെ കൂട്ടുകെട്ടിലൂടെയാണ്. ഇരുവരും 56 റണ്‍സ് കൂട്ടിച്ചേര്‍ത്തു. വിഷ്ണു വിനോദ് ശ്രേയാസ് ഗോപാലിന്റെ മനോഹരമായ പന്തില് ബൗള്‍ഡായി.\nഎന്നാൽ പിന്നീട് നായകൻ സച്ചിന് ബേബിക്കൊപ്പം ചേര്‍ന്ന വത്സല് സെഞ്ചുറി കൂട്ടുകെട്ടുണ്ടാക്കി. 114 റണ്‍സാണ് ഇരുവരും നാലാം വിക്കറ്റിൽ കൂട്ടിച്ചേര്‍ത്തത്. എന്നാല് സച്ചിൻ ബേബിയെ പുറത്താക്കി മിഥുന് കര്‍ണാടകയ്ക്ക് പ്രധാന ബ്രേക്ക് ത്രൂ സമ്മാനിച്ചു . പിന്നാലെയെത്തിയ അസറുദ്ദീനുമൊത്ത് 50 റണ്‍സ് കൂടി കൂട്ടിച്ചേര്‍ത്താണ് വത്സല് മടങ്ങിയത്. മുന്‍നിര തകര്‍ന്നപ്പോള് പിടിച്ചുനിന്ന വത്സല് 124 പന്തില് ഏഴ് ഫോറിന്റേയും 1 സിക്‌സിന്റേയും അകമ്പടിയോടെയാണ് 95 റണ്‍സെടുത്തത് .ശേഷം വന്ന ജലജ് സക്‌സേന (5), എം ഡി നിതീഷ് (0), എസ് മിഥുന് (13) എന്നിവര് പെട്ടന്ന് മടങ്ങി. എന്നാല് അസറുദീന്റെ അതിവേഗ ഇന്നിങ്‌സ് കേരളത്തിന് തുണയായി. 38 പന്തുകള് നേരിട്ട താരം 59 റണ്‍സ് നേടി.\nകര്‍ണാടക ബൗളിംഗ് നിരയിൽ അഭിമന്യു മിഥുന് അഞ്ച് വിക്കറ്റ് വീഴ്ത്തി.പേസർ\nപ്രസിദ്ധ് കൃഷ്ണ രണ്ടും ഗോപാല് ഒരു വിക്കറ്റും വീഴ്ത്തി.\nമറുപടി ബാറ്റിംഗ് ആരംഭിച്ച കർണാടക ടീമിന് മികച്ച തുടക്കമാണ് ലഭിച്ചത് .\nഓപ്പണിംഗ് വിക്കറ്റില് 99 റണ്‍സ് കൂട്ടിച്ചേര്‍ത്ത ശേഷമാണ് സമര്‍ത്ഥ് മടങ്ങിയത്. 51 പന്തില് 10 ബൗണ്ടറികള് ഉള്‍പ്പെടെയാണ് താരം 62 റണ്‍സ് അടിച്ചെടുത്തത്. എന്നാല് ജലജ് സക്‌സേനയുടെ പന്തില് സമര്‍ത്ഥ് വിക്കറ്റ് കീപ്പര് മുഹമ്മദ് അസറുദ്ദീന് ക്യാച്ച് നല്‍കി മടങ്ങി. എന്നാൽ ഓപ്പണർ ദേവദത് പടിക്കൽ തന്റെ ക്ലാസ്സ് ബാറ്റിങ്ങാൽ കേരള ബൗളേഴ്‌സിനെ വെള്ളംകുടിപ്പിച്ചു .138 പന്തുകൾ നേരിട്ട താരം 13 ഫോറും2സിക്സറും അടക്കം 126 റൺസ് അടിച്ചെടുത്തു .കഴിഞ്ഞ കളിയിലൊക്കെ മനോഹരമായി പന്തെറിഞ്ഞ കേരള ബൗളേഴ്‌സിന് ഇത്തവണ തിളങ്ങുവാനായില്ല .\nPrevious articleപിച്ചിനെ കുറ്റം പറയാതെ കോഹ്ലി ഐസിസി തീരുമാനിക്കട്ടെയെന്ന് റൂട്ട് : മൊട്ടേറയിൽ അഭിപ്രായങ്ങൾ വ്യക്തമാക്കി നായകന്മാർ\nNext articleക്രിക്കറ്റിൽ നിന്ന് സമ്പൂർണ വിരമിക്കൽ പ്രഖ്യാപിച്ച് യൂസഫ് പത്താനും വിനയ് കുമാറും


ഈ സമയത്താണ് ഓഫർ വന്നതെങ്കിൽ ആ ചിത്രത്തിൽ ഞാൻ അഭിനയിക്കിലായിരുന്നു !! - മലയാളം ന്യൂസ് പോർട്ടൽ\nby WebDesk4 May 23, 2020, 9:45 AM\nലൂക്ക, പതിനെട്ടാം പടി എന്നീ ചിത്രങ്ങളിലൂടെ മലയാളി സിനിമാ പ്രേക്ഷകരുടെ പ്രിയങ്കരിയായി മാറിയ നടിയാണ് അഹാന കൃഷ്ണ. മലയാളികളുടെ പ്രിയനടന് കൃഷ്ണകുമാറിന്റെ മകളായ താരം ലോക്ക്ഡൗണ് ആയതിനാല് സോഷ്യല്‍മീഡിയയില് വളരെ സജീവമാണ്. അഹാന മാത്രമല്ല വീട്ടിലെ എല്ലാവരും തന്നെ താരങ്ങളായതിനാല് എല്ലാവരും വിശേഷങ്ങള് ആരാധകരുമായി പങ്കുവെക്കാറുണ്ട്.\nകഴിഞ്ഞ ദിവസം അഹാന സോഷ്യല് മീഡിയ പ്ലാറ്റ് ഫോമായ ഹലോയില് ലൈവിലെത്തിയപ്പോള് ആരാധകരുമായി പങ്കുവെച്ച ചില കാര്യങ്ങള് വൈറലാകുകയാണ്. ആരാദകരുമായി സംവദിക്കുന്നതിനിടെ ഒരു ആരാധകന് അച്ഛന് പണ്ടേ സ്റ്റാറായിരുന്നല്ലോ എന്നൊക്കെ പരാമര്‍ശിച്ചപ്പോള് അഹാന പറഞ്ഞത് തന്നെ സ്റ്റാര് കിഡ് എന്ന് വിളിക്കരുത് എന്നാണ്. കാരണം അച്ഛന് ഇപ്പോഴും നല്ലൊരു വേഷം കിട്ടാന് ബുദ്ധിമുട്ടുന്ന ആളാണെന്നാണ് അഹാന ഇതിനു മറുപടിയായി പറഞ്ഞത്.\nലോക് ഡൗണ് കാലത്ത് ഏറെ ശ്രദ്ധിക്കപ്പെട്ട വെബ് സീരീസായ മണി ഹീസ്റ്റ് പരമ്ബരയുടെ വലിയ ആരാധികയാണ് താനെന്നും എങ്ങനെയുള്ള കഥാപാത്രത്തെ അവതരിപ്പിക്കാനാണ് ആഗ്രഹം എന്ന ചോദ്യത്തോട് ഒരു തരത്തിലും റെഫറന്‍സുകള് ഇല്ലാത്ത ഒരു വേഷം ചെയ്യണമെന്ന് ആഗ്രഹമെന്നാണ് അഹാന പറഞ്ഞു.\nആദ്യ സിനിമയ്ക്ക് ശേഷം പഠനത്തില് ശ്രദ്ധ കേന്ദ്രീകരിച്ച അഹാന മലയാള സിനിമയിലേക്കുള്ള തിരിച്ചുവരവ് നടത്തിയത് ഞണ്ടുകളുടെ നാട്ടില് ഒരു ഇടവേള എന്ന ചിത്രത്തിലൂടെയായിരുന്നു. എന്നാല് ഇപ്പോഴായിരുന്നെങ്കില് ഞണ്ടുകളുടെ നാട്ടില് ഒരു ഇടവേള എന്ന ചിത്രത്തില് അഭിനയിക്കില്ലായിരുന്നുവെന്നും അഹാന പറഞ്ഞു. സണ്ണി വെയ്ന് നായകനാകുന്ന പിടികിട്ടാ പുള്ളിയാണ് അഹാനയുടേതായി തീയേറ്ററുകളിലെത്താനുള്ള പുതിയ സിനിമ.\nസെറ്റിൽ തിളങ്ങി സുരേഷ് ഗോപിയുടെ മക്കൾ ഭാഗ്യയും ഭാവ്നിയും\nWebDesk4 August 29, 2020, 12:01 PM\nWebDesk4 May 22, 2020, 9:32 AM\nWebDesk4 June 27, 2020, 12:24 PM\nWebDesk4 August 10, 2020, 10:28 AM\nWebDesk4 June 23, 2020, 10:17 AM\nWebDesk4 January 15, 2020, 10:39 AM\nWebDesk4 April 2, 2020, 7:50 PM April 2, 2020, 7:51 PM\nWebDesk4 January 29, 2020, 9:51 AM January 29, 2020, 9:52 AM\nWebDesk4 May 25, 2020, 3:00 PM


Body of woman recovered from Periyar river പെരിയാറില് മൃതദേഹം കണ്ടെത്തിയ സംഭവം: കൊലപാതകം നടന്നത് ഒരാഴ്‍ച്ച മുമ്പെന്ന് സ്ഥിരീകരണം\nകൊല്ലപ്പെട്ട യുവതി ആരാണെന്ന് ഇതുവരെ തിരിച്ചറിയാനായിട്ടില്ല\nUpdated: February 15, 2019 10:22:35 am\nകൊച്ചി: ആലുവ പെരിയാറിൽ കണ്ടെത്തിയ മൃതദേഹത്തിന്റെ പോസ്റ്റുമോര്‍ട്ടം നടപടികള് പൂര്‍ത്തിയായി. മൃതദേഹം കണ്ടെത്തിയതിന് അഞ്ച് ദിവസം മുമ്പാണ് കൊലപാതകം നടന്നതെന്നാണ് പരിശോധന ഫലങ്ങളില് തിരിച്ചറിഞ്ഞത്. 25നും 30നും ഇടയില് പ്രായം കണക്കാക്കുന്ന യുവതിയെ ശ്വാസം മുട്ടിച്ച് കൊന്നതാണെന്നാണ് പോസ്റ്റ്മോര്‍ട്ടം റിപ്പോര്‍ട്ടിലെ പ്രാഥമിക നിഗമനം. വായിൽ തുണി തിരുകിയാണ് ശ്വാസം മുട്ടിച്ചത്. മൃതദേഹത്തിൽ മറ്റ് മുറിവുകളോ പരുക്കുകളോ ഇല്ല. പോസ്റ്റ്മോര്‍ട്ടം റിപ്പോര്‍ട്ടിലെ നിഗമനം പുറത്തുവന്നതോടെ പൊലീസ് അന്വേഷണം ഊര്‍ജിതമാക്കി.\nമറ്റെവിടെയോ വച്ച് കൊല നടത്തിയതിന് ശേഷം കാറിലോ മറ്റോ കൊണ്ടുവന്ന് മൃതദേഹം പെരിയാറില് ഉപേക്ഷിച്ചതെന്നാണ് നിഗമനം. കൊല്ലപ്പെട്ട യുവതി ആരാണെന്ന് ഇതുവരെ തിരിച്ചറിയാനായിട്ടില്ല. എറണാകുളത്തോ സമീപ ജില്ലകളിലോ യുവതികളെ കാണാതായ പരാതികള് ലഭിച്ചിട്ടുണ്ടോയെന്നാണ് പൊലീസ് പരിശോധിക്കുന്നത്.\nആലുവ പെരിയാറിൽ മംഗലപുഴ പാലത്തിനടുത്ത് വിൻസെഷൻ സെമിനാരിയുടെ കടവിൽ ചൊവ്വാഴ്ച വൈകുന്നേരത്തോടെ കുളിക്കാനിറങ്ങിയ വൈദിക വിദ്യാര്‍ഥികളാണ് മൃതദേഹം കണ്ടെത്തിയത്. പുതപ്പില് പൊതിഞ്ഞ് കല്ലുകെട്ടി താഴ്ത്തിയ നിലയിലായിരുന്നു മൃതദേഹം. ആലുവ ഡിവൈഎസ്പി ജയരാജിന്റെ നേതൃത്വത്തില് അന്വേഷണം നടന്നു വരുന്നതിനിടയിലാണ് പോസ്റ്റുമോര്‍ട്ടം സംബന്ധിച്ച വിവരങ്ങള് പുറത്തുവന്നത്. കൊലപാതകം സംബന്ധിച്ച് അന്വേഷണം പുരോഗമിക്കുകയാണെന്ന് പൊലീസ് പറഞ്ഞു.\nWeb Title: Body of woman recovered from periyar river\nതദ്ദേശ സ്ഥാപനങ്ങളിലേക്കുള്ള ഉപതിരഞ്ഞെടുപ്പിന്റെ വോട്ടെണ്ണല് ഇന്ന്


Janmabhumi| തിക്രി കൂട്ടമാനഭംഗക്കേസ്: ഇടനിലക്കാരുടെ നേതാവ് യോഗേന്ദ്ര യാദവിനെ പൊലീസ് രണ്ടു മണിക്കൂര് ചോദ്യം ചെയ്തു, പ്രതികള്‍ക്കായി തിരച്ചില് തുടരുന്നു\nMay 12, 2021, 07:53 p.m.\nലൈംഗികാതിക്രമത്തിനിരയായശേഷം 25-കാരിയായ ആക്ടിവിസ്റ്റ് കോവിഡ് ബാധിച്ച് മരിച്ച കേസിലാണ് യോഗേന്ദ്ര യാദവിനെ പൊലീസ് സ്റ്റേഷനില് ചോദ്യം ചെയ്തത്.\nറോത്തക്: സന്‍യുക്ത കിസാന് മോര്‍ച്ച(എസ്‌കെഎം)യുടെ പ്രമുഖ നേതാവ് യോഗേന്ദ്ര യാദവിനെ ചൊവ്വാഴ്ച ഛജ്ജര് പൊലീസ് രണ്ടു മണിക്കൂറോളം ചോദ്യം ചെയ്തു. ലൈംഗികാതിക്രമത്തിനിരയായശേഷം 25-കാരിയായ ആക്ടിവിസ്റ്റ് കോവിഡ് ബാധിച്ച് മരിച്ച കേസിലാണ് യോഗേന്ദ്ര യാദവിനെ പൊലീസ് സ്റ്റേഷനില് ചോദ്യം ചെയ്തത്. ബാഹദുര്‍ഗ പൊലീസ് സ്റ്റേഷനില് രജിസ്റ്റര് ചെയ്ത എഫ്‌ഐആറില് പേരുകളുള്ള രണ്ടു വനിതാ ആക്ടിവിസ്റ്റുകളില് ഒരാളായ യോഗിത സുഹാഗിനെയും മൂന്നു മണിക്കൂറോളം ചോദ്യം ചെയ്തു.\nനിരവധി കാര്യങ്ങള് ഇവരില്‍നിന്ന് അന്വേഷണ ഉദ്യോഗസ്ഥന് ചോദിച്ചറിഞ്ഞു. യോഗിതയുടെ ബംഗാള് സന്ദര്‍ശനത്തെക്കുറിച്ചും ഒപ്പമുണ്ടായിരുന്നവരെപ്പറ്റിയുമുള്ള വിവരങ്ങള് ആരാഞ്ഞു. മടക്കയാത്രയെക്കുറിച്ചും വീഡിയോയില് പകര്‍ത്തിയ ഇരയുടെ മൊഴിയെക്കുറിച്ചും പൊലീസ് ചോദിച്ചറിഞ്ഞു. ചോദ്യം ചെയ്യലിന് ഹാജരാകാന് യോഗേന്ദ്ര യാദവിനും എഫ്‌ഐആറില് പരാമര്‍ശിച്ചിട്ടുള്ള യോഗിത സുഹാഗിനും കവിതയ്ക്കും നോട്ടിസ് നല്‍കിയിരുന്നതായി പൊലീസ് ഡെപ്യൂട്ടി സൂപ്രണ്ട് പവന് കുമാര് അറിയിച്ചു.\nഎപ്പോഴാണ് സംഭവങ്ങള് അറിഞ്ഞതെന്നും കേസുമായുള്ള ബന്ധത്തെക്കുറിച്ചുമാണ് യോഗേന്ദ്ര യാദവിനോട് പൊലീസ് തിരക്കിയത്. ഏപ്രില് 30-നാണ് പെണ്‍കുട്ടി മരിച്ചത്. പൊലീസിന് മുന്നില് ഹാജരായി കേസുമായി ബന്ധപ്പെട്ട വിവരങ്ങള് നല്‍കിയെന്ന് യോഗേന്ദ്ര യാദവ് പിന്നീട് മാധ്യമങ്ങളോട് പ്രതികരിച്ചു. ഒളിവിലുള്ള പ്രതികള് അനില് മാലിക്കിനും അനൂപ് സിംഗിനുമായി പ്രത്യേക അന്വേഷണ സംഘം ഒളിത്താവളങ്ങളില് തിരച്ചില് തുടരുകയാണെന്ന് പവന് കുമാര് വ്യക്തമാക്കി.\nTikri rape case


ഡോളർ കടത്തിയ കേസിൽ ശിവശങ്കറിന്‍റെ ജാമ്യാപേക്ഷ കോടതി ഇന്ന് പരിഗണിക്കും - Janayugom Online\nFebruary 01, 2021, 9:23 am\nഡോളർ കടത്തിയ കേസിൽ ശിവശങ്കറിന്‍റെ ജാമ്യാപേക്ഷ കോടതി ഇന്ന് പരിഗണിക്കും\nസ്വർണക്കടത്തമായി ബന്ധപ്പെട്ട് വിദേശത്തേക്ക് ഡോളർ കടത്തിയ കേസിൽ ശിവശങ്കറിന്‍റെ ജാമ്യാപേക്ഷ കോടതി ഇന്ന് പരിഗണിക്കും. സാമ്പത്തിക കുറ്റകൃത്യങ്ങൾ പരിഗണിക്കുന്ന അഡീഷണൽ സിജെഎം കോടതിയാണ് രാവിലെ 11 മണിക്ക് ജാമ്യാപേക്ഷ പരിഗണിക്കുന്നത്. കസ്റ്റംസിന്‍റെ സ്വർണ കടത്ത് കേസിലും ഇഡിയുടെ കള്ളപണ കേസിലും നേരത്തെ ജാമ്യം ലഭിച്ച ശിവശങ്കറിന് ഡോളർ കടത്ത് കേസില് കൂടി ജാമ്യം കിട്ടിയാൽ പുറത്തിറങ്ങാം.\nഡോളർ കടത്തുമായി തനിക്ക് യാതൊരു പങ്കില്ലെന്നും തനിക്കെതിരെ ഒരു തെളിവും ഹാജരാക്കാൻ ആയിട്ടില്ലെന്നുമാണ് ശിവശങ്കറിന്റെ വാദം. കസ്റ്റഡിയിൽ വെച്ച് പ്രതികൾ നൽകിയ മൊഴികൾ മാത്രമാണ് തനിക്കെതിരെയുള്ളത്. കള്ളക്കടത്ത് റാക്കറ്റിലെ പ്രധാന കണ്ണിയാണ് ശിവശങ്കറെന്നും ഡോളർ കടത്തിൽ ശിവശങ്കറിനെതിരെ ശക്തമായ തെളിവുകള് ലഭിച്ചിട്ടുണ്ടെന്നും കസ്റ്റംസ് പറയുന്നു.\nവിദേശത്തേക്ക് ഡോളര് കടത്തിയതുമായി ബന്ധപ്പെട്ട് കസ്റ്റംസ് രജിസ്റ്റർ ചെയ്ത കേസിൽ ശിവശങ്കർ റിമാൻഡിലാണ്. അടുത്ത മാസം9വരെയാണ് റിമാൻഡ് കാലാവധി. ഒന്നരക്കോടി രൂപയുടെ ഡോളർ കടത്തിൽ ശിവശങ്കറിന് പങ്കുണ്ടെന്നാണ് കസ്റ്റംസ് കണ്ടെത്തൽ. ഡോളർ കടത്ത് കേസിൽ കഴിഞ്ഞ ആഴ്ചയാണ് കസ്റ്റംസ് ശിവശങ്കറിന്‍റെ അറസ്റ്റ് രേഖപ്പെടുത്തിയത്. കോടതി അനുമതിയോടെ ആയിരുന്നു നടപടി.\nenglish summary ; Shivshankar’s bail plea to be heard today\nഡോളർ കടത്തിയ കേസ് Shivshankar's bail\nമുഖ്യമന്ത്രിയുടെ സർവ്വകലാശാല സംവാദം ഇന്ന്\nഡി സി സി പുനഃസംഘടന ; വി ഡി സതീശനെതിരെ പോസ്റ്റര്\nഷംന കാസിം വിവാഹ തട്ടിപ്പ്: പിന്നില് വന് സംഘം\nവാക്‌സിന് എടുക്കണോയെന്നത് ഒരാളുടെ വ്യക്തിപരമായ കാര്യം: ഹൈക്കോടതി


ഇറാക്കി ജനതയുടെ കണ്ണീരൊപ്പുന്ന കർമ്മലീത്താ സന്യാസിനിമാർ | Catholic Church News Malayalam\nHome Articles ഇറാക്കി ജനതയുടെ കണ്ണീരൊപ്പുന്ന കർമ്മലീത്താ സന്യാസിനിമാർ\nഇറാക്കി ജനതയുടെ കണ്ണീരൊപ്പുന്ന കർമ്മലീത്താ സന്യാസിനിമാർ\nതകര്‍ന്നു കിടക്കുന്ന കെട്ടിടങ്ങള്, ആളൊഴിഞ്ഞ വീഥികള്, നശിപ്പിക്കപ്പെട്ട ക്രൈസ്തവ ദേവാലയങ്ങള്, ഭീതി നിറഞ്ഞ കണ്ണുകളുമായി ജീവിക്കുന്ന ക്രിസ്ത്യാനികള്. ഇതൊക്കെയാണ് ഇറാഖില് ചെന്നിറങ്ങിയ ആറ് സി.എം.സി. സന്യാസിനിമാര്‍ക്ക് കാണുവാന് കഴിഞ്ഞത്. യുദ്ധാനന്തര ഇറാഖ്, ഐ.എസിന്റെ ആക്രമണത്തില് തകര്‍ന്ന ഇറാഖ്, ക്രിസ്ത്യാനികളെ കൂട്ടത്തോടെ കൊന്നൊടുക്കിയ ഇറാഖ് – ഇറാഖിന് അങ്ങനെ വിശേഷണങ്ങള് പലതുണ്ട്. ‘റെഡ് ചാപ്പല്’ എന്നൊരു സ്ഥലമുണ്ടിവിടെ. വിശാലമായ ഒരിടം. അവിടെയാണ് കൊന്നൊടുക്കപ്പെട്ട ക്രിസ്ത്യാനികളെ അടക്കം ചെയ്തിക്കുന്നത്. അത് കാണുമ്പോഴേ നമ്മൾ വേറൊരു ലോകത്താകും.\nചങ്ങനാശ്ശേരി, എറണാകുളം, ഇരിങ്ങാലക്കുട, അങ്കമാലി, കാഞ്ഞിരപ്പള്ളി, ഗാസിയാബാദ് പ്രൊവിന്‍സുകളില് നിന്നുള്ള ആറ് സി.എം.സി. സന്യാസിനിമാരാണ് ഇപ്പോള് ഇറാഖില് മിഷനറി പ്രവര്‍ത്തനത്തിനും പുനരുദ്ധാരണ പ്രവര്‍ത്തനത്തിനുമായി പോയിരിക്കുന്നത്. സി. അൻസില, സി. റോസ് മേരി, സി. ദീപ, സി. അന്ന, സി. വിനയ, സി. റ്റെസ് മരിയ എന്നിവരാണ് ആ സിസ്റ്റർമാർ. ഇവരില് നാലു പേര് താമസിക്കുന്നത് ഒരു മൊണസ്ട്രിയിലാണ്. കുര്‍ക്കുക് – സുലൈമാനി എന്നീ രണ്ടു രൂപതകളുടെ കീഴില് ഉള്ള ആശ്രമം. യുദ്ധത്തിനു മുമ്പ് രണ്ടായിരുന്നെങ്കിലും ഇപ്പോള് ഒരുമിച്ചാണ് ഈ രൂപതകള് പ്രവര്‍ത്തിക്കുന്നത്.\nഈ ആശ്രമത്തിന്റെ സ്ഥാപകനെ ഐ.എസ്. ഭീകരര് തട്ടിക്കൊണ്ടു പോയിരുന്നു. അദ്ദേഹത്തിന് എന്തു സംഭവിച്ചുവെന്ന് ഇപ്പോഴും ആര്‍ക്കും അറിയില്ല. ഈ ആശ്രമത്തിലെ ഓരോ ദിവസത്തെയും കുര്‍ബാനയ്ക്കു മുമ്പ് അദ്ദേഹത്തിന്റെ ഫോട്ടോയ്ക്കു മുമ്പില് തിരി തെളിയിച്ചിട്ടേ പള്ളിയിലെ മറ്റു തിരികള് തെളിക്കൂ. ആളുകള് ഇപ്പോഴും അദ്ദേഹത്തിന്റെ തിരിച്ചുവരവിനായി പ്രാര്‍ത്ഥനയോടെ കാത്തിരിക്കുന്നു. മതഭ്രാന്തിന്റെ മൂര്‍ദ്ധന്യരൂപമായ ഐ.എസ്. ഭീകരര് അദ്ദേഹത്തെ എന്തു ചെയ്തു എന്നറിയില്ല. ഇനി അദ്ദേഹം തിരികെ വരുമോയെന്നും അറിയില്ല. എന്നാലും ആളുകള് കണ്ണീരോടെ പ്രാര്‍ത്ഥിക്കുന്നു.\nഈ രൂപതയിലെ വിശ്വാസികളെയും വൈദികരെയും ഭീകരർ ഇല്ലാതാക്കിയിരുന്നു. ഏകദേശം 300 കുടുംബങ്ങൾ മാത്രമേ ഇപ്പോൾ ഇവിടെ അവശേഷിച്ചിട്ടുള്ളൂ എന്നത് സങ്കടപ്പെടുത്തുന്ന യാഥാർഥ്യമാണ്.\nതൊട്ടടുത്ത കാലം വരെ ഐ.എസ്. ഭീകരരുടെ ഏറ്റവും വലിയ വിഹാരകേന്ദ്രമായിരുന്ന ഇവിടെയാണ് നമ്മുടെ സന്യാസിനിമാര് എത്തിയിരിക്കുന്നത് എന്നത് അല്‍പം പേടിയോടെ മാത്രമേ ചിന്തിക്കാന് കഴിയൂ. നമ്മുടെ മിഷനറിമാര് ധീരരാണ് എന്നതിന് മറ്റൊരു തെളിവും വേണ്ട. ഇറാക്കിനെക്കുറിച്ചു ഫ്രാൻസിസ് പാപ്പാ പറഞ്ഞിരിക്കുന്നത് ഇപ്രകാരമാണ്: “പ്രത്യാശയും സമാധാനവും നഷ്ടപ്പെട്ട ഈ രാജ്യത്തെ യുവജനങ്ങള്‍ക്ക് പ്രതീക്ഷ നല്‍കി അവരെ സമാശ്വാസത്തിലേയ്ക്ക് കൊണ്ടുവരുന്നതുവഴി രാജ്യത്ത് മനുഷ്യത്വം വളര്‍ത്തണം. അതുവഴി തുറന്ന ഹൃദയത്തോടും മനസ്സോടുംകൂടെ കാര്യങ്ങളെ സമീപിക്കാന് ഇവരെ ഒരുക്കണം. അതിനുള്ള പരിശ്രമത്തിന്റെ ഭാഗമായാണ് ഇറാക്കിലെ സുലൈമാനിയ, കിര്‍ക്കുക്ക് എന്നീ രൂപതകളുടെ കീഴില് പ്രേഷിത, മിഷനറി വേല ചെയ്യുന്നതിനായി സിഎംസി സഭാംഗങ്ങളായ ആറ് സന്ന്യാസിനികള് എത്തിയിരിക്കുന്നത്. ഭീകരരുടെ വിഹാരഭൂമിയായ ഇറാക്കില് ക്രിസ്തുവിന്റെ സുവിശേഷവുമായി കടന്നുചെല്ലാന് ദൈവത്താല് തിരഞ്ഞെടുക്കപ്പെട്ടവരുടെ പ്രതിനിധിയായി തന്റെ മിഷന് അനുഭവങ്ങള് ലൈഫ്‌ഡേയുമായി പങ്കുവയ്ക്കുകയാണ് സി. അൻസില സിഎംസി.\nയുദ്ധം, കുടിയേറ്റം, പലായനം, ഭീകരാക്രമണം എന്നിവയാല് ജീവിതം മടുത്തവരും കുടുംബ പ്രശ്‌നങ്ങള് നേരിടുന്നവരും സാമ്പത്തിക ഞെരുക്കും അനുഭവിക്കുന്നവരുമാണ് ഇവിടെ കണ്ടുമുട്ടുന്നവരില് കൂടുതല്. ഇത്തരം പ്രശ്‌നങ്ങള് നിലനില്‍ക്കുന്നതിനാല് യാതൊരുവിധ വികസനപ്രവര്‍ത്തനങ്ങളും നടക്കാത്തതും പ്രതികൂല സാഹചര്യമാണ് അവിടെയുള്ളവരുടെ ജീവിതത്തിന് സൃഷ്ടിക്കുന്നത്. ഇതിന്റെയെല്ലാം ഫലമായി മദ്യപാനം, പുകവലി പോലുള്ളവയുടെ അടമത്തത്തിലേയ്ക്കും ആളുകള് നീങ്ങുന്നു. ഇടപഴകാനും സംസാരിക്കാനും യോജിച്ച വ്യക്തികളും ധാരാളം കഴിവുകളും ഉള്ളവരാണെങ്കിലും സുരക്ഷിതമല്ലാത്ത സാഹചര്യം അവരെ അന്തര്‍മുഖരും നിരാശരും ആക്കിയിരിക്കുകയാണ്. ഇവിടേയ്ക്കാണ് ഞങ്ങള് എത്തിയിരിക്കുന്നത്.\nവ്യാപകമായ നാശനഷ്ടങ്ങളും ഭാവിയെക്കുറിച്ചുള്ള ആശങ്കകളും നിലനില്‍ക്കുന്ന സാഹചര്യമാണ് ഇവിടെ സമൂഹത്തിലും വ്യക്തികളിലും കാണാനാവുന്നത്. അതുകൊണ്ടു തന്നെ കുടുംബന്ധങ്ങളും ശിഥിലമാണ്. മാതാപിതാക്കളും മക്കളും തമ്മിലും ഭാര്യാഭര്‍ത്താക്കന്മാര് തമ്മിലും യോജിപ്പും ഐക്യവും സ്‌നേഹവും തീര്‍ത്തും കുറവാണ്. പ്രായമായവരെ ഉപേക്ഷിച്ച് പലായനം ചെയ്യുന്നവരുമുണ്ട്. ഭവനസന്ദര്‍ശന വേളകളില് ഇപ്രകാരം ഒറ്റപ്പെട്ട് ജീവിക്കുന്നവരെ കണ്ടെത്താനാവും. നമ്മുടെ ശുശ്രൂഷ ആവശ്യമായ അവസ്ഥയിലെങ്കില് അവരെ ഏറ്റെടുക്കുകയാണ് ചെയ്യുന്നത്. ഭാര്യാഭര്‍ത്താക്കന്മാരുമായി സംസാരിച്ച് അവരുടെ ഇടയില് ഐക്യം സൃഷ്ടിക്കാനുള്ള പരിശ്രമങ്ങളും നടത്തി വരുന്നു. ഇത്തരം അവസരങ്ങളില് ഭാഷ വില്ലനായി വരാറുണ്ട്. ഇറാക്കിലെ സംസാരഭാഷ അറബിയാണ്. അതുകൊണ്ട് അറബിയും ഒപ്പം, സുറിയാനി, കല്‍ദായ ഭാഷകളും പഠിക്കാനുള്ള ശ്രമത്തിലാണ് ഞങ്ങള്. സിഎംഐ ഉള്‍പ്പെടെ ഇന്ത്യയില് നിന്നുള്ള വൈദികരും ഇവിടെ മിഷന് രംഗത്തുണ്ട്.\nരാജ്യത്തിന്റെ ആഭ്യന്തരസമാധാനത്തിലുള്ള തകര്‍ച്ചയാണ് ഇറാക്കില് പ്രധാന പ്രശ്‌നം. കത്തോലിക്കാ സഭയെ സംബന്ധിച്ചാണെങ്കില് ക്രൈസ്തവരുടെ എണ്ണത്തില് കുറവു വരുന്നു എന്നതും വിശ്വാസത്തില് നിലനില്‍ക്കാന് അവര് ഭയക്കുന്നു എന്നതും. വ്യക്തി ബന്ധങ്ങളിലും കുടുംബ ബന്ധങ്ങളിലും വിള്ളലുകളും ബലക്ഷയവും സംഭവിക്കുന്നു എന്നത് മറ്റൊരു പ്രശ്‌നം. ഈ മേഖലകളിലേയ്‌ക്കെല്ലാം സാധ്യമായ രീതിയില് കടന്നുചെന്ന് വേണ്ട ഇടപെടലുകള് നടത്തുക എന്നതാണ് ഞങ്ങളുടെ ലക്ഷ്യം.\nയുദ്ധക്കെടുതികളുടെ ദുരന്തമുഖത്തുനിന്ന് കരകയറിയിട്ടില്ലാത്തവരുടെ ക്ഷേമം, മക്കള് ഉപേക്ഷിച്ച നിരാലംബരായ അല്‍ഷിമേഴ്‌സ് രോഗികളുടെയും യുവജനങ്ങളുടെയും സംരക്ഷണം, കുട്ടികളുടെ വിദ്യാഭ്യാസം എന്നിവയാണ് ഞങ്ങളുടെ പ്രധാന പ്രവര്‍ത്തനമേഖല. പുതുതായി ആരംഭിക്കുന്ന കിര്‍കുക്കിലെ സിബിഎസ്ഇ സിലബസിലുള്ള സ്‌കൂള്, സുലൈമാനിയയിലെ ചാരിറ്റി ഹോം എന്നിവയ്ക്കും നേതൃത്വം നല്‍കും. ഇംഗ്ലീഷ് അറിയാത്തത് ഇവിടുത്തെ ജനങ്ങള്‍ക്ക് പല തടസങ്ങളും ജീവിതത്തില് സൃഷ്ടിക്കുന്നുണ്ട്. അതുകൊണ്ടു തന്നെ ഇംഗ്ലീഷ് പഠിക്കാന് താത്പര്യപ്പെടുന്നതായി ധാരാളം ആളുകള് രൂപതാ കേന്ദ്രത്തെ അറിയിച്ചിട്ടുണ്ട്. അതുകൊണ്ട് ഇംഗ്ലീഷ് വിദ്യാഭ്യാസത്തിന് ഉതകുന്ന പ്രവര്‍ത്തനങ്ങളും സ്‌കൂളിന്റെ പ്രവര്‍ത്തനങ്ങളുമായി ബന്ധപ്പെടുത്തി ചെയ്യാന് ഉദ്ദേശമുണ്ട്. ചാരിറ്റി ഹോമില് പ്രായമായവരെയും അള്‍ഷിമേഴസ്, കാന്‍സര് പോലുള്ള ഗുരുതര രോഗങ്ങളുമായി കഴിയുന്നവരെയുമാണ് പ്രധാനമായും ഉള്‍പ്പെടുത്തുക. ജാതി, മത, വര്‍ഗ, വര്‍ണ വ്യത്യാസങ്ങളുടെ അതിരുകള് ഇല്ലാതെയാണ് എല്ലാം സേവനവും ഞങ്ങള് നടത്തുന്നതും. പ്രതീക്ഷയറ്റ് കഴിയുന്ന നാനമതസ്ഥരായ ആളുകള്‍ക്ക് ഇടയില് ഭവനസന്ദര്‍ശനം നടത്താനും അവര്‍ക്ക് ഇടയില് മറ്റ് സേവനങ്ങള് ലഭ്യമാക്കാനും ശ്രമിക്കുന്നു.\nഇതെല്ലാം ഒന്നിച്ചു കൊണ്ടുപോവുമ്പോഴും പ്രതീക്ഷ നഷ്ടപ്പെട്ട യുവജനങ്ങളെ പ്രത്യാശയിലേയ്ക്ക് തിരികെ കൊണ്ടുവരാനും കൊച്ചുകുട്ടികളെ അവരുടെ കഴിവുകള് വികസിപ്പിക്കാന് സഹായിച്ചുകൊണ്ട്, നന്മയുടെയും സ്‌നേഹത്തിന്റെയും പാതയിലൂടെ വളര്‍ത്തിയെടുക്കാനുമുള്ള ശ്രമങ്ങളാണ് പ്രഥമവും പ്രധാനവുമായി കണക്കാക്കുന്നതും നടപ്പിലാക്കാന് പരിശ്രമിക്കുന്നതും. ഫ്രാന്‍സിസ് മാര്‍പാപ്പ ആഹ്വാനം ചെയ്തതും സമാധാനം നിറഞ്ഞ ഭാവിയ്ക്ക് ആവശ്യമായതും അതു തന്നെയാണല്ലോ. അതുകൊണ്ട് കര്‍മം തുടരുന്നു. ഫലം ദൈവം നല്‍കുക തന്നെ ചെയ്യും.\nഇവിടുത്തെ ക്രിസ്ത്യാനികളുടെ കണ്ണുകളിൽ ഇപ്പോഴും ഭീതിയാണ്. സ്വന്തം നാട്ടിൽ അന്യരാക്കപ്പെട്ടവരുടെ ഭീതി! ആ ഭീതിയെ ഇല്ലാതാക്കാനും അവരിൽ സന്തോഷം നിറയ്ക്കാനും ഈ സഹോദരിമാർക്ക് കഴിയട്ടെ.\nആത്മവിശ്വാസവും പ്രത്യാശയും നിറഞ്ഞ സിസ്റ്ററിന്റെ വാക്കുകള് നമ്മെ ഓരോരുത്തരെയും ലോകത്തെ മുഴുവനെയും ചിന്തിപ്പിക്കുകയും പ്രചോദിപ്പിക്കുകയും ചെയ്യട്ടെ. ഏറ്റവും കുറഞ്ഞത് പ്രാര്‍ത്ഥനയിലെങ്കിലും ഇതുപോലെ ക്രിസ്തു സ്‌നേഹം പ്രചരിപ്പിക്കാനായി ഇറങ്ങിത്തിരിച്ചിരിക്കുന്നവരെ അനുസ്മരിക്കാം.


Redwine Malayalam: അപ്പര് കുട്ടനാട്ടില് നെല്‍കൃഷി കുറയുന്നു\nപത്തനംതിട്ട• അപ്പര് കുട്ടനാട്ടിലെ പാടശേഖരങ്ങളില് പോളയും പായലും നിറഞ്ഞു കിടക്കുന്നത് മുന്‍വര്‍ഷങ്ങളെ അപേക്ഷിച്ച് നെല്‍കൃഷി കുറയാന് ഇടയാക്കുന്നു. തിരുവല്ല മേഖലയിലെ വിവിധ പഞ്ചായത്തുകളിലാണ് പ്രധാനമായും പോള നിറഞ്ഞു കിടക്കുന്നത്.\nതിരുവല്ല താലൂക്കിലെ പെരിങ്ങര, നെടുന്പ്രം, കടപ്ര, നിരണം പഞ്ചായത്തുകളിലെ ഏക്കറ് കണക്കിന് പാടശേഖരങ്ങളിലാണ് പോള നിറഞ്ഞ് കിടക്കുന്നത്. ഇതോടൊപ്പം കുളവാഴയും പായലും വന് തോതില് പടര്‍ന്നിട്ടുമുണ്ട്. ഈ പാടശേഖരങ്ങളില് കൃഷി ചെയ്‌യണമെങ്കില് പോളയും പായലും പൂര്‍ണമായും നീക്കം ചെയ്‌യണം. ഇത് വന് സാന്പത്തിക ബാധ്യത ഉണ്ടാക്കുമെന്നതിനാല് കര്‍ഷകരില് പലരും എന്ത് ചെയ്‌യണമെന്നറിയാതെ ആശങ്കയിലാണ്. കുട്ടനാട് പാക്കേജില് ഉള്‍പ്പെടുത്തി ഇവ നീക്കം ചെയ്‌യുമെന്ന് പ്രതീക്ഷിച്ചിരുന്നുെവങ്കിലും അത് വെറുതെയായി. ഇക്കാരണത്താല് പാടങ്ങള് പാട്ടത്തിനെടുക്കാനും കര്‍ഷകര് വിമുഖത കാണിക്കുന്നു.\nഇഴജന്തുക്കളുടെ ശല്യം വര്‍ധിച്ചതിനാല് തൊഴിലാളികള് കൃഷി സ്ഥലത്തേക്ക് ഇറങ്ങാനും മടിക്കുന്നുണ്ട്. പാടശേഖരത്തില് ഇറങ്ങിയാല് ശരീരം ചൊറിഞ്ഞ് തടിക്കുകയും വ്രണങ്ങള് ഉണ്ടാകുകയും ചെയ്‌യുമെന്ന് തൊഴിലാളികള് പറയുന്നു. യന്ത്രസാമഗ്രികളുടെ സഹായത്തോടെ പോള നീക്കം ചെയ്‌യാന് സര്‍ക്കാര് തലത്തില് സംവിധാനം ഉണ്ടായെങ്കില് മാത്രമെ അപ്പര് കുട്ടനാട്ടില് കാര്‍ഷിക മേഖലക്ക് ഭാവി ഉണ്ടാകൂ. നെല്‍കൃഷിക്ക് വെള്ളമെത്തിച്ചിരുന്ന ഒട്ടേറെ തോടുകള് നികന്ന നിലയിലുമാണ്. ഈ അവസ്ഥ തുടര്‍ന്നാല് വരും വര്‍ഷങ്ങളില് അപ്പര് കുട്ടനാട്ടില് നെല്‍കൃഷി കുറയാന് സാധ്യതയുണ്ട്.


ചെറു മുകുളങ്ങള്: വിശ്വസ്തത\nമനുഷ്യജീവിതത്തില് അനുദിനം നഷ്ടമായിക്കൊണ്ടിരിക്കുന്ന ഒന്നാണ് വിശ്വസ്തത. സൌഹൃദങ്ങള്, കുടുംബം, അധ്യാപക - വിദ്യാര്‍ഥി, മാതാപിതാക്കള് - കുഞ്ഞുങ്ങള്, മുതലാളി - തൊഴിലാളി എന്ന് വേണ്ടാ, എണ്ണിപ്പറയാന് കഴിയാത്ത വിധം എല്ലാ ബന്ധങ്ങളിലും വിശ്വസ്തത നഷ്ടപ്പെടുന്നു. ജീവന് സുരക്ഷ നല്‍കാന് ബാധ്യതയുള്ള സുരക്ഷാഭടന്‍റെ വിരല്‍തുമ്പില് നിന്നുതിര്‍ന്ന വെടിയുണ്ടയില് ജീവന് കൊടുക്കേണ്ടി വന്ന ഇന്ദിരാഗാന്ധിയുടെ മരണം തൊഴിലിനോടുള്ള അവിശ്വസ്തതയ്ക്ക് ഉദാഹരണമായപ്പോള്; പ്രതീക്ഷയോടെ വോട്ടിട്ട് തെരഞ്ഞെടുക്കുന്ന ജനപ്രതിനിധികള് അധികാരത്തിലേറ്റുന്ന ജനങ്ങളോട് കാണിക്കുന്ന അവിശ്വസ്തത ധാര്‍മികമായ അവിശ്വസ്തതയായി.\nസാന്മാര്‍ഗ്ഗിക ഉപദേശങ്ങള് പഠിപ്പിച്ച സ്വന്തം ഗുരുവിനെ ചതിച്ച യൂദാസ് ഗുരുനിന്ദയായി വിശ്വാസ വഞ്ചന പ്രവര്‍ത്തിച്ചപ്പോള്; അല്പനേരത്തെ സുഖങ്ങള്‍ക്കായി സ്വന്തം നാടിനെ വഞ്ചിച്ച ചാരന്‍മാര് അവിശ്വസ്തതയിലൂടെ ദേശദ്രോഹമാണ് ചെയ്തത്.\nബന്ധങ്ങളില് വിശ്വാസം നഷ്ടപ്പെട്ടപ്പോള് താല്‍ക്കാലികമായ മോഹങ്ങള്‍ക്കായി ഇതര ബന്ധങ്ങള് തേടിപ്പോയി കുടുംബ ജീവിതം തകര്‍ത്ത കഥകള് എത്രയാണ് നാം ദിനമ്പ്രതി വായിച്ചും കണ്ടും അറിയുന്നത് ! ലോക്കല് നേതാക്കന്മാര് വാങ്ങുന്ന കൈക്കൂലിയും ബഡാ നേതാക്കള് വാങ്ങുന്ന കോഴയും അവിശ്വസ്തതയുടെ വ്യത്യസ്ത പദങ്ങള് മാത്രമാണ്. അധികാര ദുര്‍വിനിയോഗവും ചതിയും കബളിപ്പിക്കലും എല്ലാം അവിശ്വസ്തതയുടെ വ്യത്യസ്ത മുഖങ്ങളായി നമ്മുടെ മുന്നില് കാണുമ്പോള് ഒന്ന് മനസ്സിലാക്കാന് ശ്രമിക്കുക....ഇത്തരം പ്രവൃത്തികളിലൂടെ നഷ്ടമാക്കുന്നത് ആത്മാഭിമാനത്തോടൊപ്പം സമൂഹത്തിന്‍റെയും രാഷ്ട്രത്തിന്‍റെയും അഭിമാനം കൂടിയാണ്.\nPosted by പനയം ലിജു at 8:21 AM


കോവിഡിനെ പിടിച്ചുകെട്ടാൻ കടുത്ത നടപടികളുമായി കരിംകുളം പഞ്ചായത്ത് : Deepika.com Nattu Visesham\nSunday, June 13, 2021 12:43 AM IST\nവിഴിഞ്ഞം: കോവിഡ് രോഗികളുടെ എണ്ണത്തിൽ കുറവ് വരുത്താൻ കടുത്ത തീരുമാനങ്ങളുമായി തീരദേശ പഞ്ചായത്തുകൾ. കോവിഡിന്‍റെ ഒന്നാം തരംഗത്തെ ഫലപ്രദമായി ചെറുത്തു നിർത്തിയ കരിംകുളം പഞ്ചായത്ത് ഹോം ഐസോലേഷനിൽ മാറ്റം വരുത്താനുള്ള തീരുമാനത്തിലാണ്. അതിനായി രണ്ടാമത്തെ ഡൊമിസിലിയറി കെയർ സെന്‍റെർ പുല്ലുവിള സ്കൂളിൽ ആരംഭിച്ചു. ഇവിടെ പ്രവർത്തിച്ചിരുന്ന കമ്മ്യൂണിറ്റി കിച്ചൺ പുതിയതുറയിലെ കമ്മ്യൂണിറ്റി ഹാളിലേക്ക് മാറ്റും. ഒരു വീട്ടിലുള്ള എല്ലാവരും രോഗികളാണെങ്കിൽ മാത്രം ഇനി മുതൽ ഹോം ഐസോലേഷൻ പരിഗണിച്ചാൽ മതിയെന്നാണ് പഞ്ചായത്തധികൃതരുടെ തീരുമാനം. ഒന്നോ രണ്ടോ പേർക്ക് മാത്രമാണ് രോഗമെങ്കിൽ മറ്റുള്ളവരുടെ സുരക്ഷ പരിഗണിച്ച് ഇവരെ കെയർ സെന്‍ററിലേക്ക് മാറ്റും.\nപള്ളം സ്കൂളിൽ പ്രവർത്തിക്കുന്ന ആദ്യത്തെ ഡൊമിസിലിയറി സെന്‍ററിൽ അനുവദിക്കപ്പെട്ട അൻപത്തഞ്ച് കിടക്കകളും നിറഞ്ഞതോടെയാണ് മറ്റൊന്നുകൂടെ ആരംഭിക്കാൻ തീരുമാനിച്ചത്. കഴിഞ്ഞ ദിവസം 154 പേരെ പരിശോധിച്ചതിൽ 28 പേർ കോവിഡ് പോസിറ്റീവാണെന്ന് കണ്ടെത്തിയതും അധികൃതരെ പ്രതിസന്ധിയിലാക്കി. രോഗലക്ഷണങ്ങൾ ഉള്ള 150-ൽപ്പരംപരെ ഇന്നലെയും ഇവിടെ പരിശോധനയ്ക്ക് വിധേയമാക്കി.\nടെസ്റ്റ് പോസിറ്റിവിറ്റി നിരക്കിൽ മാറ്റമില്ലാതെ തുടരുന്ന കോട്ടുകാൽ പഞ്ചായത്തിൽ പരിശോധനയ്ക്ക് ആൾക്കാർ എത്താത്തത് വലിയ തലവേദനയാകുന്നതായി അധികൃതർ പറയുന്നു. ഇത് മരണനിരക്ക് വർധിക്കുന്നതിനും വഴിതെളിച്ചു. ഒന്നാംതരംഗത്തിൽ 25 ഓളം പേരാണ് കോവിഡ് ബാധിച്ച് മരിച്ചത്. എന്നാൽ ഇപ്പോൾ അംഗസംഖ്യ നൂറിനടുത്ത് എത്തിയതായും അധികൃതർ പറയുന്നു.\nഇതു കാരണം പഞ്ചായത്ത് മേഖലയിലെ കടകളുടെ പ്രവർത്തനത്തിലും ആൾക്കാരുടെ യാത്രയിലും കടുത്ത നിയന്ത്രണങ്ങൾ ഏർപ്പെടുത്തി. ഇതിനോടകം പതിനായിരത്തോളം പേർക്ക് മാത്രമാണ് വാക്സീൻ നൽകാൻ കഴിഞ്ഞത്. തീരദേശ മേഖല ഉൾപ്പെടുന്ന പഞ്ചായത്തിൽ ഇനിയും 25000-ൽപ്പരം ആൾക്കാർക്ക് വാക്സിൻ നൽകാനുണ്ടെന്നും അധികൃതർ പറയുന്നു. രോഗികളുടെ എണ്ണത്തിൽ കുറവുവരാത്ത കാഞ്ഞിരംകുളം, പൂവാർ പഞ്ചായത്തുകളെ വീണ്ടും ക്രിട്ടിക്കൽ കണ്ടെയ്ൻമെന്‍റ് സോണിൽ ഉൾപ്പെടുത്തി നിയന്ത്രണം കൊണ്ടുവന്നു.\nഎന്നാൽ പൂവാർ പഞ്ചായത്തിൽ പരിശോധന നിയന്ത്രിക്കാനും ബന്ധപ്പെട്ടവർ ശ്രമം തുടങ്ങി. ഇന്നലെ 110 പേരിൽ നടത്തിയ ആന്‍റിജൻ പരിശോധനയിൽ 17 പേരെ രോഗികളെന്ന് കണ്ടെത്തിയിരുന്നു.\nഇതിൽ പത്തു പേരോളം മറ്റ് പഞ്ചായത്തുകളിൽ നിന്നെത്തിയവരായിരുന്നു. എന്നാൽ പരിശോധനാ ഫലം പൂവാർ പഞ്ചായത്തിന്‍റെ പേരിലായത് പോസിറ്റിവിറ്റി നിരക്ക് കൂടാൻ ഇടയാക്കി. ഇതാണ് ക്രിട്ടിക്കൽ കണ്ടെയ്ൻമെന്‍റ് സോണിൽപ്പെടാൻ കാരണമെന്നും ഉദ്യോഗസ്ഥർ വിലയിരുത്തുന്നു. ഇതൊഴിവാക്കാൻ പഞ്ചായത്ത് പരിധിയിൽപ്പെട്ടവർക്ക് മുൻതൂക്കം നൽകാനും അധികൃതർ തീരുമാനിച്ചു. വിഴിഞ്ഞം മേഖലയിൽ രോഗികളുടെ എണ്ണത്തിൽ കുറവ് വന്നെങ്കിലും മരണ നിരക്കിൽ കുറവില്ല. സോണൽ മേഖലയിൽ ഇന്നലെയും രണ്ടുപേർ കോവിഡ് ബാധിച്ചു മരിച്ചു.


സയിദ് മുഷ്താഖ് അലി: സച്ചിന് അർധസെഞ്ചുറി; മണിപ്പൂരിനെ തകർത്ത് കേരളം |\nസയിദ് മുഷ്താഖ് അലി: സച്ചിന് അർധസെഞ്ചുറി; മണിപ്പൂരിനെ തകർത്ത് കേരളം\nThursday, February 21, 2019 6:54 PM IST\nവിജയവാഡ: സയിദ് മുഷ്താഖ് അലി ട്വന്‍റി20 ടൂർണമെന്‍റിലെ ആദ്യ മൽസരത്തിൽ മണിപ്പൂരിനെതിരെ കേരളത്തിനു വിജയം. സച്ചിൻ ബേബിയുടെ പ്രകടനത്തിന്‍റെ മികവിൽ 83 റണ്‍സിനാണു കേരളം വടക്കുകിഴക്കൻ സംസ്ഥാനത്തെ പരാജയപ്പെടുത്തിയത്.\nടോസ് നേടി ആദ്യം ബാറ്റു ചെയ്ത കേരളം നിശ്ചിത 20 ഓവറിൽ അഞ്ചു വിക്കറ്റ് നഷ്ടത്തിൽ 186 റണ്‍സെടുത്തു. അർധസെഞ്ചുറിയുമായി പുറത്താകാതെനിന്ന നായകൻ സച്ചിൻ ബേബിയാണു കേരളത്തിന്‍റെ ടോപ് സ്കോറർ. 46 പന്തിൽ 10 ബൗണ്ടറി സഹിതം സച്ചിൻ 75 റണ്‍സെടുത്തു. മുഹമ്മദ് അസ്ഹറുദ്ദീൻ 47 റണ്‍സ് നേടി പുറത്തായി. സച്ചിൻ-അഹ്ഹറുദീൻ സഖ്യം അഞ്ചാം വിക്കറ്റിൽ 74 റണ്‍സ് കൂട്ടിച്ചേർത്തു.\nമറുപടി ബാറ്റിംഗിനിറങ്ങിയ മണിപ്പുർ നിശ്ചിത ഓവറിൽ 103/7 എന്ന സ്കോറിൽ ഇന്നിംഗ്സ് അവസാനിപ്പിച്ചു. 28 പന്തിൽ മൂന്നു ബൗണ്ടറിയും രണ്ടു സിക്സും ഉൾപ്പെടെ 40 റണ്‍സുമായി പുറത്താകാതെനിന്ന യശ്പാൽ സിംഗാണ് മണിപ്പൂരിന്‍റെ ടോപ് സ്കോറർ. കേരളത്തിനായി സന്ദീപ് വാര്യർ, ബേസിൽ തന്പി, നിധീഷ് എം.ഡി, രോഹൻ പ്രേം, മിഥുൻ, വിനൂപ് ഷീല മനോഹരൻ എന്നിവർ ഓരോ വിക്കറ്റ് നേടി.\nമത്സരം വിജയിച്ചതു വഴി കേരളത്തിനു4പോയിന്‍റ് ലഭിച്ചു. ഈ മാസം 24ന് ആന്ധ്രാപ്രദേശിനെതിരെയാണ് കേരളത്തിന്‍റെ അടുത്ത മൽസരം.\nകോട്ട: യുവതിയെ അപമാനിക്കാൻ ശ്രമിച്ച എസ്ഐക്കെതിരേ കേസ്. രാജസ്ഥാനിലെ ജലാവർ ജില്ലയിലെ ദങ്കിപുര പോലീസ...


ബസുകൾ കൂട്ടത്തോടെ ശബരിമലയ്‌ക്ക് തൊട്ടിൽപ്പാലം ഡിപ്പോയിൽ സർവീസുകൾ താളംതെറ്റി | Kozhikode\nബസുകൾ കൂട്ടത്തോടെ ശബരിമലയ്‌ക്ക് തൊട്ടിൽപ്പാലം ഡിപ്പോയിൽ സർവീസുകൾ താളംതെറ്റി\nതൊട്ടിൽപ്പാലം ഡിപ്പോയിൽ കട്ടപ്പുറത്തുള്ള ബസുകൾ.\nതൊട്ടിൽപ്പാലം: പുതിയ ബസുകൾ അനുവദിക്കണമെന്ന ആവശ്യം ശക്തമാവുന്നതിനിടയിൽ കെ.എസ്.ആർ.ടി.സി. തൊട്ടിൽപ്പാലം ഡിപ്പോയിലെ നല്ല ബസുകൾ ഏറെയും ശബരിമല സർവീസിനായി കൊണ്ടുപോയി. ഇതോടെ തൊട്ടിൽപ്പാലം-കോഴിക്കോട് ചെയിൻ സർവീസും മാനന്തവാടി സർവീസും താളംതെറ്റി. കെ.എസ്.ആർ.ടി.സി.യെ ആശ്രയിക്കുന്ന യാത്രക്കാർ പെരുവഴിയിലുമായി.\nസ്‌പേർപാർട്ട്‌സുകൾ കിട്ടാത്തതിനാൽ ഡിപ്പോയിലെ എട്ടോളം ബസുകൾ സ്ഥിരമായി കട്ടപ്പുറത്ത് കിടക്കുന്നതിനിടയിലാണ് ഓടാൻപാകത്തിലുള്ള ബസുകൾ ശബരിമല സർവീസിനായി കൊണ്ടുപോയിരിക്കുന്നത്.\nഒരു സൂപ്പർഫാസ്റ്റ്, മൂന്ന് ഫാസ്റ്റ്, മൂന്ന് ജൻറം എന്നിങ്ങനെ ഏഴുബസുകളാണ് ശബരിമലയിലേക്ക് മാറ്റിയിരിക്കുന്നത്. ഇതിൽ അഞ്ചെണ്ണം കഴിഞ്ഞ ദിവസങ്ങളിലായിപ്പോയി. രണ്ട് ജൻറം ബസുകൾ ടയർ ഇല്ലാത്തതിനാൽ കൊണ്ടുപോകാനാവാതെ ഡിപ്പോയിൽതന്നെ കിടക്കുകയാണ്. ടയർ എത്തുന്ന മുറയ്ക്ക് ഇവയുംപോകും. ജൻറം ബസുകൾക്ക് ഒന്നിന് രണ്ടുവീതം ഡ്രൈവർമാരെയാണ് കൊണ്ടുപോയിരിക്കുന്നത്. ഇതുകാരണം ഡിപ്പോയിൽ ഡ്രൈവർമാരുടെ കുറവുംവന്നു.\nശബരിമലയ്ക്ക് കൊണ്ടുപോയ ഏഴുബസുകളിൽ ഗുരുവായൂർ സർവീസൊഴികെ ബാക്കിയെല്ലാം നല്ലവരുമാനം ലഭിക്കുന്ന റൂട്ടുകളിൽ ഓടുന്നവയാണ്. ഡിപ്പോയിലെ അഞ്ച് ബസുകൾ ഈയിടെ ഒരു മുന്നറിയിപ്പുമില്ലാതെ കണ്ണൂർ ഉൾപ്പെടെയുള്ള മറ്റ് ഡിപ്പോകളിലേക്ക് കൊണ്ടുപോയിരുന്നു. ബന്ധപ്പെട്ടവരുടെ സമ്മർദഫലമായി അവയൊക്കെ തിരികെയെത്തിച്ചതിനിടയിലാണ് ഇപ്പോഴത്തെ സ്ഥിതിവിശേഷം.\n54 ബസുകളുള്ള തൊട്ടിൽപ്പാലം ഡിപ്പോയ്ക്ക് ബസുകൾ സ്ഥിരമായി കട്ടപ്പുറത്ത് കിടക്കുന്നതാണ് വലിയ തലവേദന. മലയോരമേഖലയിലെ ഡിപ്പോ ആണെങ്കിലും ഒരുകാലത്തും ആവശ്യമായതോതിൽ ടയർ ഉൾപ്പെടെയുള്ള സ്‌പേർപാർട്ട്‌സുകൾ ഡിപ്പോയിൽ കിട്ടാറില്ല. ബെംഗളൂരു, തിരുവനന്തപുരം, കോട്ടയം തുടങ്ങിയ ദീർഘദൂര സർവീസുകൾ പകരംവെക്കാനില്ലാതെ ഒരൊറ്റ ബസിൽ ഒതുങ്ങിനിൽക്കുകയാണ്. ഡിപ്പോയിൽ സർവീസ് അവസാനിക്കുന്ന ഇത്തരം ബസുകൾ കേവലം രണ്ടുമണിക്കൂറിന്റെ വ്യത്യാസത്തിൽ വീണ്ടും സർവീസ് നടത്തേണ്ട അവസ്ഥയാണ്. ഇതിനാൽ അറ്റകുറ്റപ്പണി കൂടുകയും, സർവീസുകൾ ഇടയ്ക്കിടെ മുടങ്ങുന്നതും പതിവാകുന്നു.\nതൊട്ടിൽപ്പാലം ഡിപ്പോയുടെ അവിഭാജ്യഘടകമാണ് വയനാട് സർവീസ്. വയനാട്ടിലേക്കുള്ള യാത്രക്കാർക്ക് കെ.എസ്.ആർ.ടി.സി. അല്ലാതെ മറ്റാരാശ്രയമില്ല. ചുരം കയറാൻ പാകത്തിലുള്ള ലെയ്‌ലാൻഡ് ബസുകളാണ് ഇവിടേക്ക് വേണ്ടതെങ്കിലും അധികൃതർ മനസ്സുതുറക്കുന്നില്ല. ഡിപ്പോയിൽ ഇത്തരം കുറച്ച് ബസുകൾ അനുവദിക്കണമെന്ന ഏറെ പഴകിയ ആവശ്യത്തിന് അനുകൂലമായ മറുപടി മേലധികാരികളിൽനിന്നുമുണ്ടാവുന്നുമില്ല.\nശരാശരി 40 സർവീസുകൾ നടത്തിയിരുന്ന ഡിപ്പോയിൽ ഇപ്പോൾ അതിൽ വലിയ കുറവുവന്നിട്ടുണ്ട്. ഡിപ്പോയുടെ വരുമാനത്തിലും ഇത് വലിയ തിരിച്ചടിയാണ്. വരുമാനത്തിന്റെ കാര്യത്തിൽ തൊട്ടിൽപ്പാലത്തിന് സോണലിൽ നാലാംസ്ഥാനമാണ്. അതിലാണിപ്പോൾ വലിയ ഇടിവുവന്നിരിക്കുന്നത്. നല്ല വരുമാനമുണ്ടായിരുന്ന തൊട്ടിൽപ്പാലം- കോഴിക്കോട് ചെയിൻ സർവീസ് താളംതെറ്റിയത് സ്വകാര്യബസുകൾക്ക് നേട്ടമായിരിക്കുകയാണ്.\nചെറുതല്ല ഈ അറുപതുവർഷം; സർക്കസിൽ ജീവിതം കരുപിടിപ്പിച്ച് തുളസീദാസ്\nഅന്നമൂട്ടുന്ന അമ്മയുടെ നന്മയ്ക്ക് ആദരത്തിന്റെ ധന്യനിമിഷം\nകോഴിക്കോട് ജില്ലാ ജയിലില് റിമാന്‍ഡ് പ്രതികള് വാര്‍ഡന്മാരെ ആക്രമിച്ചു\nകുറ്റ്യാടി വോളിബോൾ ആവേശത്തിൽ


വെളിച്ചം തേടി • Suprabhaatham\nനീണ്ട ഇടവേളയ്ക്കുശേഷം അവള് ജയില് വിട്ടിറങ്ങി. ജയില്‍ജീവിതം അവള്‍ക്കു സംതൃപ്തി മാത്രമേ നല്‍കിയിരുന്നുള്ളൂ. പശ്ചാത്താപം തീരെ ഇല്ലാത്തതുകൊണ്ടു തന്നെ. എന്നാല് ഇപ്പോള് വീണ്ടും കാപാലികരുടെ നടുവില്‍തന്നെ വന്നെത്തിയിരിക്കുന്നു അവള്. ഇനിയെങ്ങോട്ട്? ഏതു സ്ഥലമാണിതെന്നുപോലും അറിയുന്നില്ല, കാണുന്നവരെയൊന്നും പരിചയമില്ല. അവളെ ആരും തിരിച്ചറിയുന്നില്ല. കൂട്ടിന് ആരുമില്ല. ഏകയാണ്. അവള് നടത്തം തുടര്‍ന്നു. ആരോ പറയുന്നതുകേട്ടു; പ്രാന്തിയാണെന്നു തോന്നുന്നു.\nനേരം ഇരുട്ടാന് അധികസമയം ബാക്കിയില്ല. അങ്ങു ദൂരെ ചക്രവാളത്തില് കുങ്കുമനിറത്തിന്റെ നേര്‍മ കണ്ടു. വെളുത്തകിളികള് കൂട്ടം കൂട്ടമായി പറന്നകലുന്നു. ചുറ്റുമുള്ളവര് ജീവിതഭാരം ചുമന്നു തളര്‍ന്ന് ഓടുകയാണ്. ഒട്ടൊരു ആശ്വാസത്തിനായി അത്താണി തേടിയോടുന്നു. ആരോട് എന്തു ചോദിയ്ക്കാന്. ഓര്‍മയുടെ ഇഴകള് പൊട്ടി അകലാന് തുടങ്ങിയ പോലെ. തന്റെ ഉള്ളിലും പുറത്തും ഇരുട്ടായപോലെ. വഴിയരികിലെ പൈപ്പില്‍നിന്നു വെള്ളം കുടിച്ചു. തെല്ലൊരു ആശ്വാസം കൈവന്നപോലെ. ആ പൂഴിമണ്ണില് അവള് പടിഞ്ഞിരുന്നു. കാഴ്ചയും കേള്‍വിയും നഷ്ടപ്പെട്ടപോലെ.\nആ മയക്കത്തില് അടുത്തുവരുന്ന ചിലങ്കയുടെ ശബ്ദം അവളെ ഉണര്‍ത്തി. അവള് കോരിത്തരിച്ചു. ഒരുകാലത്ത് മനോഹരമായി നൃത്തം ചെയ്തിരുന്നു. കലയെയും സംഗീതത്തെയും ഒരുപോലെ സ്‌നേഹിച്ചവള്. പ്രശസ്തിയുടെ ഭാവുകങ്ങള് പലരും നേര്‍ന്നു. എന്നാല് ഇടക്കെപ്പോഴോ അതിനെക്കാള് സ്‌നേഹം വാരിക്കോരി തന്ന കലാകാരന്റെ കൂടെ ഒരുനാള് ഇറങ്ങിത്തിരിച്ചു. ഏകപുത്രിയായ തന്നെ ഓര്‍ത്തു മാതാപിതാക്കള് മനംനൊന്തു കരഞ്ഞു. കുറേനാള് സുഭിക്ഷതയുടെയും സന്തോഷത്തിന്റെയും മടിയില് തന്നെത്താന് മറന്നുജീവിച്ചു. ഇടയ്‌ക്കെപ്പോഴോ കുറേ പട്ടിണി. പിന്നെയും കല വികസിച്ചപ്പോള് പട്ടിണി കൂടാതെ കുറേനാളുകള്. പക്ഷെ കലാകാരനു യാത്രയില് കണ്ടുമുട്ടിയ സഹയാത്രികയാകാന് അധികകാലം വേണ്ടി വന്നില്ല. അവരുടെ ബന്ധം അത്രയുമെളുപ്പത്തില് പൊട്ടിത്തകരുകയായിരുന്നു. പുതിയ കാമുകിയില് കല തേടി കലാകാരന് അവളില്‍നിന്ന് അകന്നു. അപ്പോഴേക്കും വൈകിപ്പോയിരുന്നു. അവള് ഗര്‍ഭിണിയായിരുന്നു. ഒരുനാള് ചുരുട്ടിപ്പിടിച്ച കുഞ്ഞുകൈകളില് തന്റെ നഷ്ടപ്പെട്ട ലോകം മുഴുവനായി മകള് വന്നു. അവള് സന്തോഷത്താല് മതിമറന്നു. കുഞ്ഞിക്കണ്ണുകള് തുറന്നുതന്നെ നോക്കുന്ന മകളെ അവള് മാറോടുചേര്‍ത്തു. പക്ഷെ മകള് അമ്മയുടെ മടിയില് മാത്രം വളര്‍ന്നു. രാവേറെ താമസിച്ചുവരുന്ന അച്ഛനെ കാത്ത് അമ്മയുടെ മടിയില് ഉറങ്ങി.\nഒരുനാള് പൊറുതിക്കായി പുതിയ കാമുകിയെയും കൊണ്ട് തന്റെ മുന്നില് കലാകാരന് വന്നപ്പോള് സഹിക്കാനായില്ല, സകല നിയന്ത്രണങ്ങളും കൈവിട്ടുപോയ നിമിഷം കിട്ടിയ ആയുധം കൊണ്ട് രണ്ടിനെയും വെട്ടിനുറുക്കി. നിയമപാലകര് വന്നു. അവള് അഴികള്‍ക്കുള്ളിലായി. ആരും അവള്‍ക്കുവേണ്ടി വാദിക്കാന് വന്നില്ല. നിയന്ത്രണം കൈവിട്ടപ്പോള് അവള്‍ക്കു സഹിക്കാന് കഴിഞ്ഞില്ല. ഒന്നും ഓര്‍മയുണ്ടായില്ല. പഠിക്കുന്ന കാലത്ത് മലയാളം മാഷ് പറഞ്ഞുതന്ന സതി, സാവിത്രി, സീത, ശീലാവതി ഇവരെയൊക്കെ അപ്പോള് മറന്നു. മാഷ് പറഞ്ഞുതന്ന ഗൗതമന്റെ രൂപത്തില് അഹല്യയെ പ്രാപിച്ച പോലെയായിരുന്നില്ലേ കലാകാരന്. സീതയുടെ യുഗത്തില് തന്നെ അഹല്യയും ജനിച്ചു. ശ്രീരാമസ്പര്‍ശത്തിനായി അഹല്യ കല്ലായി കാത്തുകിടന്നു. എന്നാല് ശ്രീരാമന് സീതയോടു ചെയ്തതോ? അഹല്യയും സീതയും അറിയാതെ ചെയ്ത കുറ്റത്തിന് ഇരയായവരല്ലേ? ശ്രീകൃഷ്ണന് യഥാര്‍ഥത്തില് രാധയെ ചതിക്കയല്ലേ ചെയ്തത്? പാര്‍വതിയുടെ അഭാവത്തില് ശിവന് ഗംഗയോടൊത്തു രമിച്ചില്ലേ? എന്നാല് ഇവരൊക്ക പ്രതികരിക്കാന് കഴിയാത്ത പാവകളെപ്പോലെയായിരുന്നു.\nപലപ്പോഴും ഓര്‍ക്കാറുണ്ട്. ഇനി ഇവിടെ സതി സാവിത്രി സീതമാര് ജനിക്കാന് പാടില്ല. കള്ളക്കലാകാരന്മാര് ഉണ്ടാകാന് പാടില്ല. മരിച്ചുമരവിച്ച മനസുമായി ജയിലില് കഴിയുമ്പോള് ഒരുതരം സംതൃപ്തിയായിരുന്നു. മകളെ ഓര്‍ത്തവളുടെ ഉള്ളം പിടഞ്ഞു. എവിടെ അവള്. കാണാന് കഴിയാത്ത വല്ല സ്ഥലത്തും അതോ വല്ല കള്ളക്കലാകാരനും ഒപ്പമാകുമോ? അവളുടെ കവിളില്‍കൂടി കണ്ണുനീര് ഒലിച്ചിറങ്ങി. ഇപ്പോള് അവള് അറിഞ്ഞു, താന് തീര്‍ത്തും ഏകയാണെന്ന്.\nമകളുടെ പ്രായത്തിലുള്ള കുഞ്ഞിനെ കണ്ട് അവള് ഓടി അടുത്തെത്തി, വാരിയെടുക്കാന്. ആരോ കല്ലെടുത്ത് അവളെ എറിഞ്ഞു. ഓരോന്ന് വന്നിരിക്കുന്നു, കുഞ്ഞുങ്ങളെ തട്ടിക്കൊണ്ടുപോകാനായി. ലക്ഷ്യമില്ലാതെ അവള് നടന്നു. നടന്നുനടന്നു സമുദ്രതീരത്ത് തിരയുടെ തൊട്ടടുത്തെത്തി. അവള് മേലോട്ടു നോക്കി. രാത്രി… നക്ഷത്രങ്ങള്‍ക്കു നല്ല തിളക്കം. ഈ ഇരുട്ടില് നടക്കാനും നില്‍ക്കാനും നല്ല രസം. ക്രമേണ ഇരുട്ടിന്റെ കരിമ്പടം അവള്‍ക്കു പുതപ്പായി. അതും പുതച്ചവള് സമുദ്രത്തിന്റെ അടിത്തട്ടിലുള്ള വെളിച്ചം ലക്ഷ്യമാക്കി നടന്നു. അപ്പോള് അവള് മകളെ മറന്നു, സ്വയം മറന്നു. അപ്പോള് ഇത്തിരി വെളിച്ചം മാത്രം മതിയായിരുന്നു അവള്‍ക്ക്. ആഴിയുടെ അടിത്തട്ടിലുള്ള വെളിച്ചം തന്നെ കാത്തിരിക്കുന്നതായി അവള്‍ക്കു തോന്നി. ആ അഗാധതയിലേക്ക് അവള് വേഗം നടന്നിറങ്ങി.


ദിലീപ് നിരപരാധിയാണെന്ന ശ്രീനിവാസന്റെ പരാമര്‍ശത്തിന് മറുപടിയുമായി ഡബ്ല്യുസിസി – Kairali News | Kairali News Live l Latest Malayalam News\nകൊച്ചി: നടി ആക്രമിക്കപ്പെട്ട കേസില് ദിലീപ് നിരപരാധിയാണെന്ന ശ്രീനിവാസന്റെ പ്രതികരണത്തിന് മറുപടിയുമായി ഡബ്ല്യുസിസി അംഗം രേവതി.\nആദരിക്കുന്ന താരങ്ങള് ഇത്തരത്തില് സംസാരിക്കുന്നത് ഏറെ ഖേദകരമാണെന്ന് രേവതി ട്വിറ്ററില് കുറിച്ചു.\n”നമ്മള് ആദരിക്കുന്ന താരങ്ങള് ഇങ്ങനെ സംസാരിക്കുന്നത് ഖേദകരമാണ്. സെലിബ്രിറ്റികള് കൂടുതല് ഉത്തരവാദിത്തത്തോടെയല്ലേ സംസാരിക്കേണ്ടത്? ഇത്തരത്തിലുള്ള പ്രസ്താവനകള് അടുത്ത തലമുറയില് എങ്ങനെ പ്രതിഫലിപ്പിക്കുമെന്ന് അവര് ചിന്തിക്കേണ്ടതില്ലേ?”-രേവതി ട്വിറ്റ് ചെയ്തു.\nദിലീപിനെതിരായ കേസ് കെട്ടിച്ചമച്ച കഥയാണെന്നാണ് ശ്രീനിവാസന് അഭിപ്രായപ്പെട്ടത്.\nകേസിലെ മുഖ്യപ്രതിയായ പള്‍സര് സുനിക്ക് ഒന്നര കോടി രൂപയ്ക്ക് ദിലീപ് ക്വട്ടേഷന് നല്‍കിയെന്നത് അവിശ്വസനീയമാണ്. തനിക്ക് അറിയുന്ന ദിലീപ് അങ്ങനെ ചെയ്യില്ല. വനിതാ താരസംഘടനയായ ഡബ്ല്യുസിസിയുടെ ആവശ്യവും ഉദ്ദേശവും എന്തെന്ന് ഇതുവരെ മനസിലായിട്ടില്ല. സിനിമാരംഗത്ത് സ്ത്രീകളെ ചൂഷണം ചെയ്യുന്നില്ല. ആണും പെണ്ണും തുല്യരാണെന്നും ശ്രീനിവാസന് അഭിപ്രായപ്പെട്ടിരുന്നു. ചില കാര്യങ്ങള്‍ക്ക് അതിര്‍വരമ്പുകള് ഉള്ളതുകൊണ്ട് കൂടുതല് ഒന്നും പറയുന്നില്ലെന്നും ശ്രീനിവാസന് പറഞ്ഞു.\nTags: Actress AttackedDileepRevathySreenivasanwccWomen in Cinema Collective


അബ്ദുല് സിദ്ദീഖ് വധം: ‘കാര്യാലയങ്ങള് റെയ്ഡ് ചെയ്യണം. നേതാക്കന്മാരെ അറസ്റ്റ് ചെയ്ത് ചോദ്യം ചെയ്യണം’; വി.ടി ബല്‍റാം എം.എല്.എ – Chandrika Daily\nBy chandrika Monday August 6, 2018 15:13 pm\nഅബ്ദുല് സിദ്ദീഖ് വധം: ‘കാര്യാലയങ്ങള് റെയ്ഡ് ചെയ്യണം. നേതാക്കന്മാരെ അറസ്റ്റ് ചെയ്ത് ചോദ്യം ചെയ്യണം’; വി.ടി ബല്‍റാം എം.എല്.എ\nകാസര്‍കോഡ്: കാസര്‍കോഡ് സി.പി.എം പ്രവര്‍ത്തകന് അബ്ദുല് സിദ്ദീഖിന്റെ കൊലപാതകത്തില് പ്രതികള്‍ക്കെതിരെ ശക്തമായ പൊലീസ് നടപടികള് ഉണ്ടാകണമെന്ന് വി.ടി ബല്‍റാം എം.എല്.എ. ആര്.എസ്.എസിന്റെ ആസൂത്രിത കൊലപാതകമാണ് നടന്നിരിക്കുന്നത്. അതിനാല്…\nകാസര്‍കോഡ്: കാസര്‍കോഡ് സി.പി.എം പ്രവര്‍ത്തകന് അബ്ദുല് സിദ്ദീഖിന്റെ കൊലപാതകത്തില് പ്രതികള്‍ക്കെതിരെ ശക്തമായ പൊലീസ് നടപടികള് ഉണ്ടാകണമെന്ന് വി.ടി ബല്‍റാം എം.എല്.എ. ആര്.എസ്.എസിന്റെ ആസൂത്രിത കൊലപാതകമാണ് നടന്നിരിക്കുന്നത്. അതിനാല് ശക്തമായ പൊലീസ് നടപടികള് ഉണ്ടാകണമെന്നും ബല്‍റാം പറഞ്ഞു. ഭീകരപ്രവര്‍ത്തനമായിത്തന്നെ ഇതിനെ കാണണം. കാര്യാലയങ്ങള് റെയ്ഡ് ചെയ്യണം. നേതാക്കന്മാരെ അറസ്റ്റ് ചെയ്ത് ചോദ്യം ചെയ്യണം. സര്‍ക്കാര് അര്‍ജ്ജവത്തോടെ പ്രതികരിക്കണമെന്നും, ഇടപെടണമെന്നും ബല്‍റാം കൂട്ടിച്ചേര്‍ത്തു.\nകാസര്‍ക്കോട് സിപിഎം പ്രവര്‍ത്തകന് കൊല്ലപ്പെട്ടു. പേര് അബൂബക്കര് സിദ്ധിഖ്. മഹാരാജാസിലെ അഭിമന്യുവിന്റെ ഏതാണ്ട് അതേ പ്രായം. വാര്‍ത്തകളില് കാണുന്നത് പ്രകാരം കൊന്നത് എസ്ഡിപിഐ എന്ന മതമൗലിക ഭീകരവാദ സംഘടനയല്ല, രാജ്യം ഭരിക്കുന്ന സാംസ്‌ക്കാരിക പ്രസ്ഥാനമായ ആര്‍എസ്എസ് ആണ്. പെട്ടെന്നുണ്ടായ കശപിശയും സംഘര്‍ഷവുമല്ല, ആസൂത്രിതമായ കൊലപാതകം തന്നെയാണ് ഇവിടെയും നടന്നിരിക്കുന്നത്. അതിനാല് ശക്തമായ പോലീസ് നടപടികള് ഉണ്ടാകണം. ഭീകരപ്രവര്‍ത്തനമായിത്തന്നെ ഇതിനെ കാണണം. കാര്യാലയങ്ങള് റെയ്ഡ് ചെയ്യണം. നേതാക്കന്മാരെ അറസ്റ്റ് ചെയ്ത് ചോദ്യം ചെയ്യണം. സര്‍ക്കാര് അര്‍ജ്ജവത്തോടെ പ്രതികരിക്കണം, ഇടപെടണം.\nവഴിമരുന്ന് ഇട്ടുകൊടുക്കാതിരിക്കാന് വേണ്ടി ചിലര് മൗനമാചരിക്കാനാണ് ഉദ്ദേശ്യമെങ്കില്\nഞങ്ങള് പറയാന് തന്നെയാണ് തീരുമാനം.\nCategories: Culture, More, Views Tags: abdul sidhiq murder, vt belram mla


യുദ്ധമല്ല പരിഹാരമെന്ന് പുല്‍വാമയില് വീരമൃത്യു വരിച്ച ജവാന്റെ ഭാര്യ; അഭിനന്ദിച്ചും അധിക്ഷേപിച്ചും സോഷ്യല്‍മീഡിയ | National | Deshabhimani | Thursday Feb 28, 2019\nകൊല്‍ക്കത്ത > യുദ്ധത്തിനെതിരെ നിലപാടെടുത്ത് പുല്‍വാമയില് വീരമൃത്യു വരിച്ച ജവാന്റെ ഭാര്യ. ഫെബ്രുവരി 14ന് പുല്‍വാമയിലുണ്ടായ ആക്രമണത്തില് കൊല്ലപ്പെട്ട സിആര്‍പിഎപ് ജവാന് ബാബലൂ സാന്ദ്രയുടെ ഭാര്യ മിത സാന്ദ്രയാണ് സമാധാന സന്ദേശവുമായി രംഗത്തെത്തിയിരിക്കുന്നത്. ബംഗാളിലെ ഹൗറ സ്വദേശിനിയായ മിത ഇംഗ്ലീഷ് ആധ്യാപികയാണ്.\nഎന്നാല് മിതയുടെ പരാമര്‍ശങ്ങള് ഭീരുത്വമാണെന്നും ഭര്‍ത്താവിനോട് സ്‌നേഹമില്ലാത്തതുകൊണ്ടാണ് ഇത്തരത്തില് പറയുന്നതെന്നും ആരോപിച്ച് സോഷ്യല്‍മീഡിയയിലൂടെ അധിക്ഷേപവും ഉയര്‍ന്നിരുന്നു. ഇപ്പോള് എല്ലാത്തരം അധിക്ഷേപങ്ങള്‍ക്കും പരാതികള്‍ക്കും മറുപടിയുമായി എത്തിയിരിക്കുകയാണ് മിത.\n'യുദ്ധം എല്ലാത്തിനുമുള്ള പരിഹാരമല്ല. സോഷ്യല്‍മീഡിയിലെ വരുന്നത് ഞാന് ശ്രദ്ധിക്കാറില്ല. യുദ്ധത്തെ സംബന്ധിച്ച് പറഞ്ഞതില് ഇപ്പോഴും ഉറച്ചുനില്‍ക്കുകയാണ്. ആളുകള്‍ക്ക് അവരുടേതായ അഭിപ്രായം ഉണ്ടാകും, അത് അവരുടെ വ്യക്തിസ്വാതന്ത്ര്യത്തിന്റെ ഭാഗമാണ്.\nയുദ്ധക്കളത്തിലുണ്ടാകുന്ന ഓരോ മരണവും അനേകം ജവാന്മാരുടെ കുടുംബത്തെയും ഇല്ലാതാക്കുകയാണ്. ഒരു അധ്യാപിക എന്ന നിലയിലും ചരിത്രവിദ്യാര്‍ത്ഥിയെന്ന നിലയിലും യുദ്ധം ഒരിക്കലും സ്ഥിരമായുള്ള ഒരു പരിഹാരമല്ലെന്ന് എനിക്ക് പറയാനാകും.\nമിലിട്ടറിയുടെയും പാരാമിലിട്ടറിയുെടയുമെല്ലാം ധീരതയെ പിന്തുണയ്ക്കുന്നു. കഴിഞ്ഞ ദിവസം നടന്ന തിരിച്ചടി അഭിനന്ദാര്‍ഹവുമാണ്. സാധാരണ പൗരന്മാരെ കൊലപ്പെടുത്താതെ ഭീകരരെ ഇല്ലാതാക്കാനുള്ള വ്യോമസേനയുടെ എല്ലാ നടപടികളോടും പൂര്‍ണമായി യോജിക്കുകയും ചെയ്യുന്നു. എന്നാല് പൂര്‍ണ അര്‍ത്ഥത്തിലുള്ള യുദ്ധത്തോടാണ് എന്റെ വിയോജിപ്പ്. ക്രൂരമായ തീവ്രവാദത്തിന്റെ ഇര കൂടിയാണ് എന്റെ ഭര്‍ത്താവ്. തീവ്രവാദികള് രാജ്യത്തിന്റെയും സമൂഹത്തിന്റെയും ശത്രുക്കളാണ്.' - മിത സാന്ദ്ര ടൈംസ് ഓഫ് ഇന്ത്യക്ക് നല്‍കിയ അഭിമുഖത്തില് പറഞ്ഞു.\nസിആര്‍പിഎഫ് ജവാന്മാര് കൊല്ലപ്പെടാനിടയാക്കിയ സുരക്ഷാവിഴ്ച്ചയെക്കുറിച്ചും മിത ആശങ്ക പങ്കുവെച്ചു. ഇന്റലിജന്‍ഡസ് ഏജന്‍സികള് നേരത്തെ മുന്നറിയിപ്പ് നല്‍കിയിരുന്നു. എന്നാല് മുന്‍കരുതല് നടപടികളൊന്നും തന്നെ സ്വീകരിച്ചില്ല. ആശയവിനിമയത്തിലും അപാകത സംഭവിച്ചതായി തനിക്ക് സംശയമുണ്ടെന്നും മിത പറഞ്ഞു.\nമിതയുടെ പരാമര്‍ശത്തിനെതിരെ സോഷ്യല്‍മീഡിയയില് നടക്കുന്ന അധിക്ഷേപങ്ങള്‍ക്കെതിരെ ധാരാളം ആളുകള് രംഗത്തെത്തിയിട്ടുണ്ട്. എഴുത്തുകാരും ചിന്തകരും ചലച്ചിത്ര സംവിധായകരും വിദ്യാര്‍ത്ഥികളുമെല്ലാം മിതയ്ക്ക് പിന്തുണയുമായി എത്തി. യുദ്ധത്തേക്കാള് സമാധാനമാണ് ആവശ്യമെന്നും വീരമൃത്യു വരിച്ച സൈനികന്റെ ഭാര്യ എന്ന നിലയില് മിതയ്ക്ക് അത് മറ്റാരേക്കാളും നന്നായി അറിയാമെന്നും മിതയെ പിന്തുണയ്‌ക്കുന്നവര് മറുപടി നല്‍കുന്നുണ്ട്.


പള്ളിമേടയില് ആരുമില്ലാത്ത സമയത്തു വിളിച്ചുവരുത്തി കടന്നുപിടിച്ചെന്നു വിദ്യാര്‍ത്ഥിനിയുടെ മൊഴി; പുരോഹിതനെതിരെ കേസ്\nSat Jan 20 2018 04:51:04 GMT+0530 (IST)\nNarada Desk| Updated On: 2017-03-27 03:35:59.0 | Location :\nമാനന്തവാടി രൂപതയിലെ പുരോഹിതനായിരുന്ന ജിനോ മേക്കാട്ടിനെതിരെയാണ് പൊലീസ് കെസെടുത്തിരിക്കുന്നത്. മാനന്തവാടി കമ്പളക്കാട് പൊലീസാണ് കേസെടുത്തത്.\nപള്ളിമേടയില് ആരുമില്ലാത്ത സമയത്തു വിളിച്ചുവരുത്തി തന്നെ കടന്നുപിടിച്ചെന്ന പ്ലസ് ടു വിദ്യാര്‍ത്ഥിനിയുടെ മൊഴിയെ തുടര്‍ന്ന് പുരോഹിതനെതിരെ കേസ്. മാനന്തവാടി രൂപതയിലെ പുരോഹിതനായിരുന്ന ജിനോ മേക്കാട്ടിനെതിരെയാണ് പൊലീസ് കെസെടുത്തിരിക്കുന്നത്. മാനന്തവാടി കമ്പളക്കാട് പൊലീസാണ് കേസെടുത്തത്.\nരഹസ്യവിവരത്തെ തുടര്‍ന്നു നടത്തിയ അന്വേഷണത്തിനിടെ ജില്ലാ ചൈല്‍ഡ് പ്രൊട്ടക്ഷന് ഓഫീസറോടാണ് കുട്ടി ഇക്കാര്യം വെളിപ്പെടുത്തിയത്. എന്നാല് ജിനോ മേക്കാട്ട് ഇപ്പോള് എവിടെയാണെന്ന കാര്യത്തില് പൊലീസിനു തന്നെ അറിവില്ല. ഇയാള്‍ക്കു വേണ്ടി അന്വേഷണം ഊര്‍ജിതമാക്കിയതായി കമ്പളക്കാട് പൊലീസ് നാരദാ ന്യൂസിനോടു പറഞ്ഞു.\nപ്രായപൂര്‍ത്തിയാവാത്ത പെണ്‍കുട്ടി പള്ളിമേടയില് ചൂഷണത്തിനിരയായെന്നു രണ്ടു ദിവസം മുമ്പാണ് ചൈല്‍ഡ് പ്രൊട്ടക്ഷന് ഓഫീസര്‍ക്ക് രഹസ്യവിവരം ലഭിച്ചത്. ഇതേ തുടര്‍ന്നാണ് ഇവര് അന്വേഷണം നടത്തിയത്. ഇതിലൂടെ കാര്യങ്ങള് പുറത്തുവരികയായിരുന്നു. പള്ളിമേടയിലേക്കു വിളിച്ചുവരുത്തി തന്നെ പുരോഹിതന് കടന്നുപിടിച്ചെന്നു പെണ്‍കുട്ടി ശിശു സംരക്ഷണ ഓഫീസറായ ഷീബ മുംതാസിനു മൊഴി നല്‍കി. ഷീബ മുംതാസ് ഇക്കാര്യം ജില്ലാ പൊലീസ് മേധാവിയെ അറിയിക്കുകയായിരുന്നു.\nകഴിഞ്ഞ വര്‍ഷം സെപ്തംബറിലാണു സംഭവം. ജിനോ മേക്കാട്ട് മാനന്തവാടി രൂപതയിലെ ചൂണ്ടക്കര പള്ളിയില് സഹ വൈദികനായി ജോലി നോക്കവെയാണിത്. പുരോഹിതന് തന്നോടു മോശമായി പെരുമാറിയെന്നകാര്യം പൊലീസിനോടും പെണ്‍കുട്ടി വ്യക്തമാക്കി. ഇതിനുശേഷമാണ് കമ്പളക്കാട് പോലീസ് പുരോഹിതനെതിരെ കേസ് രജിസ്റ്റര് ചെയ്തിരിക്കുന്നത്. സ്ത്രീകള്‍ക്കെതിരെ മോശമായി പെരുമാറിയതിനുള്ള ഐപിസി 509 ാം വകുപ്പ് പ്രകാരമാണ് കേസ്.\nഅതേസമയം, നിലവില് ജിനോ മേക്കാട്ട് മാനന്തവാടി രൂപതയിലെ അംഗമല്ല. സംഭവം അറിഞ്ഞതിനെ തുടര്‍ന്നു 2016 ഡിസംബറില് ഇയാളെ മറ്റെവിടേക്കോ മാറ്റിയെന്നാണു സൂചന. കൂടുതല് കുറ്റകൃത്യം നടന്നിട്ടുണ്ടോ എന്ന കാര്യവും പൊലീസ് പരിശോധിക്കുന്നുണ്ട്. അതുകൊണ്ടുതന്നെ വിശദമായ അന്വേഷണം നടത്താനാണ് പൊലീസ് തീരുമാനം. വരുംദിവസങ്ങളില് പോക്‌സോ ചുമതലയുള്ള ജഡ്ജിയുടെ സാന്നിധ്യത്തില് കുട്ടിയുടെ രഹസ്യമൊഴിയെടുക്കും.


ഗർഭാവസ്ഥയിൽ Avindo (Cfl Pharma) കഴിക്കുന്നത് സുരക്ഷിതമാണ്.\nAvindo (Cfl Pharma) മുലയൂട്ടുന്ന സ്ത്രീകൾക്ക് തികച്ചും സുരക്ഷിതമാണ്.\nAvindo (Cfl Pharma)-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nAvindo (Cfl Pharma)-ന് കരൾ-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nAvindo (Cfl Pharma)-ന് ഹൃദയം-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nഇല്ല, നിങ്ങൾക്ക് Avindo (Cfl Pharma)-നോട് ആസക്തി ഉണ്ടാകുന്നില്ല.\nഅതെ, Avindo (Cfl Pharma) കഴിച്ചശേഷം വാഹനമോ ഭാരിച്ച മെഷീനുകളോ പ്രവർത്തിപ്പിക്കാനാകും. കാരണം അത് ആളിൽ മയക്കം ഉണ്ടാക്കുന്നില്ല.\nഅതെ, Avindo (Cfl Pharma) സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഇല്ല, Avindo (Cfl Pharma)-ന് ഒരു തരത്തിലുമുള്ള മാനസികരോഗങ്ങൾ ചികിത്സിക്കാനാവില്ല.\nഭക്ഷണത്തോടൊപ്പം Avindo (Cfl Pharma) കഴിക്കുന്നത് ആരോഗ്യത്തിനു ഹാനികരമല്ല.\nAvindo (Cfl Pharma)-ന്റെയും മദ്യത്തിന്റെയും ഫലത്തെ കുറിച്ച് എന്തെങ്കിലും പറയുക ദുഷ്ടകരമാണ്. ഇക്കാര്യത്തിൽ ഗവേഷണമൊന്നും നടന്നിട്ടില്ല.


ആക്രമണത്തിനു പിന്നില് ജെയ്ഷെ മുഹമ്മദ് തന്നെ :: Janmabhumi Daily\nTuesday5January 2016 9:30 pm IST\nയുണൈറ്റഡ് ജിഹാദി കൗണ്‍സില് ഭീകരാക്രമണത്തി്‌ന്റെ ഉത്തരവാദിത്തം ഏറ്റെടുത്തെങ്കിലും ജെയ്ഷെ മുഹമ്മദ് തന്നെയാണ് ഇതിനു പിന്നിലെന്നാണ് കേന്ദ്രം ഉറപ്പിച്ചുപറയുന്നത്. ഇത് ശ്രദ്ധതിരിച്ചുവിടാനുള്ള തന്ത്രമാണെന്ന് കേന്ദ്രം വ്യക്തമാക്കുന്നു. കൃത്യവും വിശദവും ശക്തവുമായ സൈനിക പരിശീലനം നേടിയവരായിരുന്നു ഭീകരര് എന്നതുതന്നെ ഇതിന്റെ കാരണം. ഇതു പുറത്തുവന്നാല് പാക് സൈന്യവും പാക് ചാരസംഘടനയായ ഐഎസ്‌ഐയുമാണ് പരിശീലനം നല്‍കിയതെന്ന് വെളിപ്പെടും. അത് തടയാനാണ് ജിഹാദി യുണൈറ്റഡ് കണ്‍സില് എന്ന സംഘടന രംഗത്ത് എത്തിയത്. സൈന്യം അനുവര്‍ത്തിക്കുന്ന തന്ത്രങ്ങളാണ് ഭീകരരും കൈക്കൊണ്ടത്. കൂടുതല് ആയുധങ്ങള് കരുതിയിരുന്നു. മാത്രമല്ല പുലര്‍ച്ചെ, ജാഗ്രത ഏറ്റവും കുറവുള്ള മൂന്നരയോടെയായിരുന്നു ആക്രമണം. ഭീകരര് എല്ലാം കൊല്ലപ്പെട്ടെന്ന ധാരണ അവര് പരത്തുകയും ചെയ്തു, സൈന്യാധികൃതര് ചൂണ്ടിക്കാട്ടുന്നു.


എടിഎം നിയന്ത്രണം ഭാഗികമായി നീക്കി; 10,000 രൂപ പരിധി ഉണ്ടാവില്ല, ആഴ്‌ചയിലെ 24,000ന് മാറ്റമില്ല - ഉത്തരവ് ബുധനാഴ്‌ച പ്രാബല്യത്തിൽ വരും | Webdunia Malayalam\nഎടിഎമ്മിൽനിന്നു പണം പിൻവലിക്കുന്നതിന് ഏർപ്പെടുത്തിയിരുന്ന നിയന്ത്രണങ്ങൾ ഭാഗികമായി പിൻവലിച്ചു. ഒരു ദിവസം 10,000 രൂപയെന്ന പരിധി ഇനി ഉണ്ടാവില്ല. എന്നാല് 24,000 രൂപയെന്ന ആഴ്ചയിലെ പരിധിക്ക് മാറ്റമില്ല. ബുധനാഴ്ച മുതൽ ഈ ഉത്തരവ് പ്രാബല്യത്തിൽ വരുമെന്ന് റിസർവ് ബാങ്ക് അറിയിച്ചു.\nകറന്റ് അക്കൌണ്ടുകള്‍ക്കാണ് ഇളവ് ഉണ്ടാവുക. പിന്‍വലിക്കല് പരിധി കറന്റ് അക്കൌണ്ടുകളെ ബാധിക്കില്ല. കറന്റ് അക്കൌണ്ടുകളിലെ എല്ലാ നിയന്ത്രണവും ഫെബ്രുവരി ഒന്നിന് പിന്‍വലിക്കും. സേവിങ് അക്കൗണ്ടുകളില് നിലവിലുള്ള നിയന്ത്രണം തുടരുമെന്നും ഉടന് തന്നെ ഇത് പിന്‍വലിക്കുന്നത് പരിഗണനയിലാണെന്നും റിസര്‍വ്വ് ബാങ്ക് പറയുന്നു.\nഎന്നാൽ ഇത്തരത്തിലുള്ള നിർദേശം ബാങ്കുകൾക്ക് നൽകിയിട്ടുണ്ടെങ്കിലും പണം പിൻവലിക്കൽ സംബന്ധിച്ച് തീരുമാനമെടുക്കാൻ ബാങ്കുകൾക്ക് അധികാരമുണ്ടായിരിക്കുമെന്നും ആർബിഐ വ്യക്തമാക്കി.\nസേവിങ്സ് ബാങ്ക് അക്കൗണ്ടുകളിൽ നിശ്ചയിച്ചിട്ടുള്ള പിൻവലിക്കൽ പരിധികൾ തുടരുമെന്നും റിസർവ് ബാങ്ക് വ്യക്തമാക്കി. ഭാവിയിൽ സേവിങ്സ് അക്കൗണ്ട് നിയന്ത്രണം പിൻവലിച്ചേക്കാമെന്നും ആർബിഐ അറിയിച്ചു.\nഎടിഎം റിസര്‍വ്വ് ബാങ്ക് നരേന്ദ്ര മോദി ബിജെപി സേവിങ്സ് ബാങ്ക് ആർബിഐ Demonetization Withdrawn Rbi Atm India Bjp Reserve Bank Cash Withdrawal India Currency Narendra Modi India Atm Cash Withdrawal Limits Rbi Governor Urjit Patel\nസ്‌കൂള് വിദ്യാര്‍ഥിനിയെ മാനഭംഗപ്പെടുത്തി ഗർഭിണിയാക്കിയ യുവാവിനെ പൊലീസ് ...


പ്രയാണം: July 2011\nഇന്നലെ എന്റെ ഗ്രാമത്തില് ഒരു വനിതാ ലൈബ്രറി ഉത്ഘാടനം ചെയ്യപെട്ടു. വായന മരിച്ചിട്ടില്ല എന്ന് ചിലര് പറയുന്നു. പഴയ കാലങ്ങളില് വയശാല, സാംസ്കാരിക രംഗത്ത് വളരെയേറെ നല്ല പ്രവര്‍ത്തങ്ങള് കാഴ്ച വെച്ചിട്ടുണ്ട്. എന്റെ ബാല്യത്തില് ഗ്രാമത്തില് ഒരു മഹിള സംഘം ഉണ്ടായിരുന്നു . അതിന്റെ വാര്‍ഷികാഘോഷങ്ങള് നാടിന്റെ പൊതു ഉത്സവം തന്നെയായിരുന്നു. കലയും സാംസ്കാരിക പ്രവര്‍ത്തനങ്ങളും ഇന്ന് എന്ത് കൊണ്ട് ഇവിടം ശോഷിച്ചു കൊണ്ടിരിക്കുന്നു. ഉള്ളത് പൊതു വേദികള് അല്ല താനും. ശ്രീ പത്മനാഭ ക്ഷേത്രം നിധി വിലപെട്ടെതെന്നു പറയുമ്പോലെ ഈ ലൈബ്രറിയും വിലപെട്ടതാവും അത് കൊണ്ട് പൊതു സമൂഹത്തിനു എന്തെങ്കിലും പ്രയോജനം ലഭിക്കുമ്പോള് മാത്രം . വിലപ്പെട്ട പുസ്തകങ്ങള് തരുന്ന അറിവ് അതിന്റെ വില നമുക്ക് കണക്കാക്കാന് ഒക്കുമോ ? അമ്പലത്തിലെ നിധി ആരും കാണാത്ത രീതിയില് അവിടെ തന്നെ കുഴിച്ചു മൂടിയ അവസ്ഥയില് അതിനു എന്ത് മൂല്യം ? വായനശാലയില് പുസ്തകങ്ങള് വായിക്കപെടാതെ ചിതലരിച്ചു പോകുന്ന അവസ്ഥ ഒരിക്കലും ഉണ്ടാവരുത്. വായന ശീലം മലയാളിക്ക് ഇപ്പോഴും ഉണ്ട് . ഏറ്റവും ചുരുങ്ങിയ കാലയളവില് ഏറ്റവും കൂടുതുല് പുന പ്രസിദ്ധീകരണം ആട് ജീവിതത്തിനു ഉണ്ടായില്ലേ ? നല്ല പുസ്തകങ്ങള് വായിക്കാന് ആളുണ്ടാവും . ഈ നാടിന്റെ സാംസ്കാരിക പുരോഗതിയില് ഒരു നാഴിക കല്ലായി മാറാന് ഈ സമിതിക്ക് കഴിയും എന്നതില് സംശയം വേണ്ട. ഇവിടെ ഈ ചടങ്ങില് ഒരു കവിത ചൊല്ലിയ ഫെബിനെ ഞാന് പ്രതീകം അഭിനന്ദിക്കുകയാണ്. സംഗീതം പഠിച്ചു കൊണ്ടിരിക്കുന്നു ഒരു മുസ്ലിം പെണ്‍കുട്ടി , ഈ ഗ്രാമത്തിനു ഇത് പുത്തന് അനുഭവമാണ്. പട്ടുരുമാലിലൂടെ അരങ്ങേറ്റം ഗംഭീരമായിരുന്നു. ഉമ്മ മെഹര് നീസ പ്രതീകം താല്പര്യം എടുത്തു അവളെ പഠിപ്പിക്കുന്നു. സംഗീതവും കലയും സമൂഹ മനസ്സിനെ കുറെയൊക്കെ സംഗര്‍ഷ രഹിതമാകും . ഒരിക്കല് കൂടി ഇതിന്റെ സംഘാടകരെ സന്തോഷം അറിയിക്കുന്നു ....ജയ് ഹിന്ദ് .\nPosted by Ktnajeeb Cmr at 10:33 PM No comments: Links to this post\nPosted by Ktnajeeb Cmr at 4:29 AM No comments: Links to this post\nPosted by Ktnajeeb Cmr at 11:41 PM 1 comment: Links to this post